Shiv sena hits out at leaders who wrote letters to sonia gandhi | രാഹുലിനെ തീര്‍ക്കാനുള്ള പദ്ധതിയാണ് നടന്നത്.... സോണിയക്ക് കത്തയച്ചവര്‍ക്കെതിരെ ശിവസേനയുടെ മറുപടി!! - Malayalam Oneindia\nരാഹുലിനെ തീര്‍ക്കാനുള്ള പദ്ധതിയാണ് നടന്നത്.... സോണിയക്ക് കത്തയച്ചവര്‍ക്കെതിരെ ശിവസേനയുടെ മറുപടി!!\nPublished: August 27 2020, 20:38 [IST]\nമുംബൈ: നേതൃമാറ്റം ആവശ്യപ്പെട്ട് സോണിയാ ഗാന്ധിക്ക് കത്തയച്ചവര്‍ക്കെതിരെ ശിവസേന. രാഹുല് ഗാന്ധിയുടെ നേതൃത്വത്തെ അവസാനിപ്പിക്കാനുള്ള ഗൂഢാലോചനയാണ് നടന്നതെന്ന് ശിവസേന പറഞ്ഞു. പാര്‍ട്ടിക്കുള്ളില് വമ്പന് പ്രശ്‌നങ്ങള് കത്തിനെ ചൊല്ലി നടക്കുമ്പോള് ശിവസേനയുടെ നിലപാട് ഒരേസമയവും വിവാദവും ഗാന്ധി കുടുംബത്തിനുള്ള പിന്തുണയുമാണ് അറിയിക്കുന്നത്. സോണിയക്ക് കത്തയച്ചവരെ പാര്‍ട്ടിക്കുള്ളില് ഒറ്റപ്പെടുത്താനുള്ള നീക്കങ്ങള് സജീവമായി നടക്കുന്നുണ്ട്. അതിന് പുറമേ സഖ്യത്തില് നിന്നും ശക്തമായ മറുപടി വന്നിരിക്കുന്നത്. കഴിഞ്ഞ ദിവസം ഉദ്ധവ് സോണിയ വിളിച്ച പ്രതിപക്ഷ യോഗത്തില് പങ്കെടുത്തിരുന്നു.\nരാഹുല് ഗാന്ധിയെ ബിജെപി വളഞ്ഞിട്ട് ആക്രമിക്കുമ്പോള് എവിടെയായിരുന്നു ഈ നേതാക്കള്. രാഹുലിനെ അവര് ഏതെല്ലാം രീതിയില് അപമാനിക്കാന് നോക്കി. അതും വളരെ തരംതാണ രീതിയില്. അപ്പോഴൊന്നും ഈ നേതാക്കള്‍ക്ക് ഒന്നും പറയാനില്ലായിരുന്നു. രാഹുല് അധ്യക്ഷ സ്ഥാനം ഒഴിഞ്ഞപ്പോള്, എന്തുകൊണ്ടാണ് ഈ നേതാക്കളൊന്നും ആ വെല്ലുവിളി ഏറ്റെടുത്ത് പാര്‍ട്ടിയെ ശക്തിപ്പെടുത്താന് ശ്രമിക്കാതിരുന്നതെന്നും ശിവസേന ചോദിച്ചു. ശിവസേനയുടെ മുഖപത്രമായ സാമ്‌നയില് എഴുതിയ ലേഖനത്തിലായിരുന്നു. നേതാക്കളെ ചോദ്യം ചെയ്തത്.\nപാര്‍ട്ടിക്കുള്ളില് നേതാക്കള് തന്നെ രാഹുലിന്റെ നേതൃത്വത്തെ ഇല്ലാതാക്കാനുള്ള ഗൂഢാലോചന നടത്തുമ്പോള് കോണ്‍ഗ്രസ് ശരിക്കും പാനിപ്പത്ത് അഥവാ പരാജയത്തെ നേരിടുമെന്ന് ശിവസേന മുന്നറിയിപ്പ് നല്‍കി. പാര്‍ട്ടിയിലെ സീനിയര് നേതാക്കള് രാഹുല് ഗാന്ധിയെ പാര്‍ട്ടിക്കുള്ളില് അട്ടിമറിച്ചിരിക്കുകയാണ്. ഇത്രയും കാലം ബിജെപി മാത്രം അദ്ദേഹത്തിന് ഏല്‍പ്പിച്ച ആഘാതമാണ് ഇപ്പോള് പാര്‍ട്ടിയിലെ നേതാക്കള് തന്നെ അദ്ദേഹത്തിന് നല്‍കിയിരിക്കുന്നതെന്നും ശിവസേന ആരോപിച്ചു. ഇവര് ബിജെപിക്ക് തുല്യരായ ശത്രുക്കളാണെന്ന് പരസ്യമായി പ്രഖ്യാപിച്ചിരിക്കുകയാണ് ശിവസേന.\nകത്തയച്ചവരില് ഒരാള് പോലും ജില്ലാ തലത്തിലുള്ള നേതാക്കള്‍ആയിരുന്നില്ല. എന്നാല് ഗാന്ധി കുടുംബത്തിന്റെ നേതൃത്വത്തില് ഇവര് മുഖ്യമന്ത്രിമാരും കേന്ദ്ര മന്ത്രിമാരും വരെയായി. എല്ലാ സംസ്ഥാനങ്ങളില് കോണ്‍ഗ്രസിലെ ശക്തരായ നേതാക്കള് പദവിയില് മാത്രമാണ് താല്‍പര്യം കാണിക്കുന്നത്. പാര്‍ട്ടിയില് ആരും താല്‍പര്യം കാണിക്കുന്നില്ലെന്ന് ശിവസേന പറഞ്ഞു. ഇവര് ഒടുവില് മറ്റൊരു വഴിയില്ലാതാവുമ്പോള് ബിജെപിയിലേക്ക് പോവുകയും ചെയ്യും. ഇതാണ് അവരുടെ രാഷ്ട്രീയ നിലപാട്. രാഹുല് ഗാന്ധിയും സോണിയാ ഗാന്ധിയും ഇക്കാര്യത്തില് എന്താണ് ചെയ്യുക. ഇത് രാഷ്ട്രീയത്തിലെ പുതിയ കൊറോണവൈറസാണെന്നും ലേഖനത്തില് പറയുന്നുണ്ട്.\ncongress shiv sena rahul gandhi sonia gandhi bjp കോണ്‍ഗ്രസ് ശിവസേന രാഹുല് ഗാന്ധി ബിജെപി politics\nshiv sena hits out at leaders who wrote letters to sonia gandhi\nStory first published: Thursday, August 27, 2020, 20:38 [IST]


പ്രളയസഹായത്തിന് അർഹരായവരെ ഓരോ ജില്ലയിലും ചുമതലയുളള മന്ത്രിമാരുടെ നേതൃത്വത്തിൽ തീരുമാനിക്കും. ദുരിതാശ്വാസ ക്യാമ്പിൽ കഴിഞ്ഞവര്‍ക്ക് മാത്രമായി സഹായം പരിമിതപ്പെടുത്തേണ്ടതില്ലെന്നും മന്ത്രിസഭാ യോഗം തീരുമാനിച്ചു.\nTrivandrum, First Published Aug 21, 2019, 11:13 AM IST\nതിരുവനന്തപുരം: പ്രളയപുരധിവാസ പ്രവര്‍ത്തനങ്ങൾക്ക് പണം കണ്ടെത്താൻ ഇത്തവണ സാലറി ചലഞ്ച് വേണ്ടെന്ന് സര്‍ക്കാര് തീരുമാനം. ഇന്ന് ചേര്‍ന്ന മന്ത്രിസഭാ യോഗമാണ് ഈ തീരുമാനം എടുത്തത്. കഴിഞ്ഞ തവണ ഏര്‍പ്പെടുത്തിയ സാലറി ചലഞ്ച് വിവാദമായ സാഹചര്യത്തിൽ കൂടിയാണ് തീരുമാനം എന്നതും ശ്രദ്ധേയമാണ്. പ്രളയബാധിതര്‍ക്കുള്ള അടിയന്തര സഹായം അടുത്തമാസം ഏഴിന് മുമ്പ് കൊടുത്തു തീര്‍ക്കാനും സര്‍ക്കാര് തീരുമാനം എടുത്തു.\nപ്രളയ സഹായത്തിന് അര്‍ഹരായവരെ കണ്ടെത്താൻ പ്രത്യേക മാനദണ്ഡങ്ങളുണ്ടാക്കും, ഓരോ ജില്ലയിലും അതാത് ജില്ലകളുടെ ചുമതലയുള്ള മന്ത്രിമാരുടെ നേതൃത്വത്തിലായിരിക്കും സഹായത്തിന് അര്‍ഹരായവരുടെ ലിസ്റ്റ് ഉണ്ടാക്കുക. ദുരിതാശ്വാസ ക്യാമ്പിൽ കഴിഞ്ഞവര്‍ക്ക് മാത്രമായി സഹായം പരിമിതപ്പെടുത്തേണ്ടതില്ലെന്നും മന്ത്രിസഭാ യോഗം തീരുമാനിച്ചിട്ടുണ്ട്.\nസര്‍ക്കാര് മുൻകയ്യെടുത്ത് നടത്തുന്ന ഓണാഘോഷ പരിപാടികൾ ഇത്തവണ നടത്താൻ തന്നെയാണ് തീരുമാനം. ആര്‍ഭാടങ്ങൾ ഒഴിവാക്കിയായിരിക്കും ആഘോഷം സംഘടിപ്പിക്കുക. സർക്കാർ ജീവനക്കാർക്ക് ബോണസ് കഴിഞ്ഞ വർഷത്തേതു പോലെ ഇത്തവണയും നൽകാനും മന്ത്രിസഭായോഗം തീരുമാനിച്ചിട്ടുണ്ട്.\nLast Updated Aug 21, 2019, 11:17 AM IST\nno salary challenge


Bisoheart in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Bisoheart upayogangal, dossge, parswafalangal, prayojanangal, prathipravarthanangal, munnariyippu\nBisoheart നേട്ടങ്ങളും ഉപയോഗങ്ങളും- Bisoheart Benefits & Uses in Malayalam- Bisoheart nettangalum upayogangalum\nBisoheart ഡോസേജും കഴിക്കേണ്ട വിധവും- Bisoheart Dosage & How to Take in Malayalam - Bisoheart dosagum kazhikkenda vidavum\nBisoheart പാർശ്വഫലങ്ങൾ- Bisoheart Side Effects in Malayalam- Bisoheart paarswafalangal\nBisoheart ബന്ധപ്പെട്ട മുന്നറിയിപ്പുകൾ- Bisoheart Related Warnings in Malayalam- Bisoheart bandhappeṭṭa munnaṟiyippukaḷ\nBisoheart-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Bisoheart with Other Drugs in Malayalam- Bisoheart-nu marunnukaḷumāyulla theevra pravarthanam\nBisoheart വൈരുദ്ധ്യങ്ങൾ- Bisoheart Contraindications in Malayalam- Bisoheart vairudyangal\nBisoheart സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Bisoheart in Malayalam- Bisoheart sambandhichu pothuveyulla chodyangal\nBisoheart ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Bisoheart Interactions with Food and Alcohol in Malayalam- Bisoheart bhakshnavum madyavumaayulla prathipravarthanangal\nBisoheart നേട്ടങ്ങളും ഉപയോഗങ്ങളും - Bisoheart Benefits & Uses in Malayalam - Bisoheart nettangalum upayogangalum\nBisoheart പിൻവരുന്നവ ചികിത്സിക്കാൻ ഉപയോഗിക്കുന്നു\nBisoheart ഡോസേജും കഴിക്കേണ്ട വിധവും - Bisoheart Dosage & How to Take in Malayalam - Bisoheart dosagum kazhikkenda vidavum\nBisoheart-ന്റെ ചേരുവകൾ - Bisoheart Active Ingredients in Malayalam - Bisoheart-nte cheruvakal\nBisoheart പാർശ്വഫലങ്ങൾ - Bisoheart Side Effects in Malayalam - Bisoheart paarswafalangal\nBisoheart ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nBisoheart ബന്ധപ്പെട്ട മുന്നറിയിപ്പുകൾ - Bisoheart Related Warnings in Malayalam - Bisoheart bandhappeṭṭa munnaṟiyippukaḷ\nBisoheart-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭകാലത്ത് Bisoheart-ന് എങ്ങനെയുള്ള ഫലം ഉണ്ടായിരിക്കുമെന്ന് അറിവില്ല. കാരണം അതേക്കുറിച്ച് ഇതുവരെ ഒരു ഗവേഷണവും നടന്നിട്ടില്ല.\nBisoheart-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീയാണെങ്കിൽ Bisoheart കഴിക്കുന്നതു മൂലം ഗുരുതരമായ പാർശ്വഫലങ്ങൾ ഉണ്ടായേക്കാം. ആവശ്യമെന്ന് ഡോക്ടർ പറയാത്തപക്ഷം Bisoheart കഴിക്കാൻ പാടുള്ളതല്ല.\nBisoheart വൃക്കകളെ എങ്ങനെയാണ് ബാധിക്കുന്നത്?\nBisoheart-ന്റെ പാർശ്വഫലങ്ങൾ വൃക്ക-ത്തെ അപൂർവമായേ ബാധിക്കാറുള്ളൂ.\nBisoheart കരളിനെ എങ്ങനെ ബാധിക്കുന്നു?\nBisoheart-ന് കരൾ-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nBisoheart ഹൃദയത്തെ എങ്ങനെ ബാധിക്കുന്നു?\nBisoheart-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nBisoheart-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Bisoheart with Other Drugs in Malayalam - Bisoheart-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Bisoheart പിൻവരുന്ന മരുന്നുകളോടൊപ്പം ഉപയോഗിക്കരുത് -\nBisoheart വൈരുദ്ധ്യങ്ങൾ - Bisoheart Contraindications in Malayalam - Bisoheart vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Bisoheart കഴിക്കരുത് -നിങ്ങളോട്\nBisoheart സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Bisoheart in Malayalam - Bisoheart sambandhichu pothuveyulla chodyangal\nBisoheart ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Bisoheart ആസക്തി ഉളവാക്കുന്നതായി ഒരു തെളിവും ഇല്ല.\nBisoheart കഴിച്ചശേഷം വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ അരുത്. അത് അപകടം വരുത്തിവെച്ചേക്കാം. കാരണം Bisoheart നിങ്ങളിൽ ഉറക്കം വരുത്തിയേക്കാം.\nഅതെ, Bisoheart ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nഇല്ല, Bisoheart മാനസികരോഗങ്ങൾക്ക് ഫലപ്രദമല്ല.\nBisoheart ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Bisoheart Interactions with Food and Alcohol in Malayalam - Bisoheart bhakshnavum madyavumaayulla prathipravarthanangal\nആഹാരവും Bisoheart-ഉം തമ്മിലുള്ള പ്രതിപ്രവർത്തനം\nചില ഭക്ഷണത്തോടൊപ്പം കഴിക്കുമ്പോൾ Bisoheart ഫലം ചെയ്യാൻ കൂടുതൽ സമയം എടുക്കും. ഇതു സംബന്ധിച്ച് ഡോക്ടറുമായി സംസാരിക്കുക.\nമദ്യവും Bisoheart-ഉം തമ്മിലുള്ള പ്രതിപ്രവർത്തനം\nമദ്യവും Bisoheart-ഉം ഒരുമിച്ചു കഴിക്കുന്നതുകൊണ്ട് നിങ്ങളുടെ ആരോഗ്യത്തിന് ഗുരുതരമായ പ്രത്യാഘാതങ്ങൾ ഉണ്ടാകാം.\nBisoheart ന് പകരമുള്ള മറ്റു മരുന്നുകൾ എല്ലാം കാണുക - Substitutes for Bisoheart in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Bisoheart കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Bisoheart കഴിച്ചുവോ ?\nനിങ്ങൾ എത്രമാത്രം Bisoheart ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Bisoheart കഴിച്ചത്?\nനിങ്ങൾ എപ്പോഴാണ് Bisoheart ഉപയോഗിക്കുന്നത് ?


എന്‍സിപിയെയും എന്‍ഡിഎയിലേക്ക് റാഞ്ചാന് ശ്രമം: ശരത് പവാറിന്റെ മകള്‍ക്ക് കേന്ദ്ര മന്ത്രിസ്ഥാനം വാഗ്ദാനം ചെയ്തു? - ഇ വാർത്ത | evartha\nഎന്‍സിപിയെയും എന്‍ഡിഎയിലേക്ക് റാഞ്ചാന് ശ്രമം: ശരത് പവാറിന്റെ മകള്‍ക്ക് കേന്ദ്ര മന്ത്രിസ്ഥാനം വാഗ്ദാനം ചെയ്തു?\nEvartha Desk 11 September 2017\nമുംബൈ: എന്‍സിപിയെ എന്‍ഡിഎയില് എത്തിക്കാന് ശ്രമം നടക്കുന്നതായി റിപ്പോര്‍ട്ടുകള്. ഇതിന്റെ ഭാഗമായി എന്‍സിപി തലവന് ശരത് പവാറിന്റെ മകളും എംപിയുമായ സുപ്രിയ സുലെയ്ക്ക് പ്രധാനമന്ത്രി കേന്ദ്ര മന്ത്രി സ്ഥാനം വാഗ്ദാനം ചെയ്‌തെന്ന് ശിവസേന ആരോപിച്ചു. ശിവസേനയുടെ മുഖപത്രമായ സാമ്‌നയില് പ്രസിദ്ധീകരിച്ച ലേഖനത്തിലാണ് ഇക്കാര്യം വ്യക്തമാക്കുന്നത്.\nഎന്‍സിപി എന്‍ഡിഎയില് ചേര്‍ന്നാല് സുപ്രിയയ്ക്ക് കേന്ദ്രമന്ത്രി സ്ഥാനം നല്‍കാമെന്ന് നരേന്ദ്ര മോദി വാഗ്ദാനം ചെയ്‌തെന്ന് ശരത് പവാര് തന്നോട് പറഞ്ഞതായി ശിവസേന നേതാവ് സഞ്ജയ് റൗട്ട് പറയുന്നു. നരേന്ദ്ര മോദിയുമായി ശരത് പവാറും സുപ്രിയയും നടത്തിയ കൂടിക്കാഴ്ചയില് തന്റെ മന്ത്രിസഭയില് സുപ്രിയ ഉണ്ടായിരിക്കണമെന്ന് മോദി പറഞ്ഞതായി പവാര് പറഞ്ഞെന്നും റിപ്പോര്‍ട്ടിലുണ്ട്.\nഅതേസമയം, എന്‍സിപി, എന്‍ഡിഎയുടെ ഭാഗമാകുമെന്ന തരത്തില് വരുന്ന വാര്‍ത്തകള് വ്യാജമാണെന്ന് ശരത് പവാര് പറഞ്ഞതായും ലേഖനത്തില് പറയുന്നുണ്ട്. എന്നാല് പവാര് എന്തു പറഞ്ഞാലും എന്‍സിപിയുടെ സംസ്ഥാന നേതാക്കള് ബിജെപിയുമായി ബന്ധപ്പെട്ടുവരുന്നതായി സഞ്ജയ് റൗട്ട് തന്റെ ലേഖനത്തില് വ്യക്തമാക്കുന്നു.\nധനമന്ത്രി അരുണ് ജെയ്റ്റ്‌ലി, മഹാരാഷ്ട്ര മുഖ്യമന്ത്രി ദേവേന്ദ്ര ഫട്‌നാവിസ് എന്നിവര് ശരത് പവാറുമായി വേദിപങ്കിട്ടിരുന്നു. എന്‍സിപി, എന്‍ഡിഎയുടെ ഭാഗമാകുന്നതിന്റെ ഭാഗമായാണ് ഇതെന്ന തരത്തില് വാര്‍ത്തകള് പുറത്തുവന്നിരുന്നു.


പെട്രോള്, ഡീസല് വില കുറച്ചു; പാചക വാതക സിലിണ്ടറിന്റെ വില കൂട്ടി\nBy Azhimukham Desk Wed, 1 Sep 2021\nരാജ്യത്ത് പെട്രോള്, ഡീസല് വിലയില് നേരിയ കുറവ്. പെട്രോളിന് 14 പൈസയും ഡീസലിന് 15 പൈസയുമാണ് കുറഞ്ഞത്. കൊച്ചിയില് പെട്രോളിന് 101.49 രൂപയും ഡീസലിന് 93.53 രൂപയുമാണ് വില. തിരുവനന്തപുരത്ത് പെട്രോളിന് 103.56 രൂപയും ഡീസലിന് 95.53 രൂപയുമായി.\nഅതേസമയം, പാചക വാതക സിലിണ്ടറിന്റെ വില കൂട്ടി. ഗാര്‍ഹിക ആവശ്യത്തിനുള്ള സിലിണ്ടറിന് 25.50 രൂപയും വാണിജ്യ ആവശ്യത്തിനുള്ള സിലിണ്ടറിന് 73.50 രൂപയുമാണ് കൂട്ടിയത്. ഇതോടെ ഗാര്‍ഹിക സിലിണ്ടറിന്റെ വില 891.50 രൂപയായും വാണിജ്യ സിലിണ്ടറിന്റെ വില 1692.50 രൂപയുമായി വര്‍ധിച്ചു.\nതുടര്‍ച്ചയായി മൂന്നാം മാസമാണ് പാചകവാതക വില വര്‍ധിപ്പിക്കുന്നത്. ജൂലൈ, ആഗസ്റ്റ് മാസങ്ങളിലും വില വര്‍ധിപ്പിച്ചിരുന്നു. 15 ദിവസത്തിനിടെ ഗാര്‍ഹിക സിലിണ്ടറിന് 50 രൂപയാണ് വര്‍ധിച്ചത്. വാണിജ്യ ആവശ്യത്തിനുള്ള സിലിണ്ടറിന് കഴിഞ്ഞ മാസം നാല് രൂപ കുറച്ചിരുന്നു.


ചിത്രീകരണത്തിനിടെ മഹേഷ് ബാബുവിന്റെ കരണത്തടിച്ചു; ആ അനുഭവം പറഞ്ഞു കീർത്തി സുരേഷ്!! - B4blaze\nചിത്രീകരണത്തിനിടെ മഹേഷ് ബാബുവിന്റെ കരണത്തടിച്ചു; ആ അനുഭവം പറഞ്ഞു കീർത്തി സുരേഷ്!!\nസൂപർ താരം മഹേഷ് ബാബു അഭിനയിച്ച ഏറ്റവും പുതിയ തെലുങ്കു ചിത്രമാണ് ‘സർക്കാരു വാരി പാട്ട’. ഈ ചിതൃത്തത്തിൽ നായികയായി എത്തുന്നത് കീർത്തിസുരേഷാണ്. കഴിഞ്ഞ രണ്ടു ദിവസങ്ങൾക്കു മുൻപാണ് ഈ ചിത്രത്തിന്റെ ട്രയിലർ റിലീസ് ചെയ്യ്തത്. ഈ ആക്ഷൻ ചിത്രം നിരവധി പ്രേക്ഷക ശ്രെധ പിടിച്ചു പറ്റിയെന്നു ട്രെയ്‌ലർ വെക്തമാക്കിയിരുന്നു. നല്ല പ്രതീഷയോടാണ് പ്രേക്ഷകർ ചിത്രത്തിനെ കാണുന്നത്. ഈ മാസം പന്ത്രണ്ടിന് ചിത്രം റിലീസ് ചെയ്‌യും. ഇപ്പോൾ ചിത്രത്തിന്റെ ഷൂട്ടിങ്ങിനെ ഇടയിൽ ഉണ്ടായ സംഭവത്തെ വെളിപ്പെടുത്തുകയാണ് നടി കീർത്തി സുരേഷ്.\nഈ സിനിമയുടെ ചിത്രീകരണത്തിനിടയിൽ മഹേഷ് ബാബുവിനെ അബദ്ധത്തിൽ തല്ലുകയും , അതിനെ മാപ്പു ചോദിക്കുകയും ചെയ്തു. ചിത്രത്തിന്റെ ഗാന ചിത്രീകരണത്തിനിടയിൽ ആയിരുന്നു ഈ സംഭവം, എൻ റെ ടൈമിങ്ങിന്റെ തെറ്റിയതുകൊണ്ടു എനിക്ക് അദ്ദേഹത്തെ മൂന്ന് തവണ ആണ് അടിക്കേണ്ടി വന്നത് കീർത്തി പറയുന്നു. തെറ്റ് മനസിലാക്കിയപ്പോൾ അദ്ദേഹത്തിനോട് ഞാൻ മാപ്പു ചോദിക്കുകയും ചെയ്യ്തു എന്നാൽ അദ്ദേഹം എന്നെ വളരെ കൂളായിട്ടാണ് എന്നോട് പെരുമാറിയത് താരം പറയുന്നു.\nഈ ചിത്രത്തിലെ സുബ്ബ രാജു, വെണ്ണല കിഷോർ എന്നിവരും അഭിനയിക്കുന്നു. ചിത്രത്തിന്റെ സംഗീതസംവിധയകൻ എസ് തമൻആണ്. ആർ മാധവി ഛായാഗ്രഹണം, എഡിറ്റിംഗ് മാർത്താണ്ഡ കെ വെങ്കിടേഷ്, ഗാനങ്ങൾ ആലപിച്ചിരിക്കുന്നത് സിദ് ശ്രീറാം ആണ്, ഈ ചിത്രത്തിലെ ഗാനങ്ങൾ എല്ലാം തന്നെ വളരെ ജെനസ്രെദ്ധ പിടിച്ചു പറ്റിയിരുന്നു.\nRelated Topics:Keerthy sureshMahesh babu\nപേളിയും ശ്രീനിയും ഒന്നായിട്ടു മുന്ന് വര്ഷം…\nപുതിയ ചിത്രത്തെ വിശേഷങ്ങളുമായിട്ട് മഹേഷ് ബാബു !!!\nഅതിസുന്ദരി ആയിരിക്കുന്നു, സിനിമയിലേക്ക് സ്വാഗതം, ആകാംഷയോടു കാത്തിരിക്കുന്നു; കീർത്തി സുരേഷ്;നന്ദി അറിയിച്ചുകൊണ്ട് താരവും


സാരി ഉടുത്തുള്ള കരണംമറിയല്; വീഡി‌യോ വൈറലാകുന്നു | Woman performs backflips inasaree with ease and grace netizens are impressed\nTrivandrum, First Published Dec 2, 2020, 4:00 PM IST\nആകാശ് റാണിസണ് എന്നയാളുടെ ട്വിറ്റര് അക്കൗണ്ടിലാണ് ഈ വീഡിയോ പങ്കുവച്ചിരിക്കുന്നത്. യുവതി ആറ് തവണയാണ് ചുവടുകളൊന്നും പിഴയ്ക്കാതെ കരണംമറിയുന്നത്.\nസാധാരണ നമുക്ക് കരണം മറിയാൻ വലിയ ബുദ്ധിമുട്ടൊന്നും ഇല്ല എങ്കിലുംസാരി ഉടുത്തോണ്ട് കുട്ടിക്കരണം മറിയുന്നത് വലിയ ബുദ്ധിമുട്ടാണ് അല്ലെ. എന്നാൽ ഈ വീഡിയോ ഒന്ന് കണ്ടുനോക്കൂ, അപ്പോൾ മനസിലാകും സാരി ഉടുത്താലും കരണം മറിയാൻ കഴിയുമെന്ന്.\nസാരി ഉടുത്ത് മണലില് കരണംമറിയുന്ന സ്ത്രീയുടെ വീഡിയോയാണ് ഇപ്പോൾ സോഷ്യൽ മീഡിയയിൽ വൈറലാവുകയാണ്. ബാക്ക് ഫ്‌ളിപ്‌സ് അഥവാ കരണംമറിയല് ജിംനാസ്റ്റ് കുറിച്ച് കേട്ടിട്ടുണ്ടാകും. അസാധാരണ മെയ്‌വഴക്കമുള്ളവര്‍ക്കോ ചെയ്യാന് കഴിയുന്ന ഒന്നാണ് ഇത്. എന്നാൽ ക്യത്യമായി ചെയ്തില്ലെങ്കിൽ വീണ് പരിക്കേൽക്കാനും സാധ്യതയുണ്ട്.\nസാരി ധരിച്ച് ബാക്ക് ഫ്‌ളിപ്‌സ് ചെയ്യുന്ന വീഡിയോയാണ് ഇപ്പോൾ പലരും കൗതുകത്തോടെ കാണുന്നത്. ആകാശ് റാണിസണ് എന്നയാളുടെ ട്വിറ്റര് അക്കൗണ്ടിലാണ് ഈ വീഡിയോ പങ്കുവച്ചിരിക്കുന്നത്. യുവതി ആറ് തവണയാണ് ചുവടുകളൊന്നും പിഴയ്ക്കാതെ കരണംമറിഞ്ഞത്. മിലി സര്‍ക്കാര് എന്ന യുവതിയാണ് ഈ പ്രകടനത്തിന് പിന്നില്.\n''പുരുഷന്മാർക്ക് കഴിയുന്നതെല്ലാം സ്ത്രീകൾക്ക് ചെയ്യാൻ കഴിയും, മാത്രമല്ല അവർ അത് നന്നായി ചെയ്യുന്നു. പുരുഷന്മാർക്ക് ചെയ്യാൻ കഴിയാത്ത പലതും അവർക്ക് ചെയ്യാൻ കഴിയും. മിലി സര്‍ക്കാര് എന്ന യുവതിയെ പരിചയപ്പെടൂ, സാരിയിലാണ് അവര് ബാക്ക് ഫ്‌ളിപ്‌സ് ചെയ്യുന്നത്...'' എന്ന അടിക്കുറിപ്പോടെയാണ് യുവാവ് വീഡിയോ പങ്കുവച്ചത്. വീഡിയോയ്ക്ക് താഴേ യുവതിയെ അഭിനന്ദിച്ച് കൊണ്ട് നിരവധി പേർ കമന്റ് ചെയ്തിട്ടുണ്ട്.\nLast Updated Dec 2, 2020, 4:10 PM IST


ഡബ്ല്യൂസിസി അംഗങ്ങളുടെ ആവശ്യം അംഗീകരിച്ചില്ലെങ്കില് സമാന്തര സംഘടന വരാന് സാധ്യതയുണ്ടെന്ന് തിരിച്ചറിഞ്ഞു; നടിമാരുമായി ചര്‍ച്ചയാകാമെന്ന് 'അമ്മ' ഭാരവാഹികള് - Malayalam Daily News\nഡബ്ല്യൂസിസി അംഗങ്ങളുടെ ആവശ്യം അംഗീകരിച്ചില്ലെങ്കില് സമാന്തര സംഘടന വരാന് സാധ്യതയുണ്ടെന്ന തിരിച്ചറിവില് നടിമാര് ആവശ്യപ്പെട്ട മീറ്റിംഗിന് അമ്മ സമ്മതം മൂളി. കത്തു നല്‍കി മൂന്നാഴ്ചയോളം പിന്നിടുമ്പോഴാണ് സംയുകത ചര്‍ച്ചയ്ക്ക് അനുവാദം നല്‍കിയിരിക്കുന്നത്. ഓഗസ്റ്റ് 7ന് കൊച്ചിയില് മീറ്റിംഗ് നടത്താമെന്നാണ് ഡബ്ല്യൂസിസിക്ക് ലഭിച്ചിരിക്കുന്ന ഉറപ്പ്.\nഡബ്ല്യൂസിസിയില് സ്ഥാപക അംഗങ്ങളും അമ്മയില് നിന്ന് രാജിവെച്ചിട്ടില്ലാത്തവരുമായ രേവതി, പത്മപ്രിയ, പാര്‍വ്വതി എന്നിവരാണ് ചര്‍ച്ച ആവശ്യപ്പെട്ട് കത്ത് നല്‍കിയത്. പാര്‍വ്വതി വിദേശത്ത് ഷൂട്ടിംഗിലായതിനാല് ചര്‍ച്ചയ്‌ക്കെത്താനാവില്ല. രേവതിയും പത്മപ്രിയയും എത്തും. ഡബ്ല്യൂസിസിയുടെ ഭാരവാഹികളില് ആരൊക്കെ പങ്കെടുക്കുമെന്ന് സ്ഥിതീകരണമായിട്ടില്ല.\nദിലീപിനെ സംഘടനയില് നിന്ന് പുറത്താക്കിയ തീരുമാനം പിന്‍വലിച്ചതിനെതിരെയാണ് ഡബ്ല്യൂസിസി വിമര്‍ശനവുമായെത്തിയത്. ഇതിനു പിന്നാലെ ആക്രമിക്കപ്പെട്ട നടി, രമ്യാ നമ്പീശന്, റിമ കല്ലിങ്കല് എന്നിവര് രാജി വെച്ചിരുന്നു. ഇത്തരത്തില് ദിലീപിനനുകൂലമായ അമ്മ സംഘടനയുടെ നയങ്ങള്‍ക്കെതിരെയായിരുന്നു നടിമാരുടെ പ്രതിഷേധം.\nസാഹചര്യങ്ങള് വിശദീകരിച്ച് ഇവര് വിശദമായ ഫേസ്ബുക്ക് കുറിപ്പും പുറത്തുവിട്ടിരുന്നു. ദിലിപീനെ തിരിച്ചെടുക്കുന്ന വിഷയം അജന്‍ഡയിലുണ്ടായിരുന്നില്ലെന്ന് മോഹന്‍ലാലിന്റെ വാദങ്ങളെ ഖണ്ഡിച്ച് അവര് വ്യക്തമാക്കി. വിഷയം സാങ്കേതികമെന്ന് വരുത്താന് ശ്രമിച്ചു. അക്രമിയും ഇരയും ഒരേ സംഘടനയില് എന്ന സാഹചര്യമുണ്ടാക്കിയത് ഖേദകരമാണ്.\nഅവസരങ്ങള് നഷ്ടപ്പെടുത്തെന്ന് നടി പലതവണ ഇടവേള ബാബുവിനെ അറിയിച്ചുവെന്നും ഒപ്പമുണ്ടെന്ന് പറഞ്ഞതല്ലാതെ രേഖാമൂലം പരാതി വേണമെന്ന് പറഞ്ഞില്ലെന്നും ദീര്‍ഘമായ കുറിപ്പില് സംഘടന വിശദീകരിക്കുന്നു. പ്രസിഡന്റ് നടത്തിയ വാര്‍ത്താ സമ്മേളനം ഞങ്ങളുടെ പ്രതീക്ഷകള്‍ക്ക് വിപരീതവും അങ്ങേയറ്റം നിരാശാജനകവുമായിരുന്നുവെന്നും വനിതാകൂട്ടായ്മ ആരോപിക്കുന്നു.\nകുറ്റാരോപിതനായ ഒരാളെ സംഘടനയിലേക്ക് തിരിച്ചെടുക്കുന്നതുമായി ബന്ധപെട്ട് പറഞ്ഞ കാര്യങ്ങള്, ഈ വിഷയത്തില് സംഘടന എവിടെ നില്ക്കുന്നു, ആരോടൊപ്പം നില്ക്കുന്നു എന്നത് കൃത്യമായി വെളിവാക്കുന്നു. ഏതൊരു സംഘടനയും പ്രസ്ഥാനവും അടിസ്ഥാനപരമായി കാത്തു സൂക്ഷിക്കേണ്ട ധാര്‍മ്മികതയും സത്യസന്ധതയും മര്യാദകളുമുണ്ട്- അവര് വ്യക്തമാക്കി.\nകഴിഞ്ഞ ദിവസം ‘അമ്മ’ പ്രസിഡന്റ് നടത്തിയ വാര്‍ത്താ സമ്മേളനം ഞങ്ങളുടെ പ്രതീക്ഷകള്‍ക്ക് വിപരീതവും അങ്ങേയറ്റം നിരാശാജനകവുമായിരുന്നു. ഈ വിഷയത്തോടുള്ള സമീപനം തന്നെ അടിസ്ഥാനപരമായ ചില പ്രശ്‌നങ്ങളെയാണ് സൂചിപ്പിക്കുന്നത്.\n2. നടി പരാതി എഴുതി നല്‍കിയില്ലല്ലോ എന്ന് പറയുമ്പോള് ഞങ്ങളുടെ സുഹൃത്ത് തന്നെ വ്യക്തമാക്കിയിട്ടുള്ള കാര്യം ഇവിടെ പറയേണ്ടതുണ്ടെന്ന് തോന്നുന്നു. തനിക്ക് സിനിമയില് അവസരങ്ങള് ഇല്ലാതാക്കപ്പെടുന്നുണ്ട് എന്ന കാര്യം ശ്രീ. ഇടവേള ബാബുവിനെ അറിയിക്കുകയും അദ്ദേഹം അപ്പോള് തന്നെ ഫോണില് കുറ്റാരോപിതനായ നടനുമായി ബന്ധപ്പെട്ട് ഇക്കാര്യം സംസാരിച്ച ശേഷം അത് ഞങ്ങളുടെ സുഹൃത്തിന്റെ തോന്നല് മാത്രമാണെന്ന് അറിയിക്കുകയും ചെയ്തു. പിന്നീട് അതിക്രമമുണ്ടായ ശേഷം ഈ പെണ്‍കുട്ടി വീണ്ടും ശ്രീ. ബാബുവിനെ ഫോണില് വിളിക്കുകയും തന്റെ കൂടെ നില്‍ക്കണമെന്നും തനിക്ക് എല്ലാ പിന്തുണയും വേണമെന്നും ആവശ്യപ്പെട്ടപ്പോള് ‘ഞങ്ങളൊക്കെ നിന്റൊപ്പമുണ്ട്’ ‘എന്നു പറഞ്ഞതല്ലാതെ രേഖാമൂലം പരാതി എഴുതി തരാന് ആവശ്യപ്പെട്ടതായി അറിവില്ല.\n3. അവളോടൊപ്പം രാജി വച്ച ഡബ്ല്യുസിസി അംഗങ്ങള്, രാജി വച്ച കാര്യം പരസ്യമായി പ്രഖ്യാപിക്കുകയായിരുന്നു. ഇത് ഇമെയില് വഴി നാലുപേരും ‘അമ്മ’ യുടെ ഒഫീഷ്യല് ഇമെയില് ഐഡിയിലേക്ക് അയച്ചു ഉറപ്പുവരുത്തിയതാണ്.\n4. ‘അമ്മ’ ജനറല് ബോഡിയില് നടനെ തിരിച്ചെടുക്കുന്ന വിഷയം അജണ്ടയിലുണ്ടായിരുന്നു എന്നാണ് സമ്മേളനത്തില് പറഞ്ഞത്. അത്തരമൊരു വിഷയം അജണ്ടയില് ഇല്ലായിരുന്നു എന്നാണു ഞങ്ങള്‍ക്കറിയാന് സാധിച്ചത്.


സാമൂഹിക ജീവിതത്തിന്റെ എല്ലാ അടരുകളും സാംസ്‌കാരിക മൂല്യങ്ങള് കൊണ്ട് സമ്പന്നമാക്കുക മുഹമ്മദ് നബിയുടെ നിയോഗമായിരുന്നു. നിശ്ചിത സമയത്തിലും രൂപത്തിലും പരിമിതമായ ആരാധനകളേക്കാള് വിശാലമാണ് സാമൂഹിക ജീവിതത്തിന്റെ കാന്‍വാസ്. അവിടെ വരക്കുന്ന നബിചര്യയുടെ വര്‍ണചിത്രങ്ങള്‍ക്ക് ജീവിതത്തിന്റെ സര്‍വ മണ്ഡലങ്ങളെയും ചേതോഹരമാക്കുന്ന സൗന്ദര്യമുണ്ടാകണം, ഇസ്‌ലാമിക സത്യത്തിന്റെ ജീവിതഗന്ധിയായ സൗന്ദര്യം. പൂര്‍ണചന്ദ്രനെപ്പോലെ തിളങ്ങിയ ഒരു മഹാ മനുഷ്യന്റെ കര്‍മ മാതൃക, അതിനു ചുറ്റും പവിഴപ്പുറ്റുകള് പോലെ കുറേ അനുചരന്മാരുടെ ജീവിതം. ഈ മാതൃകകള് പകര്‍ത്തിയ ശിഷ്യന്മാരിലൂടെ നമുക്ക് ലഭിക്കുന്ന നബിചര്യയാണ് സുന്നത്ത്. വേദഗ്രന്ഥത്തിന്റെ ദാര്‍ശനിക പാഠങ്ങള് ഭൂമിയില് പറിച്ചുനട്ട് വിളയിച്ച സദ്ഫലങ്ങള്.\nജീവിതത്തെയാണല്ലോ മുഹമ്മദ് നബി അഭിമുഖീകരിച്ചത്. എത്രയെത്ര രംഗവേദികളുണ്ട് ജീവിതത്തിന്! അവിടെയെല്ലാം നബിയുടെ ചര്യയുണ്ട്, ഉണ്ടാകണം. എങ്കിലേ അദ്ദേഹം മനുഷ്യരിലേക്കുള്ള ദൈവദൂതനാകൂ, ലോകത്തിന്റെ മാര്‍ഗദര്‍ശിയാകൂ. ലോകജനതക്കുള്ള കാരുണ്യവും അനുഗ്രഹവും, മഴുവന് മനുഷ്യരുടെയും മാര്‍ഗദര്‍ശി എന്നിങ്ങനെ ഖുര്‍ആന് വിശേഷിപ്പിക്കുന്ന മുഹമ്മദ് നബി അതുകൊണ്ട് തന്നെ സാമൂഹിക നന്മകളുടെ പ്രയോക്താവാകുക തന്നെ വേണം. മുഴുജീവിതത്തിനും നബി മാതൃകയാണെന്ന് നാം പറയുന്നു. പക്ഷേ, ആരാധനകളും ആചാരങ്ങളുമൊഴികെ വിശാലമായ സാമൂഹിക മേഖലകളിലെ നബി മാതൃകകള് 'സുന്നത്ത്' ആണെന്ന പ്രയോഗം അത്ര പ്രചുരമല്ല. നബി എല്ലാ രംഗത്തും മാതൃകയാണെന്ന് പറയുന്നതും, എല്ലാം സുന്നത്ത് ആണെന്ന് പറയുന്നതും തമ്മില് വലിയ അന്തരമുണ്ട്. കാരണം, സുന്നത്ത് എന്ന പ്രയോഗം സവിശേഷമായ അര്‍ഥവും ബോധവും ശ്രദ്ധയും ജാഗ്രതയും മുസ്‌ലിം സമുദായത്തില് സൃഷ്ടിക്കുന്നുണ്ട്. 'അത് സുന്നത്താണ്, വിട്ടു കളയരുത്. ഇത് സുന്നത്തിന് എതിരാണ്, ചെയ്യാതെ നോക്കണം' എന്നൊക്കെയുള്ള ജാഗ്രതപ്പെടല് ആരാധനാ - ആചാര സംബന്ധിയായ വിഷയങ്ങളിലാണ് പൊതുവില് കാണാറുള്ളത്. അതിനപ്പുറത്തേക്ക് സുന്നത്ത് ഇല്ല! ഓരോ നമസ്‌കാര വേളയിലും ദന്ത ശുദ്ധി വരുത്തുന്നത് സംബന്ധിച്ച നബിവചനം പാലിക്കാന് വ്യഗ്രതപ്പെടുന്നവരുണ്ട്. വീട്, പള്ളി, മദ്റസ തുടങ്ങിയവയുടെ പരിസരവും തങ്ങളുടെ തെരുവും, സ്വന്തം വസ്ത്രങ്ങള് തന്നെയും ശുചിത്വത്തോടെ പരിപാലിക്കാന് അതേ ജാഗ്രത അവര് പുലര്‍ത്താറുണ്ടോ എന്ന് ആലോചിച്ചാല് ഇത് മനസ്സിലാക്കാന് പ്രയാസമുണ്ടാകില്ല.\nതാടി വെട്ടിയൊതുക്കി സൂക്ഷിക്കുന്ന മുസ്‌ലിം യുവാവ്, സലൂണില് തന്റെ ഊഴം കാത്തിരിക്കുന്നു. അദ്ദേഹത്തിന്റെ മുമ്പും ശേഷവും വന്ന വേറെയും ചിലര് അവിടെ അവസരം പ്രതീക്ഷിച്ചിരിക്കുന്നുണ്ട്. ഇവര്‍ക്കെല്ലാം ശേഷം കടന്നു വന്നത്, താടി നീട്ടി വളര്‍ത്തുന്ന, അതില് കത്രിക തൊടാനേ പാടില്ല എന്ന് വിശ്വസിക്കുന്ന ഒരാളാണ്. താടി വെട്ടിയൊതുക്കുന്നത് സുന്നത്തിന് എതിരാണെന്ന് വിശ്വസിക്കുന്ന പുതിയ ആഗതന്, നേരത്തേ അവിടെയിരിക്കുന്ന യുവാവിനെ അത് സംബന്ധിച്ച് ഉപദേശിക്കുകയും സുന്നത്ത് ലംഘനത്തില് നീരസം പ്രകടിപ്പിക്കുകയും ചെയ്തു. ഇതിനിടെ ഒരു കസേര ഒഴിഞ്ഞപ്പോള്, ഉപദേശിയായ ആഗതന് പെെട്ടന്ന് അതില് കയറിയിരുന്നു, മുടി വെട്ടിച്ചു. താന് ഉപദേശം നല്‍കിയ യുവാവിന്റെ ഊഴമാണ് അതെന്ന കാര്യം അറിയാമായിരുന്നിട്ടും അയാള് ഗൗനിച്ചതേയില്ല. എല്ലാം കഴിഞ്ഞ് കസേരയില് നിന്ന് ഇറങ്ങിയപ്പോള്, യുവാവ് ഉപദേശിയോട് ചോദിച്ചു; 'താങ്കള് ഇപ്പോള് ചെയ്തത് സുന്നത്തിന്റെ ലംഘനമല്ലേ? നിങ്ങള് എന്റെ അവകാശം കവര്‍ന്നെടുത്തു, ക്യൂ പാലിക്കുകയെന്ന മര്യാദ ലംഘിച്ചു. ഇത് നബി ചര്യക്ക് വിരുദ്ധമല്ലേ? താടി കത്രിക തൊടാതെ നീട്ടി വളര്‍ത്തണോ, വെട്ടിയൊതുക്കാമോ, വടിക്കാമോ എന്ന വിഷയത്തില് അഭിപ്രായ വ്യത്യസങ്ങളുണ്ട്. എന്നാല്, മറ്റുള്ളവരുടെ അവകാശങ്ങള് കവര്‍ന്നെടുക്കാന് പാടില്ല എന്ന കാര്യത്തില് സംശയമില്ലല്ലോ!?' ഉപദേശി ഒന്നും പറയാനാകാതെ കടന്നു പോയി. ഈ യഥാര്‍ഥ സംഭവത്തില്, കൂടുതല് പ്രാധാന്യമര്‍ഹിക്കുന്ന സുന്നത്ത് അവകാശം വകവെച്ച് കൊടുക്കലും ക്യൂ പാലിക്കലും മര്യാദകള് സൂക്ഷിക്കലുമാണല്ലോ. താടിരോമത്തിന്റെ നീളം ഇവിടെ ആപേക്ഷികമായി ലഘുവല്ലേ! കീഴ്‌മേല് മറിച്ചിട്ട മതബോധത്തില് പ്രവാചക ചര്യയിലെ സാംസ്‌കാരിക മൂല്യങ്ങളും സാമൂഹിക-രാഷ്ട്രീയ ബോധവും അഗണ്യ കോടിയില് തള്ളപ്പെടുകയും ആചാരരൂപങ്ങള് പരകോടിയില് പ്രതിഷ്ഠിക്കുകയും ചെയ്തതാണ് ഈ താളഭംഗത്തിന്റെ മൂലഹേതു.\nഅട്ടിമറിക്കപ്പെട്ട മുന്‍ഗണനാക്രമങ്ങളെയും മത ചര്‍ച്ചകളെയും കുറിച്ച് അസ്വസ്ഥനായിട്ടുണ്ട് മുഹമ്മദുല് ഗസ്സാലി. 'ലോകത്തെ അടിമുടി മാറ്റിപ്പണിയുക എന്നതായിരുന്നു പ്രവാചക ദൗത്യം. മഹാന്മാരായ തന്റെ അനുചരന്മാരായിരുന്നു അതിനുള്ള കരുക്കള്. ശക്തരും സംസ്‌കൃതരുമായ ആ തലമുറയെ എങ്ങനെയാണ് മുഹമ്മദ് വളര്‍ത്തിയെടുത്തതെന്ന് ആര്‍ക്കുമറിയില്ല. അവരാണ് നമ്മുടെ നല്ലവരായ മുന്‍ഗാമികള്. ഞാന് മുഹമ്മദ് നബിയിലും അദ്ദേഹത്തിന്റെ അനുചരന്മാരിലും അങ്ങേയറ്റം ആകൃഷ്ടനാണ്' എന്ന് എഴുതിയ ശേഷമാണ് അദ്ദേഹം തന്റെ പരിദേവനങ്ങള് പങ്കുവെക്കുന്നത്. മുസ്‌ലിം ലോകത്തെ വേദനിപ്പിക്കുന്ന യാഥാര്‍ഥ്യങ്ങളെയും ആശങ്കപ്പെടുത്തുന്ന ഭാവിയെയും കുറിച്ച് ഗൗരവപൂര്‍വം ആലോചിച്ചു കൊണ്ടിരിക്കുകയായിരുന്നു അദ്ദേഹം. അതിനിടയില്, ''ഒരു ചെറുപ്പക്കാരന് വാതിലില് മുട്ടി. അയാളുടെ കണ്ണുകളില് ബുദ്ധിശക്തിയുടെയും ധീരതയുടെയും തിളക്കമുണ്ട്. അയാള് ചോദിച്ചു; 'അല്ലാഹു ആകാശത്താണ് എന്ന വാദത്തെപ്പറ്റി താങ്കളുടെ അഭിപ്രായമെന്താണ്?' അല്‍പം ആലോചിച്ചതിനു ശേഷം ഞാന് പറഞ്ഞു: എങ്ങനെയാണ് താങ്കള്‍ക്ക് മറുപടി പറയേണ്ടത് എന്ന് അറിയില്ല. ഞാന് മുസ്‌ലിംകളില് പെട്ടവനാണ്. അത്യുന്നതനായ എന്റെ രക്ഷിതാവിനെ ഞാന് വാഴ്ത്തുന്നു. തങ്ങളുടെ മുകളിലുള്ള റബ്ബിനെ ഭയപ്പെടുകയും അവനാല് നല്‍കപ്പെട്ട ശാസനകളനുസരിച്ച് പ്രവര്‍ത്തിക്കുകയും ചെയ്യുന്നുവെന്ന് വിശേഷിപ്പിക്കപ്പെട്ടവരില് ഒരാളായി മാത്രമേ ഞാന് എന്നെ ഗണിക്കുന്നുള്ളൂ...... ആ യുവാവ് വിടുന്ന മട്ടില്ല. അല് അഖീദത്തു ത്വഹാവിയ്യ നിങ്ങള് വായിച്ചിട്ടില്ലേ?.... മുസ്‌ലിമിന്റെ വിശ്വാസം എന്ന താങ്കളുടെ കൃതിയോ?... അബുല് ഹസന് അശ്അരിയുടെ രീതി തന്നെയാണല്ലോ താങ്കളും സ്വീകരിച്ചത്! അദ്ദേഹമാകട്ടെ ദുര്‍വ്യാഖ്യാതാവാണ്.' യുവാവിന്റെ ഈ ചോദ്യങ്ങള്‍ക്കെല്ലാം തന്റേതായ വിശദീകരണങ്ങള് നല്‍കിയ ശേഷം മുഹമ്മദുല് ഗസ്സാലി ചോദിക്കുന്നു: 'പ്രിയപ്പെട്ട മകനേ, പുരാതന വൈജ്ഞാനിക വിവാദങ്ങള് എന്തിനാണ് നിങ്ങള് പുനരുജ്ജീവിപ്പിക്കുന്നത്? നിങ്ങള് എന്തിനാണ് ഇതൊക്കെ വീണ്ടും കത്തിച്ചു വിടുന്നത്?'\nമറ്റൊരാളുടെ സംശയം ഇതാണ്; ''കഠിന ചൂടുള്ള ദിവസം മാധ്യാഹ്ന നമസ്‌കാരം പിന്തിക്കണമെന്ന ഹദീസ് താങ്കള് ഓര്‍ക്കുന്നുണ്ടോ? കാരണം കഠിന ചൂട് നരകത്തില് നിന്നാണ്!' ഞാന് പറഞ്ഞു 'അതെ'! 'നരകം അല്ലാഹുവിനോട് ആവലാതി പറഞ്ഞതനുസരിച്ച്, നരകത്തിന് അനുവദിക്കപ്പെട്ട ശ്വാസ- നിശ്വാസത്തിന്റെ ബഹിര്‍ഗമനമാണ് ഉഷ്ണകാലത്തെ കൊടും ചൂട് ' - അയാള് പറഞ്ഞു. 'പ്രബലമായ ഹദീസിന്റെ ഏകദേശ അര്‍ഥമാണിത്' ഞാന് നിലപാട് വ്യക്തമാക്കി. 'ശരി, താങ്കളത് വിശ്വസിക്കുന്നുണ്ടോ?' അദ്ദേഹത്തിന്റെ ചോദ്യം. 'നിങ്ങള് എന്താണ് ഉദ്ദേശിക്കുന്നതെന്ന് മനസ്സിലായില്ല' - ഞാന് ഒഴിഞ്ഞു മാറാന് നോക്കി. അയാള് വിടുന്നില്ല. '...അല്ലാഹു നിങ്ങള്‍ക്ക് എളുപ്പമാണ് ഉദ്ദേശിക്കുന്നത് ഞെരുക്കമല്ല.' ഞാന് പറഞ്ഞു. 'ഞാന് ചോദിക്കുന്നത് ഹദീസിന്റെ ശരിയായ അര്‍ഥമാണ്. നരകം യഥാര്‍ഥത്തില് ആവലാതിപ്പെട്ടുവെന്നും അല്ലാഹു അതിന് ഒരു വിടുതി കൊടുത്തുവെന്നും താങ്കള് വിശ്വസിക്കുന്നുണ്ടോ?' അയാള് ചോദ്യം വിശദീകരിച്ചു. ഞാന് തണുപ്പന് മട്ടില് പറഞ്ഞു: നരകം വാചാ സംസാരിക്കുകയും ആവശ്യം സമര്‍പ്പിക്കുകയും ചെയ്തുവെന്ന് ചിലര് മനസ്സിലാക്കി. ആ ബാഹ്യാര്‍ഥത്തില് അവര്‍ക്ക് നിലകൊള്ളാം. അതോടൊപ്പം മറ്റൊരു വീക്ഷണമുണ്ട്. ഞാനതിനോട് കൂടുതല് യോജിക്കുന്നു. ആശയ പ്രകാശനത്തിന് സ്വീകരിച്ച ആലങ്കാരിക രീതി മാത്രമാണിതെന്നതാണത്' - ഞാന് പറഞ്ഞു. 'നരകത്തെക്കൊണ്ട് സംസാരിക്കുകയെന്നത് അല്ലാഹുവിന്റെ കഴിവിന്ന് അതീതമാണോ..... ' രൗദ്രഭാവത്തില് അയാള് ചോദിച്ചു (പ്രബോധകന്റെ മനോവ്യഥകള്, മുഹമ്മദുല് ഗസ്സാലി). നിത്യപ്രസക്തങ്ങളായ നന്മകളും മൂല്യങ്ങളും പഠിപ്പിക്കുന്ന സാമൂഹിക പ്രധാനമായ എത്രയെത്ര നബി വചനങ്ങളുണ്ട്! എന്നിട്ടും സാമൂഹികോന്മുഖമായ സുന്നത്തിലല്ല, ജീവിതത്തെ സംബന്ധിച്ച് പ്രധാനമല്ലാത്ത ഫിഖ്ഹ് ചര്‍ച്ചകളിലാണ് പലരും അഭിരമിക്കുന്നത്.\nആകാര നിഷ്ഠവും ആരാധനാ പ്രധാനവും ആചാര പ്രോക്തവുമായ നബി മാത്യകകള്‍ക്ക് മാത്രമാണ് സുന്നത്ത് എന്ന് മുസ്‌ലിം സമുദായം പ്രചുരമായി പ്രയോഗിക്കാറുള്ളത്. 'അത് സുന്നത്തല്ലേ, ഇത് സുന്നത്താണോ, അത് സുന്നത്തിന് എതിരാണ്' എന്നൊക്കെ പൊതുവില് പറയുന്നത്, വസ്ത്രം, ശരീര രൂപങ്ങള്, ആരാധനകള്, ഭക്ഷണം, പ്രാര്‍ഥന തുടങ്ങിയവയുമായി ബന്ധപ്പെട്ട കര്‍മശാസ്ത്ര വിഷയങ്ങളെക്കുറിച്ചാണ്. ഇസ്‌ലാമിനെ ആരാധനാ പ്രധാനമായൊരു മതം മാത്രമായി കണ്ട ചരിത്ര പശ്ചാത്തലത്തിലാണ് ഇവ്വിധം സുന്നത്ത് ആരാധനാപരവും ആകാരപരവുമൊക്കെയായത്. ഇടുങ്ങിയ മതത്തില് നിന്ന് ഇസ്‌ലാമിനെ സാംസ് കാരിക-സാമൂഹിക-രാഷ്ട്രീയ സ്വഭാവമുള്ള ജീവിത ദര്‍ശനമെന്ന തനത് രൂപത്തിലേക്ക് തിരികെയെത്തിച്ചെങ്കിലും സുന്നത്തില് ഇപ്പോഴും ആരാധനാ മതത്തിന്റെ വശങ്ങള് തന്നെയാണ് മുഖ്യം. സുന്നത്ത് എന്ന പ്രയോഗം സംബന്ധിച്ച സമുദായത്തിനകത്തെ ഈ പൊതുബോധത്തെ, മുന്‍ഗണനകളെ മാറ്റിപ്പണിയുമ്പോഴേ, നബിചര്യയുടെ സാമൂഹിക-സാംസ്‌കാരിക ആവിഷ്‌കാരങ്ങള് അര്‍ഹിക്കുന്ന പ്രാധാന്യത്തോടെ നിര്‍വഹിക്കപ്പെടുകയുള്ളൂ. ഇസ്‌ലാമിന്റെ ഒന്നാം പ്രമാണമായ ഖുര്‍ആന് എത്രമേല് സമഗ്രമാണോ, അതേ സമഗ്രതയുണ്ടാകുമ്പോള് മാത്രമല്ലേ, രണ്ടാം പ്രമാണമായ സുന്നത്ത്, ഖുര്‍ആന്റെ വ്യാഖ്യാനമാണ് എന്ന് പറയാനാവൂ.\nയഥാര്‍ഥത്തില്, പൊതുമര്യാദകള്, സാംസ്‌കാരിക മൂല്യങ്ങള്, നീതി സ്ഥാപനം, കീഴാള വിമോചനം, പരിസ്ഥിതി സംരക്ഷണം, സാമുദായിക സൗഹാര്‍ദം, നയതന്ത്രം, ആസൂത്രണം തുടങ്ങി സാമൂഹിക പ്രധാനമായ സുന്നത്തിന്റെ ആവിഷ്‌കാരങ്ങളാണ് പ്രവാചക ചരിത്രത്തില് നിറഞ്ഞ് നില്‍ക്കുന്നത്. നബിയെ ലോകത്തിന്റെ അനുഗ്രഹവും കാരുണ്യവും മര്‍ദിതരുടെ വിമോചകനും നീതിയുടെ പോരാളിയും മറ്റുമാക്കുന്നത് ഇത്തരം സാമൂഹിക മൂല്യങ്ങളാണ്, ആചാര രൂപങ്ങളല്ല. ഖുര്‍ആന് വിമോചകനായി അവതരിപ്പിച്ച പ്രവാചകനെ പില്‍ക്കാല സമൂഹത്തിന് അനുഭവിക്കാനാകണമെങ്കില് ഇത്തരം സാമൂഹിക പ്രധാനമായ നബിചര്യകള് പ്രാധാന്യപൂര്‍വം പ്രയോഗവല്‍ക്കരിക്കാന് നബിയെ സ്‌നേഹിക്കുന്നവര്‍ക്കാകണം. അടിച്ചമര്‍ത്തപ്പെട്ടവരുടെ ഉന്നമനത്തിന് വേണ്ടിയുള്ള പ്രവര്‍ത്തനം മഹിതമായ സുന്നത്താണ് എന്ന് ഹദീസുകള് പഠിപ്പിക്കുന്നു. നെഞ്ചില് കയറ്റി വെച്ച കരിമ്പാറയുടെ ഭാരമിറക്കി, വരേണ്യ പ്രമാണി ഉമയ്യത്തിന്റെ ചാട്ടവാറടികളില് നിന്ന് ബിലാലുബ്‌നു റബാഹിനെ മോചിപ്പിച്ചെടുത്ത നബിയുടെ നടപടി ഒന്നാന്തരമൊരു സുന്നത്താണ്. ഇത് പക്ഷേ സുന്നത്തായി ഏറ്റെടുക്കപ്പെടുന്നുണ്ടോ? ബിലാലിന്റെ പിന്മുറക്കാര്, ദലിതരും മറ്റും സവര്‍ണ മാടമ്പിമാരുടെ അടിമപ്പാളയങ്ങളില്, പലതരം ചാട്ടവാറടികളും ചങ്ങലക്കെട്ടുകളുമായി നരകിക്കുന്ന ജാതിഭ്രാന്തിന്റെ സാമൂഹിക പരിസരത്ത്, കീഴാള വിമോചനത്തിന്റെ സുന്നത്ത് എത്രമേല് പ്രാധാന്യത്തോടെ പരിഗണിക്കപ്പെടുന്നുണ്ട്! 'നിങ്ങള് എപ്പോഴാണ് ജനങ്ങളെ അടിമകളാക്കിയത്? അല്ലാഹു അവരെ പടച്ചത് സ്വതന്ത്രരായാണ്! മാതാക്കള് അവരെ പ്രസവിച്ചതും സ്വതന്ത്രരായാണ്!' ദുര്‍ബലന്റെ മുഖത്തടിച്ചവനോട് ഉമറു ബ്‌നു ഖത്ത്വാബിന് ഇത് ചോദിക്കാനായത്, പ്രവാചക അധ്യാപനങ്ങളെ (സുന്നത്ത്) ആത്മാവറിഞ്ഞ് ഉള്‍ക്കൊള്ളാനായതു കൊണ്ടാണ്. ഈ ചോദ്യം നമ്മുടെ കാലത്തെ കീഴാളര്‍ക്ക് വേണ്ടി ഉന്നയിക്കാന്, നബിയുടെ അനന്തരാവകാശികളെന്ന നിലയില് ഇസ്‌ലാമിക പണ്ഡിതന്മാര്‍ക്കും നേതാക്കള്‍ക്കും കഴിയുമ്പോള് മാത്രമാണ് സുന്നത്തിന്റെ സാമൂഹികതയെ അവര് അംഗീകരിച്ചുവെന്ന് പറയാനാവുക.\nറോഡില് സഞ്ചരിക്കുമ്പോഴും, വാഹനം ഓടിക്കുമ്പോഴും പാര്‍ക് ചെയ്യുമ്പോഴും, റോഡരികിലിരുന്ന് സംസാരിക്കുമ്പോഴും പാലിക്കേണ്ട മര്യാദകള് നബി പഠിപ്പിച്ചിട്ടുണ്ട്. ഇതെല്ലാം നബിചര്യ, സുന്നത്ത് ആണ്. വാഹനമോടിച്ച് വന്ന്, പള്ളിയില് കയറി അംഗശുദ്ധി വരുത്തി സുന്നത്ത് കണിശമായി പാലിച്ച് നമസ്‌കരിച്ച് പ്രാര്‍ഥിച്ച് മടങ്ങുന്ന ഒരാള്, വാഹനം പാര്‍ക് ചെയ്യുമ്പോഴും തിരികെ ഡ്രൈവ് ചെയ്യുമ്പോഴും നിര്‍ബന്ധമായും പ്രാവര്‍ത്തികമാക്കേണ്ടവയാണ് ഈ സുന്നത്തുകള്. വഴിയുടെ അവകാശങ്ങള് എന്ന പേരില് നബി അത് പഠിപ്പിക്കുകയുണ്ടായി.\nനേരത്തേ ഉറങ്ങുകയും ഉണരുകയും ചെയ്യുക നബിയുടെ സുന്നത്താണ്. രാത്രി ഏറെ വൈകിയും ലൈറ്റുകള് കത്തിച്ചു വെച്ച് ഉറക്കമിളച്ചിരിക്കുന്നത് ആ നിലക്ക് സുന്നത്തിന് ചേര്‍ന്നതല്ല. വ്യക്തിയുടെ മാനസികവും ശാരീരികവുമായ ആരോഗ്യം, പരിസ്ഥിതി -സാംസ്‌കാരിക മൂല്യങ്ങള് തുടങ്ങിയവയുടെ സംരക്ഷണത്തില് ഈ ചിട്ട പ്രധാനമാണെന്ന് അല്‍പമൊന്ന് ആലോചിച്ചാല് മനസ്സിലാകും. സാമൂഹിക പ്രധാനമായ ഈ സുന്നത്തിന് നാം എത്ര ഗൗരവം നല്‍കുന്നുണ്ട്! വഴിയില് പ്രയാസമുണ്ടാക്കുന്ന മുള്ളുകള് എടുത്തു മാറ്റുക, ഉപദ്രവങ്ങള് നീക്കം ചെയ്യുക, വിയര്‍പ്പ് ഉണങ്ങുന്നതിന് മുമ്പ് തൊഴിലാളിക്ക് കൂലിനല്‍കുക, കച്ചവടക്കാര് സത്യസന്ധത പാലിക്കുക, ചതിയും വഞ്ചനയും ഉപേക്ഷിക്കുക, വെള്ളം ധാരാളമുണ്ടെങ്കിലും ഒട്ടും ദുര്‍വ്യയം ചെയ്യാതിരിക്കുക, ഭക്ഷണം ധൂര്‍ത്തടിക്കുകയും വെയ്സ്റ്റാക്കി കളയാതിരിക്കുകയും ചെയ്യുക, കൃത്യനിഷ്ഠ പാലിക്കുക, ജോലിയില് ശ്രദ്ധിക്കുകയും പൂര്‍ണതയോടെ പ്രവര്‍ത്തിക്കുകയും ചെയ്യുക, അയല്‍വാസിയെ ആദരിക്കുകയും - വീട്, കട, കൃഷിഭൂമി, പ്രദേശം, രാജ്യം തുടങ്ങി ഏതാണെങ്കിലും - അയല്‍വാസിക്ക് യാതൊരു പ്രയാസവും ഉണ്ടാക്കാതിരിക്കുകയും ചെയ്യുക, സദസ്സിലും യാത്രയിലും ഇരിപ്പിടങ്ങളില് വിശാലത കൈകൊണ്ട് മറ്റുള്ളവരെയും സാധ്യമാകുന്നത്ര ഉള്‍ക്കൊള്ളുക തുടങ്ങി എത്രയെത്ര സാംസ്‌കാരിക മൂല്യങ്ങളാണ് സുന്നത്തിനെ സമ്പന്നമാക്കുന്നത്. ഒരിക്കല് സംഭവിച്ചു പോയ 'കറുത്തവളുടെ മകന്' എന്ന വംശീയ അധിക്ഷേപത്തില് അത്യധികം രോഷാകുലനായി ശാസിച്ച നബി, എല്ലാവരുടെയും അഭിമാനം സംരക്ഷിക്കുന്ന സാമൂഹികബോധത്തെയാണ് സുന്നത്തിലൂടെ പകര്‍ന്നു തന്നത്. യുദ്ധത്തില് വധിക്കപ്പെട്ട എതിരാളികളുടെ കുട്ടികളുടെയും ഭാര്യമാരുടെയും വേദനകള്‍ക്ക് വലിയ വില കല്‍പിച്ച മുഹമ്മദ് നബി ഇതേ സമൂഹികബോധത്തെ നമുക്കും പകര്‍ന്നു തരികയായിരുന്നു. കണ്ണീരൊഴുക്കി വന്ന ഒട്ടകം നബിയെ തൊട്ടുരുമ്മി നില്‍ക്കുന്നു. ആ മിണ്ടാപ്രാണിയുടെ വേദന മനസ്സിലാക്കി, അതിന്റെ ഉടമസ്ഥനെ കണ്ടെത്താനും ഭക്ഷണം കൊടുക്കാനും ആവശ്യപ്പെടുന്നു. മനുഷ്യരുടെ മോചനമായി മാത്രമല്ല, മൃഗങ്ങളോടുള്ള കാരുണ്യമായും സുന്നത്ത് ചരിത്രമെഴുതിയിരുന്നുവെന്നര്‍ഥം! സാമൂഹിക നന്മകള്‍ക്ക് നബിചര്യ നല്‍കിയ ഇത്ര വര്‍ധിച്ച പ്രോത്സാഹനത്തില് ഇസ്‌ലാമിക സൗന്ദര്യത്തിന്റെ ചായക്കൂട്ടുകള് ഉള്ളടങ്ങിയിരിക്കുന്നു. എന്നാല് സുന്നത്ത് പിന്തുടരുന്നതിലെ കണിശത, സംസം വെള്ളം എഴുന്നേറ്റ് നിന്ന് കുടിക്കുന്നതിലും സ്വുബ്ഹ് നമസ്‌കാരത്തിന് തൊട്ടുമുമ്പ് പള്ളിയില് ചരിഞ്ഞ് കിടക്കുന്നതിലും വരെ കാണിക്കുമ്പോള്, ഇത്തരം മഹിതമായ സാമൂഹിക മൂല്യങ്ങളില് ആവശ്യമായ ജാഗ്രത നാം പുലര്‍ത്താറുണ്ടോ?\nമുഹമ്മദ് നബി വിശുദ്ധ ഖുര്‍ആന്റെ അനേകായിരം കോപ്പികളെടുത്തു, ലോകത്തിനു മുമ്പില് വെച്ചു. ഖുര്‍ആന്റെ ജീവല് പതിപ്പുകളായിരുന്നു അവ. കല്ലിലോ, തോലിലോ, മരവുരിയിലോ എഴുതിയ കോപ്പികളല്ല. പേപ്പറില് അച്ചടിച്ചതോ, ചിപ്പുകളില് പകര്‍ത്തിയതോ അല്ല. ഭൂമിയില് ജീവിക്കുന്ന പച്ച മനുഷ്യരിലേക്ക് പകര്‍ത്തിവെച്ച ഖുര്‍ആന്. പ്രവാചകാനുചരന്മാര് ഖുര്‍ആനിക മൂല്യങ്ങളുടെ ജീവിക്കുന്ന പതിപ്പുകളായിരുന്നു. ഖുര്‍ആനിന് നബി (സ) നല്‍കിയ ഏറ്റവും നല്ല വിശദീകരണവും വ്യാഖ്യാനവുമായിരുന്നു സ്വഹാബികള്. 'സുന്നത്ത്' അവരില് നന്മകളായി, മൂല്യങ്ങളായി പൂത്തുലഞ്ഞു. സുന്നത്ത് ആദ്യം ജീവിതമായിരുന്നു, പിന്നെയാണത് പുസ്തകമായത്, ഹദീസ് സമാഹാരങ്ങളായത്. പുസ്തകമാകാത്ത ജീവിതങ്ങളുണ്ടാകാം. പക്ഷേ, ജീവിതമാകാത്ത പുസ്തകങ്ങളോ? അവ അര്‍ഥശൂന്യങ്ങളല്ലേ?


PAN Card | സ്മാർട്ട്‌ഫോണിലെ ക്യാമറ ഉപയോഗിച്ച് എങ്ങനെ ഒരു വ്യാജ പാൻ കാർഡ് തിരിച്ചറിയാം? | How to IdentifyaFake PAN Card Using Your Smartphone Camera – News18 Malayalam\nPAN Card | സ്മാർട്ട്‌ഫോണിലെ ക്യാമറ ഉപയോഗിച്ച് എങ്ങനെ ഒരു വ്യാജ പാൻ കാർഡ് തിരിച്ചറിയാം?\nസ്‌മാർട്ട്‌ഫോണുള്ള (Smartphone) ആർക്കും ക്യുആർ കോഡ് ഉപയോഗിച്ച് വ്യാജ പാൻ കാർഡ് കണ്ടെത്താനാകുമെന്ന കാര്യം നിങ്ങൾക്ക് അറിയാമോ?\nLast Updated : December 17, 2021, 20:28 IST\nആദായനികുതി വകുപ്പ് (Income Tax Department) നൽകുന്ന പാൻ കാർഡിൽ (PAN Card) നിങ്ങൾ ഒരു ക്യുആർ കോഡ് (QR code) കണ്ടിട്ടുണ്ടായിരിക്കും. എന്നാൽ സ്‌മാർട്ട്‌ഫോണുള്ള (Smartphone) ആർക്കും ക്യുആർ കോഡ് ഉപയോഗിച്ച് വ്യാജ പാൻ കാർഡ് കണ്ടെത്താനാകുമെന്ന കാര്യം നിങ്ങൾക്ക് അറിയാമോ? ഇതിനായി നിങ്ങൾക്ക് വേണ്ടത് കുറഞ്ഞത് 12 മെഗാപിക്സൽ ക്യാമറയുള്ള ഒരു സ്മാർട്ട്ഫോണും ആദായ നികുതി വകുപ്പ് പുറത്തിറക്കിയ ഒരു പ്രത്യേക ആപ്പും മാത്രമാണ്.\nതാഴെ പറയുന്ന ചില ലളിതമായ ഘട്ടങ്ങളിലൂടെ ഒരു വ്യാജ പാൻ കാർഡ് എങ്ങനെ തിരിച്ചറിയാമെന്ന് നോക്കാം.\nസ്റ്റെപ് 1: നിങ്ങളുടെ സ്‌മാർട്ട്‌ഫോണിലെ 'പ്ലേ സ്റ്റോറിൽ' നിന്ന് 'പാൻ ക്യുആർ കോഡ് റീഡർ' എന്ന ആപ്പ് കണ്ടെത്തുക\nസ്റ്റെപ് 2: ഈ ആപ്പ് ഡൗൺലോഡ് ചെയ്യുക. ആപ്പിന്റെ ഡെവലപ്പർ ‘എൻഎസ്ഡിഎൽ ഇ-ഗവേണൻസ് ഇൻഫ്രാസ്ട്രക്ചർ ലിമിറ്റഡ്’ ആണെന്ന് ഉറപ്പു വരുത്തുക.\nസ്റ്റെപ് 3: ‘പാൻ ക്യുആർ കോഡ് റീഡർ’ ആപ്പ് ഡൗൺലോഡ് ചെയ്തുകഴിഞ്ഞാൽ, അത് തുറക്കുക.\nസ്റ്റെപ് 4: ആപ്പ് ലോഡുചെയ്‌ത ശേഷം, ക്യാമറ വ്യൂഫൈൻഡറിൽ പച്ച പ്ലസ് ചിഹ്നം പോലുള്ള ഗ്രാഫിക്സ് നിങ്ങൾ കാണും. നിങ്ങൾ പരിശോധിക്കാൻ ആഗ്രഹിക്കുന്ന പാൻ കാർഡിലേക്ക് നിങ്ങളുടെ ക്യാമറ പോയിന്റ് ചെയ്യുക. പാൻ കാർഡിലെ ക്യുആർ കോഡിന്റെ മധ്യഭാഗത്ത് പ്ലസ് പോലുള്ള ഗ്രാഫിക്സ് ഉണ്ടെന്ന് ഉറപ്പാക്കുക.\nഐടി വകുപ്പ് 2018 ജൂലൈയിൽ പുതിയ മാറ്റങ്ങളോടെ പാൻ കാർഡ് അപ്‌ഡേറ്റ് ചെയ്‌തിരുന്നു. കാർഡിലെ പുതിയ ക്യുആർ കോഡ് മുമ്പത്തെ ക്യുആറിൽ നിന്ന് വ്യത്യസ്‌തമാണ്. കൂടാതെ കാർഡ് ഉടമയുടെ ഫോട്ടോയും ഡിജിറ്റൽ ഒപ്പും ഉൾപ്പെടെയുള്ള വിവരങ്ങൾ ഇതിൽ അടങ്ങിയിട്ടുണ്ട്. എന്നാൽ പഴയ പാൻ കാർഡുകൾക്ക് ഇപ്പോഴും സാധുതയുണ്ട്.\nFirst published: December 17, 2021, 20:28 IST\npan cardsmart phone


സ്‌കൂള് ബസ് പുഴയിലേക്ക് മറിഞ്ഞ് ഏഴ് കുട്ടികള് മരിച്ചു\nSaturday 18th February 2012 6:45pm\nപനാജി: ഗോവയില് പതിനഞ്ചു കുട്ടികളുമായി പോകുകയായിരുന്ന സ്‌കൂള് ബസ് പുഴയിലേക്ക് മറിഞ്ഞ് ഏഴ് കുട്ടികള് മരണപ്പെട്ടു. മറ്റു കുട്ടികള്‍ക്കുവേണ്ടിയുള്ള തിരച്ചില് തുടരുകയാണ്. സഹായത്തിന് ബസ്സില് ഉണ്ടാകാറുള്ള ഒരു സ്ത്രീയും മറിഞ്ഞ ബസ്സില് ഉള്ളതായാണ് വിവരം.\nഗോവയിലെ അല്‍ഡോണ ഗ്രാമത്തില് ഇന്നു രാവിലെയാണ് സംഭവം. കല്‍വി നദിയിലേക്കാണ് ബസ് മറിഞ്ഞത്. ബ്രേക്ക് പൊട്ടിയതിനെ തുടര്‍ന്ന് ബസ് നിയന്ത്രണം വിട്ട് നദിയിലേക്ക് വീഴുകയായിരുന്നുവെന്നാണ് ആദ്യ റിപ്പോര്‍ട്ടുകള്.\nഉടന് തന്നെ പൊലീസും നേവി ഡൈവേഴ്‌സും ചേര്‍ന്ന് രക്ഷാ പ്രവര്‍ത്തനങ്ങള് ആരംഭിച്ചെങ്കിലും ഇതുവരെയും ആരെയും രക്ഷിക്കാനായിട്ടില്ല. മരണ നിരക്ക് ഉയരുമെന്നാണ് കരുതുന്നത്.\nബസ് ഡ്രൈവറും കണ്ടക്ടറും അപകടമുണ്ടായപ്പോള് ചാടി രക്ഷപ്പെട്ടു. എന്നാല് ബസ് ഡ്രൈവറെ പോലീസ് അറസ്റ്റ് ചെയ്തതായി റിപ്പോര്‍ട്ടുകള് ഉണ്ട്.\nമരിച്ചവരുടെ കുടുംബത്തിന് ഗോവ സര്‍ക്കാര് രണ്ടു ലക്ഷം രൂപ നഷ്ടപരിഹാരം പ്രഖ്യാപിച്ചിട്ടുണ്ട്.


ലക്ഷദ്വീപില് നിന്നുള്ള ഹജ്ജ് തീര്‍ത്ഥാടകര് നാളെ യാത്ര പുറപ്പെടും - ഇ വാർത്ത | evartha\nലക്ഷദ്വീപില് നിന്നുള്ള ഹജ്ജ് തീര്‍ത്ഥാടകര് നാളെ യാത്ര പുറപ്പെടും\nലക്ഷദ്വീപില് നിന്നുള്ള ഹജ്ജ് തീര്‍ത്ഥാടകര് നാളെ കരിപ്പൂരില് നിന്നും യാത്ര പുറപ്പെടും. 299 പേരാണ് ലക്ഷദ്വീപില് നിന്നുള്ള ഹജ്ജ് തീര്‍ഥാടകര്. സാധാരണ ബേപ്പൂര് തുറമുഖം വ‍ഴിയാണ് ഇവര് കോ‍ഴിക്കോട് എത്താറുള്ളത്. ഇത്തവണ മോശം കാലാവസ്ഥ മൂലം കൊച്ചി തുറമുഖം വ‍ഴി യാത്ര ചെയ്യേണ്ടി വന്നു.\nഇത് മൂലം യാത്രയില് ക്ലേശവുമുണ്ടായി. ശനിയാ‍ഴ്‍ച ഉച്ചക്ക് 12 നുള്ള വിമാനത്തില് ദ്വീപില് നിന്നുള്ള ഹാജിമാര് പുറപ്പെടും. ലക്ഷദ്വീപ് എം.പി മുഹമ്മദ് ഫൈസല് അടക്കമുള്ളവര് ഹാജിമാരെ യാത്രയാക്കാന് എത്തിയിട്ടുണ്ട്.ക‍ഴിഞ്ഞ അഞ്ച് ദിവസമായി കോ‍ഴിക്കോട്ടെ ഹോട്ടലുകളിലാണ് ദ്വീപിലെ ഹാജിമാര് താമസിക്കുന്നത്.


Tuesday, 13 April 2021 06:20:47 PM\nമുക്കം: കൊയിലാണ്ടി- എടവണ്ണ സംസ്ഥാന പാതയില് കാരശ്ശേരി പഞ്ചായത്തിലെ ഓടത്തെരുവില് ടിപ്പറും സ്‌കൂട്ടറും കൂട്ടിയിടിച്ച് സ്‌കൂട്ടര് യാത്രക്കാരായ രണ്ടു പേര് മരിച്ചു. മലപ്പുറം കീഴുപറമ്പ് പഞ്ചായത്തിലെ പഴംപറമ്പ് സ്വദേശികളായ കാരങ്ങാട്ട് മുഹമ്മദ് കുട്ടി, നെച്ചിക്കാട്ടില് ജമാല് എന്നിവരാണ് മരിച്ചത്.വ്യാവ്‌ഴ്ച വൈകിട്ട 4.30ഓടെയാണ് അപകടം.\nമുക്കത്ത് നിന്ന് അരീക്കോട് ഭാഗത്തേക്ക് പോകുകയായിരുന്ന സ്‌കൂട്ടറും അരീക്കോട് ഭാഗത്ത് നിന്ന് വരികയായിരുന്ന ടിപ്പര് ലോറിയും തമ്മിലാണ് കൂട്ടിയിടിച്ചത്. സ്‌കൂട്ടര് യാത്രികരായ രണ്ടുപേരും സംഭവസ്ഥലത്ത് വെച്ച് തന്നെ മരണപ്പെട്ടു. ടിപ്പര് ഡ്രൈവര് ഓടി രക്ഷപ്പെട്ടു.\nഅപകടത്തെ തുടര്‍ന്ന് സംസ്ഥാന പാതയില് ഏറെ നേരം ഗതാഗതം തടസപ്പെട്ടു. മുക്കം പൊലിസും അഗ്‌നിരക്ഷാസേനയും സ്ഥലത്തെത്തിയാണ് മൃതദേഹങ്ങള് കോഴിക്കോട് മെഡിക്കല് കോളജിലേക്ക് മാറ്റിയത്.\nTags: mukkam-accident-2-death, mukkam-accident-2-death/tipperlorry, tipperlorry accident


യെച്ചൂരിക്ക് നേരെയുള്ള കൈയ്യേറ്റ ശ്രമം; കാസര്‍കോട്ട് സിപിഎം പ്രതിഷേധ പ്രകടനം നടത്തി | Muhimmath\nHome » Kasaragod , News » യെച്ചൂരിക്ക് നേരെയുള്ള കൈയ്യേറ്റ ശ്രമം; കാസര്‍കോട്ട് സിപിഎം പ്രതിഷേധ പ്രകടനം നടത്തി\nയെച്ചൂരിക്ക് നേരെയുള്ള കൈയ്യേറ്റ ശ്രമം; കാസര്‍കോട്ട് സിപിഎം പ്രതിഷേധ പ്രകടനം നടത്തി\nWritten By Muhimmath News on Wednesday,7June 2017 | 20:39\nകാസര്‍കോട്: ഡല്‍ഹിയില് എകെജി ഭവനില് വാര്‍ത്താ സമ്മേളനം നടക്കാനിരിക്കെ സിപിഎം അഖിലേന്ത്യാ സെക്രട്ടറി സീതാറാം യെച്ചൂരിക്ക് നേരെയുണ്ടായ കൈയ്യേറ്റ ശ്രമത്തില് പ്രതിഷേധിച്ച് സിപിഎം പ്രവര്‍ത്തകര് കാസര്‍കോട്ട് പ്രകടനം നടത്തി. കാസര്‍കോട് പുതിയ ബസ് സ്റ്റാന്‍ഡ് പരിസരത്തു നിന്നും ആരംഭിച്ച പ്രകടനം പഴയ ബസ് സ്റ്റാന്‍ഡില് സമാപിച്ചു. തുടര്‍ന്ന് ഹെഡ് പോസ്‌റ്റോഫീസ് പരിസരത്ത് നടന്ന പ്രതിഷേധ യോഗം സി പി എം കാസര്‍കോട് ഏരിയ സെക്രട്ടറി കെ എ മുഹമ്മദ് ഹനീഫ ഉദ്ഘാടനം ചെയ്തു.\nഏരിയ കമ്മിറ്റിയംഗം എം കെ രവീന്ദ്രന് അധ്യക്ഷത വഹിച്ചു. ഏരിയ കമ്മിറ്റി അംഗങ്ങളായ എ രവീന്ദ്രന്, എ നാരായണന്, കെ ഭുജംഗ ഷെട്ടി, പി ജാനകി, കെ രവീന്ദ്രന്, എസ് സുനില് എന്നിവര് സംസാരിച്ചു. കെ ഭാസ്‌ക്കരന് സ്വാഗതം പറഞ്ഞു. പാടി ലോക്കല് കമ്മിറ്റിയുടെ നേതൃത്വത്തില് എടനീരില് നടന്ന പ്രകടനത്തില് നിരവധി പേര് പങ്കെടുത്തു. സി വി കൃഷ്ണന്, കളരി കൃഷ്ണന്, ടി നിഷാന്ത്, കെ ഗോപാലന്, ചാല്‍ക്കര നാരായണന് തുടങ്ങിയവര് സംസാരിച്ചു.\nബുധനാഴ്ച വൈകിട്ടാണ് ഡല്‍ഹിയില് ആര് എസ് എസ് പ്രവര്‍ത്തകര് സിപിഎം ഓഫീസില് അതിക്രമിച്ചു കയറി യെച്ചൂരിക്ക് നേരെ കൈയ്യേറ്റ ശ്രമം നടത്തിയത്. സംഭവത്തില് നാലു പേരെ ഡല്‍ഹി പോലീസ് അറസ്റ്റു ചെയ്തിട്ടുണ്ട്. ജില്ലയില് പല ഭാഗത്തും സിപിഎം പ്രതിഷേധ പ്രകടനം നടത്തി.


മേയര് വി.കെ പ്രശാന്തിനെതിരെയും ബി.ജെ.പി കൗണ്‍സിലര്‍മാര്‍ക്കെതിരെയും ദളിത് പീഡനത്തിന് കേസ്\nനടി ആക്രമിക്കപ്പെട്ട കേസില് കുറ്റപത്രം സമര്‍പ്പിച്ചു; ക്വട്ടേഷന് നല്‍കിയത് 1.5 കോടിരൂപയ്ക്ക്\nWednesday 22nd November 2017 9:55pm\nWednesday 22nd November 2017 8:45pm\nതിരുവനന്തപുരം: തിരുവനന്തപുരം മേയര് വി.കെ പ്രശാന്തിനെതിരെയും ബി.ജെ.പി കൗണ്‍സിലര്‍മാര്‍ക്കെതിരെയും ദളിത് പീഡന വിരുദ്ധ നിയമപ്രകാരം കേസ് എടുത്തു. ദേശീയ പട്ടികജാതി കമ്മീഷന്റെ നിര്‍ദ്ദേശത്തെ തുടര്‍ന്നാണ് സംസ്ഥാന പോലീസ് മേയര്‍ക്കെതിരെ കേസ് എടുത്തിരിക്കുന്നത്. ബി.ജെ.പി കൗണ്‍സിലര്‍മാര്‍ക്കെതിരെ ചുമത്തിയ സമാന വകുപ്പുകളില് തന്നെയാണ് മേയര്‍ക്കെതിരെയും കേസെടുത്തിരിക്കുന്നത്.\nജാമ്യമില്ലാ വകുപ്പ് പ്രകാരമാണ് ബി.ജെ.പി കൗണ്‍സിലര്‍മാര്‍ക്കെതിരെയും മേയര്‍ക്കെതിരെയും കേസെടുത്തിരിക്കുന്നത്. തിരുവനന്തപുരം മ്യൂസിയം പോലീസാണ് കേസ് എടുത്തിരിക്കുന്നത്. ജാതിപ്പേര് വിളിച്ചതിനും അസഭ്യം പറഞ്ഞതിനുമാണ് ബി.ജെ.പി കൗണ്‍സിലര്‍മാര്‍ക്കെതിരെ കേസ്. എല്.ഡി.എഫ് കൗണ്‍സിലറായ സിന്ധു ശശിയെയും സി. സത്യനെയുമാണ് ബി.ജെ.പി അംഗങ്ങള് ജാതിപ്പേര് വിളിക്കുകയും അസഭ്യം പറയുകയും ചെയ്തത്.\nRead more: യോഗി നിങ്ങള് ഏറ്റമുട്ടല് കൊലപാതകങ്ങളെ പ്രോത്സാഹിപ്പിക്കുകയാണോ ? യു.പിക്ക് മനുഷ്യാവകാശ കമ്മീഷന്റെ നോട്ടീസ്;6മാസത്തിനിടെ സംസ്ഥാനത്ത് 19 ഏറ്റുമുട്ടല് കൊലകള്\nസിന്ധുവിനെതിരെ പാളയം ബസ് സ്റ്റാന്റില് നിന്നും സത്യനെതിരെ ആറ്റുകാല് ആശുപത്രിക്ക് സമീപത്തുവെച്ചുമാണ് ആക്ഷേപങ്ങളുണ്ടായത്. ബി.ജെ.പി കൗണ്‍സിലര്‍മാരായ കരമന അജിത്ത്്, അനില്‍കുമാര്, ഗിരി, ജി.എസ് മഞ്ജു, സിമി ജോതിഷ് എന്നിവര്‍ക്കെതിരെയാണ് ദേശീയ, സംസ്ഥാന പട്ടികജാതി കമ്മീഷനുകള്‍ക്കും സിറ്റി പോലീസ് കമ്മീഷണര്‍ക്കും പരാതി നല്‍കിയിട്ടുള്ളത്.\nഅതേസമയം, ബി.ജെ.പിയുടെ ദളിത് വനിതാ കൗണ്‍സിലറെ ജാതിപ്പേര് വിളിച്ച അധിക്ഷേപിച്ചെന്ന പരാതിയിലാണ് മേയര്‍ക്കെതിരെ കേസെടുത്തിരിക്കുന്നത്. മേയര് മര്‍ദ്ദിക്കുകയും അപമാനിക്കുകയും ചെയ്തെന്നും പരാതിയില് പറയുന്നുണ്ട്. ഇതോതുടര്‍ന്ന് ബി.ജെ.പി കൗണ്‍സിലര്‍മാര്‍ക്കെതിരെ ചുമത്തിയ അതേ വകുപ്പുകളിലാണ് മേയര്‍ക്കെതിരെയും കേസ് രജിസ്റ്റര് ചെയ്തിരിക്കുന്നത്.\nസംഭവത്തെ കുറിച്ച് അന്വേഷിച്ച് മൂന്നാഴ്ച്ചക്കുള്ളില് റിപ്പോര്‍ട്ട് നല്‍കാനാണ് ദേശീയ പട്ടികജാതി കമ്മീഷന്റെ നിര്‍ദേശം. കഴിഞ്ഞ ശനിയാഴ്ച്ച കോര്‍പ്പറേഷന് ആസ്ഥാനത്തുണ്ടായ സംഘര്‍ഷത്തിനിടെയാണ് കേസിനാധാരമായ സംഭവങ്ങള് ഉണ്ടാകുന്നത്.\nഹൈമാസ്റ്റ് ലൈറ്റ് സ്ഥാപിക്കുന്നതിനെ ചൊല്ലിയുള്ള തര്‍ക്കം സംഘര്‍ഷത്തില് കലാശിക്കുകയായിരുന്നു. സംഘര്‍ഷത്തിനിടെ മേയര് വി.കെ പ്രശാന്തിന് പരിക്കേല്‍ക്കുകയും ആശുപത്രിയില് പ്രവേശിപ്പിക്കുകയും ചെയ്തിരുന്നു. വി.കെ. പ്രശാന്തിനെ ആക്രമിച്ച സംഭവത്തില് ബി.ജെ.പി കൗണ്‍സിലര്‍മാര്‍ക്കും പ്രവര്‍ത്തകര്‍ക്കുമെതിരെ വധശ്രമത്തിന് കേസെടുത്തിരുന്നു.\n'നിശ്ചല് പ്രശാന്ത് നിങ്ങള് നല്ലൊരു നടനാണ് പക്ഷേ അഭിനയം അതിരുവിടുന്നു'; പരിക്കേറ്റ് ആശുപത്രിയില് കഴിയുന്ന മേയര് വി.കെ.പ്രശാന്തിനെ പരിഹസിച്ച് കെ. സുരേന്ദ്രന്\nMonday 20th November 2017 11:29am


ഞായറാഴ്ച പ്രസംഗം ഏപ്രില് 30; വിശ്വസിച്ചാല് സന്തോഷിക്കാം (യോഹ. 14:1-14) | Lifeday: Catholic Online News Malayalam\nHome Sunday Reflection ഞായറാഴ്ച പ്രസംഗം ഏപ്രില് 30; വിശ്വസിച്ചാല് സന്തോഷിക്കാം (യോഹ. 14:1-14)\nഞായറാഴ്ച പ്രസംഗം ഏപ്രില് 30; വിശ്വസിച്ചാല് സന്തോഷിക്കാം (യോഹ. 14:1-14)\nഉയിര്‍പ്പ് 3-ാം ഞായര് യോഹ 14:1-14\nബര്‍മ്മയില് ഒരു ബുദ്ധക്ഷേത്രത്തില് പ്രതികാത്മകമായി ഒരു പ്രതിഷ്ഠയുണ്ട് എന്ന് കേട്ടിട്ടുണ്ട് ആകാശത്തേക്ക് വിരല്‍ചൂണ്ടി നില്‍ക്കുന്ന ഒരു കൈപ്പത്തിയാണത്. അതിന് ചുവട്ടില് ഇങ്ങനെ ആലേഖനം ചെയ്തിരിക്കുന്നു. ”ഞാന് നിങ്ങള്‍ക്ക് ആകാശത്തിലെ നക്ഷത്രങ്ങളെ ചൂണ്ടിക്കാണിച്ചു തന്നു. നിങ്ങളാകട്ടെ നക്ഷത്രങ്ങളിലേക്ക് കണ്ണുകള് ഉയര്‍ത്താതെ എന്നെ നോക്കി ആരാധിച്ചു.” മാനവരാശിയുടെ ചരിത്രം മുഴുവന് പരിശോധിച്ചാല് ഈയൊരു അപകടം സംഭവിച്ചതായി നമുക്ക് കാണാന് കഴിയും. അനേകം നേതാക്കളെയും പ്രവാചകന്മാരെയും നാം ദൈവമാക്കി മാറ്റി. അനേകര് ആകാശത്തിലേക്ക് വിരല് ചൂണ്ടിയപ്പോള് യേശുമാത്രം തന്നിലേക്ക് വിരല്‍ചൂണ്ടി സ്വയം പരിചയപ്പെടുത്തി. ലോകചരിത്രത്തില് ഒരുവന് മാത്രമെ സ്വയം ദൈവമായി പരിചയപ്പെടുത്തിയിട്ടുള്ളൂ. അവനാണ് ക്രിസ്തു. ലോകചരിത്രത്തില് ക്രിസ്തുമാത്രമേ ഞാനാണ് വഴിയും സത്യവും ജീവനും എന്ന് പ്രഖ്യാപിച്ചിട്ടുള്ളൂ. ഇന്നത്തെ വചനഭാഗം ഈശോയാകുന്ന സത്യത്തെ ആഴത്തില് ധ്യാനിക്കുവാന് നമ്മെ ക്ഷണിക്കുന്നു.\nഇന്നത്തെ തിരുവചനഭാഗത്ത് തമ്പുരാന് പറഞ്ഞ് വയ്ക്കുന്നു. ”നിങ്ങളുടെ ഹൃദയം അസ്വസ്ഥമാകേണ്ട, ദൈവത്തില് വിശ്വസിക്കുവിന്,” എന്നിലും വിശ്വസിക്കുവിന് എന്ന്. ഇന്ത്യയുടെ 9-ാം മത്തെ പ്രസിഡന്റായിരുന്ന ഡോ. ശങ്കര് ദയാല് ശര്‍മ്മ തന്റെ മുറിയില് ഒരു ക്രൂശിതരൂപം സൂക്ഷിച്ചു വണങ്ങിയിരുന്നു. അതിന്റെ കാരണമായ ഒരു സംഭവം ഉണ്ട്. 1985 ജൂലൈ 31-നാണ് അത് സംഭവിച്ചത്. അദ്ദേഹത്തിന്റെ മകള് ഗീതാഞ്ജലിയെയും മരുമകന് ലാലിക്ക് മാക്കനെയും ആക്രമികള് വെടിവെച്ച് കൊന്നു. വാര്‍ത്ത കേട്ട അദ്ദേഹം ആകെ അസ്വസ്ഥനായി. തെല്ലും അംഗീകരിക്കാനായില്ല ആ വാര്‍ത്ത. ദിവസങ്ങള്‍ക്ക് മുമ്പ് കണ്ട് യാത്ര പറഞ്ഞ് പിരിഞ്ഞതാണ്. ദുഃഖം ഘനിഭവിച്ച മനസ്സുമായി അദ്ദേഹം തേങ്ങി. ഉറങ്ങാന് കഴിയുന്നില്ല. മൂന്ന് ആഴ്ചകളോളം ഉറക്കമില്ലാതെ കഴിച്ചുകൂട്ടി. ഒരു ദിവസം രാത്രി തെല്ലൊന്നു മയങ്ങവെ ഒരു ദര്‍ശനം യേശു കുരിശില് കിടക്കുന്നു. കുരിശിന് താഴെ അമ്മ മേരി നില്‍ക്കുന്നു. ഇങ്ങനെ ഒരു സ്വരം കേട്ടു “my son now you become like me” തുടര്‍ന്ന് ആ രാത്രി അദ്ദേഹം സുഖമായി ഉറങ്ങി. ഹൃദയത്തില് ശാന്തത നിറഞ്ഞു. ജീവിതം സ്വസ്ഥമായി. അന്നുമുതല് ആണ് അദ്ദേഹം മുറിയില് ക്രൂശിതരൂപം വച്ച് വണങ്ങാന് തുടങ്ങിയത്. ഈശോ കുരിശില് ആയിരുന്നുകൊണ്ട് നമ്മെ ആശ്വസിപ്പിക്കുകയാണ്. അതിലുപരി അവന് കുരിശില് ആയിരിക്കുന്നത് നമ്മെ ആശ്വസിപ്പിക്കാനാണ്. അതിലുപരി അവന് കുരിശില് ആയികിത്തുന്നച് നമ്മെ ആശ്വസിപ്പിക്കുന്നതിന് വേണ്ടിയാണ്. വചനത്തില് ”അസ്വസ്ഥമാകേണ്ട എന്നതുകൊണ്ട് ഈശോ ഉദ്ദേശിക്കുന്നത് എന്താണ്?”\n”ദൈവത്തില് വിശ്വസിക്കുക, എന്നിലും വിശ്വസിക്കുക എന്നതാണ്. അസ്വസ്ഥമാകേണ്ട എന്ന് ഈശോ പറയുന്നതിന് അടിസ്ഥാനകാരണമായി ചൂണ്ടികാണിച്ചിരിക്കുന്നത്. വിശ്വാസവും അസ്വസ്ഥതയും പരസ്പര വിരുദ്ധങ്ങളായി ഇവിടെ അവതരിപ്പിച്ചിരിക്കുന്നു. വിശ്വസിക്കുക എന്നതാണ് അസ്വസ്ഥത ഉണ്ടാകാതിരിക്കാനുള്ള വഴി അഥവാ അസ്വസ്ഥതയെ അതിജീവിക്കാനുള്ള വഴി. യേശുവിന്റെ പീഢാനുഭവവും, മരണവും ശിഷ്യന്മാര്‍ക്ക് സമ്മാനിക്കാനിരിക്കുന്ന അസ്വസ്ഥതയെ മറികടക്കാന് ഏക മാര്‍ഗ്ഗം വിശ്വസിക്കുക എന്നതാണ്. അതാകട്ടെ പിതാവിലും പിതാവയച്ച പുത്രനിലും ഉള്ള വിശ്വാസമാണ്. ദൈവത്തില് വിശ്വസിക്കുക എന്നതും ഈശോയില് വിശ്വസിക്കുക എന്നതും തുല്യ പ്രാധാന്യത്തോടെ അവതരിപ്പിക്കുന്നു എന്നത് പിതാവുമായി സമത്വമുള്ള പുത്രന്റെ സ്ഥാനത്തെയാണ് സൂചിപ്പിക്കുന്നത്.\nഭാവി നമ്മെ ആകുലതപ്പെടുത്തുന്നു. ഭൂതകാലം നമ്മെ നിരാശപ്പെടുത്തുന്നു. വര്‍ത്തമാനകാലം നമുക്ക് പ്രതിസന്ധികള് സൃഷ്ടിക്കുന്നു. എങ്ങനെയാണ് അസ്വസ്ഥപ്പെടാതിരിക്കുക? ഉത്തരമിതാണ്, ദൈവത്തില് ശരണപ്പെടുക. വിശ്വാസം നമ്മില് നിന്ന് ഒരു വിട്ടുകൊടുക്കലും സമര്‍പ്പണവും ആവശ്യപ്പെടുന്നുണ്ട്. അത് പൂര്‍ത്തിയാകുമ്പോള് മാത്രമെ സ്വസ്ഥത അനുഭവിക്കാന് ആവുന്നുള്ളൂ. ദൈവഹിതത്തിനുള്ള വിട്ടുകൊടുക്കലും ദൈവഹിതം പൂര്‍ത്തിയാക്കാനുള്ള സ്വയം സമര്‍പ്പണവും അടങ്ങിയതാണ് വിശ്വാസം. ബ്ലെയ്സ് പാസ്‌ക്കന് ഇങ്ങനെ പ്രാര്‍ത്ഥിക്കുന്നു. സ്വര്‍ഗ്ഗസ്ഥനായ പിതാവെ, ഞാന് ആരോഗ്യത്തിന് വേണ്ടിയോ, രോഗത്തിന് വേണ്ടിയോ, ജീവനുവേണ്ടിയോ, മരണത്തിന് വേണ്ടിയോ പ്രാര്‍ത്ഥിക്കുന്നില്ല. പിന്നെയോ എന്റെ ആരോഗ്യവും, രോഗവും ജീവനും മരണവും അങ്ങയുടെ ബഹുമാനത്തിനും എന്റെ രക്ഷയ്ക്കും ഉതകുന്നതാക്കണമേ എന്നാണ് ഞാന് പ്രാര്‍ത്ഥിക്കുന്നത്.” ഇപ്രകാരം ദൈവഹിതത്തിന് സ്വയം സമര്‍പ്പിക്കലാണ്, നിങ്ങള് അസ്വസ്ഥരാകേണ്ട, ദൈവത്തില് വിശ്വസിക്കുക,, യേശു ക്രിസ്തുവിലും വിശ്വസിക്കുക എന്നതുകൊണ്ട് അര്‍ത്ഥമാക്കുന്നത് അതുമാത്രമാണ് അസ്വസ്ഥതകളെ അകറ്റാനുള്ള മാര്‍ഗ്ഗവും.


കച്ചവടം കണ്ട് വലിപ്പം കൂട്ടിയ പുത്തന് ചൈനീസ് വണ്ടിയും ഇന്ത്യയിലേക്ക്! | MG Hector Plus listed on website\nകച്ചവടം കണ്ട് വലിപ്പം കൂട്ടിയ പുത്തന് ചൈനീസ് വണ്ടിയും ഇന്ത്യയിലേക്ക്!\nഅടുത്തമാസം ഇന്ത്യന് വിപണിയില് എത്താനൊരുങ്ങുന്ന വാഹനമായ ഹെക്ടര് പ്ലസിനെ ചൈനീസ് വാഹന നിർമാതാക്കളായ എം ജി തങ്ങളുടെ ഔദ്യോഗിക വെബ്‌സൈറ്റിൽ ഉൾപ്പെടുത്തി.\nDelhi, First Published Jun 30, 2020, 3:05 PM IST\nഅടുത്തമാസം ഇന്ത്യന് വിപണിയില് എത്താനൊരുങ്ങുന്ന വാഹനമായ ഹെക്ടര് പ്ലസിനെ ചൈനീസ് വാഹന നിർമാതാക്കളായ എം ജി തങ്ങളുടെ ഔദ്യോഗിക വെബ്‌സൈറ്റിൽ ഉൾപ്പെടുത്തി. 2020 ഓട്ടോ എക്‌സ്‌പോയിൽ പ്രദർശിപ്പിച്ചിരുന്ന ഹെക്ടർ പ്ലസ്, വിപണിയിലുള്ള ഹെക്ടറിന്റെ മൂന്ന്-വരി പതിപ്പാണ്, ആറ് സീറ്റ്, ഏഴ് സീറ്റ് ലേയൗട്ടുകളിൽ ഈ വാഹനം ലഭ്യമാകും.\n2020 ഫെബ്രുവരിയില് നടന്ന ദില്ലി ഓട്ടോ എക്‌സ്‌പോയിലാണ് ഹെക്ടര് പ്ലസ് പ്രദര്‍ശനത്തിനെത്തിയത്. ഏഴ് സീറ്റര് പതിപ്പായ ഹെക്ടര് പ്ലസിന്‍റെ നിര്‍മ്മാണം എംജി മോട്ടോഴ്‍സ് തുടങ്ങിയതായും വാഹനത്തിന്റെ അനൗദ്യോഗിക ഡീലര്‍ഷിപ്പുതല ബുക്കിങ്ങ് ആരംഭിച്ചതായും നേരത്തെ റിപ്പോര്‍ട്ടുകളുണ്ടായിരുന്നു. എംജിയുടെ ഗുജറാത്തിലെ ഹാലോല് പ്ലാന്റില് നിന്നാണ് എംജിയുടെ ആദ്യ ഹെക്ടര് പ്ലസ് പുറത്തിറങ്ങിയത്. ജൂലായ് രണ്ടാമത്തെ ആഴ്ചയോടെ ഹെക്ടര് പ്ലസ് അവതരിപ്പിക്കുമെന്നാണ് സൂചന.\nനിലവിലെ ഹെക്ടറിലെ 2.0 ലിറ്റര് ഡീസല് എന്‍ജിനിലും 1.5 ലിറ്റര് മൈല്‍ഡ് ഹൈബ്രിഡ് പെട്രോള് എന്‍ജിനിലും 1.5 ലിറ്റര് ടര്‍ബോചാര്‍ജ്ഡ് പെട്രോള് എന്‍ജിനിലുമായിരിക്കും ഈ വാഹനവും നിരത്തുകളില് എത്തുക. ആറ് സ്പീഡ് മാനുവല്, ഡ്യുവല് ക്ലച്ച് എന്നിവയായിരിക്കും ഗിയര്‍ബോക്‌സ്.\nനിലവിലെ ഹെക്ടര് എസ്‌യുവികളെക്കാള് ഒരു ലക്ഷം രൂപ കൂടുതല് ഹെക്ടര് പ്ലസിന് വില പ്രതീക്ഷിക്കാം. 12.73 ലക്ഷം രൂപ മുതല് 17.43 ലക്ഷം രൂപ വരെയാണ് ഇപ്പോള് എംജി ഹെക്ടര് എസ്‌യുവികളുടെ വില. വിപണിയില് മഹീന്ദ്ര XUV500, ടാറ്റ നിരത്തിലെത്തിക്കാനൊരുങ്ങുന്ന ഗ്രാവിറ്റാസ് മോഡലുകളായിരിക്കും ഹെക്ടര് പ്ലസിന്റെ എതിരാളികള്.\nLast Updated Jun 30, 2020, 3:05 PM IST\nMG Hector Plus India\nഹെക്ടര് പ്ലസ് എംജി


സുശീല ദേവി ഇന്ത്യയുടെ പുത്രി; പിതാവിനും പുത്രനും മദ്ധ്യേ പരേതയായി സഞ്ചരിച്ചു\nThu Apr 25 2019 14:35:00 GMT+0530 (IST)\nNarada Desk| Updated On:4Jun 2017 9:20 AM GMT | Location : പാട്ന\nബിഹാറിലെ പൂര്‍ണിയയിലാണ് സംഭവം. രോഗത്തെ തുടര്‍ന്ന് മരിച്ച സുശീല ദേവിയുടെ മൃതദേഹം വീട്ടിലേക്ക് കൊണ്ടുപോകാന് ആംബുലന്‍സോ മറ്റ് വാഹനങ്ങളോ ലഭിച്ചില്ല. മകന്റെ ബൈക്കിലാണ് മൃതദേഹം ഇരുപത് കിലോമീറ്റര് അകലെയുള്ള വീട്ടിലെത്തിച്ചത്. ആശുപത്രിയിലെ ആംബുലന്‍സ് കേടാണെന്നും എല്ലാവരും പുറമെ നിന്നുള്ള വാഹനമാണ് ആശ്രയിക്കാറുള്ളതെന്നുമാണ് അധികൃതരുടെ ന്യായീകരണം.\nആശുപത്രി അധികൃതര് ആംബുലന്‍സ് അനുവദിക്കാത്തതിനാല് 50 വയസ്സുള്ള സ്ത്രീയുടെ മൃതദേഹം ബൈക്കില് ഇരുപത് കിലോമീറ്റര് അപ്പുറത്തുള്ള വീട്ടിലെത്തിച്ച് ഭര്‍ത്താവും മകനും. ബിഹാറിലെ പൂര്‍ണിയ ജില്ലയില് വെള്ളിയാഴ്ചയാണ് സംഭവം. രോഗത്തെ തുടര്‍ന്ന് മരിച്ച സുശീല ദേവിയുടെ മൃതദേഹം കൊണ്ടുപോകാന് ആംബുലന്‍സ് സൗകര്യമോ മറ്റ് വാഹനങ്ങളോ ഇവര്‍ക്ക് ലഭിച്ചില്ല.\nറാണിബാരി സ്വദേശിയായ ശങ്കര് സാഹ് പൂര്‍ണിയ സദര് ആശുപത്രി അധികൃതരോട് ആംബുലന്‍സ് വിട്ടു തരാന് അഭ്യര്‍ത്ഥിച്ചെങ്കിലും അനുവദിച്ചില്ല. സ്വന്തമായി വാഹനം കണ്ടെത്താനാണ് അധികൃതര് ശങ്കര് സാഹിനോട് പറഞ്ഞത്. പുറമെ നിന്നുള്ള ആംബുലന്‍സ് അന്വേഷിച്ചെങ്കിലും 2500 രൂപയാണ് അവര് ആവശ്യപ്പെട്ടത്.\nഈ തുക നല്‍കാന് ശേഷിയില്ലാത്ത ശങ്കര് സാഹ് മകന് പപ്പുവിന്റെ ബൈക്കില് ഭാര്യയുടെ മൃതദേഹവും വഹിച്ച് 20 കിലോമീറ്ററോളം ദൂരം സഞ്ചരിക്കുകയായിരുന്നു. മൃതദേഹം മകന്റെ ശരീരത്തോട് കെട്ടിയിരുന്നു. ശങ്കര് സാഹും മകന് പപ്പുവും പഞ്ചാബിലാണ് ജോലി ചെയ്യുന്നത്. സുശീല ദേവിയ്ക്ക് സുഖമില്ലെന്നറിഞ്ഞതിനെ തുടര്‍ന്ന് ഇവര് പൂര്‍ണിയയിലെത്തുകയായിരുന്നു.\nസദര് ആശുപത്രിയിലെ ആംബുലന്‍സ് കേടായിരിക്കുകയാണെന്ന മറുപടിയാണ് അധികൃതര് നല്‍കുന്നത്. സംഭവത്തെ കുറിച്ച് അന്വേഷിക്കുമെന്ന് ജില്ലാ കളക്ടര് അറിയിച്ചു. എഡിഎമ്മും സിവില് സര്‍ജനുമാണ് അന്വേഷണം നടത്തുക.\nബിഹാറിലെ മുസഫര്‍പൂരില് ഉപേക്ഷിക്കപ്പെട്ട നിലയില് കണ്ടെത്തേിയ സ്ത്രീയുടെ മൃതദേഹം മാലിന്യം കൊണ്ടുപോകുന്ന ഉന്തുവണ്ടിയില് തള്ളിക്കൊണ്ടുപോയ സംഭവം നേരത്തെ വിവാദമായിരുന്നു.


Redwine Malayalam: സച്ചിന് ബാറ്റിംഗ് പരിശീലനത്തിൽ\nമുംബൈ: മാസ്റ്റര് ബ്ലാസ്റ്റര് സച്ചിന് തെണ്ടുല്‍ക്കറുടെ ആരാധകര്‍ക്ക് ഒരു സന്തോഷ വാര്‍ത്ത. സച്ചിന് ക്രിക്കറ്റ് പരിശീലനം വീണ്ടും തുടങ്ങുന്നു. പക്ഷേ ഇന്ത്യയ്ക്ക് വേണ്ടിയോ ഐ പി എല്ലില് മുംബൈ ഇന്ത്യന്‍സിന് വേണ്ടിയോ കളിക്കാനല്ല സച്ചിന് ബാറ്റ് വീണ്ടും കയ്യിലെടുക്കുന്നത്. എം സി സി ക്ലബ്ബിന് വേണ്ടി ജൂലൈ അഞ്ചിന് പ്രദര്‍ശനമത്സരം കളിക്കാന് വേണ്ടിയാണ് സച്ചിന്റെ പരിശീലനം. എം സി സി ക്ലബ്ബിനെ നയിക്കുന്നത് സച്ചിനാണ്. ഇതിഹാസ സ്പിന്നര് ഷെയ്ന് വോണാണ് സച്ചിന്റെ എതിര് ടീമായ റെസ്റ്റ് ഓഫ് ദ വേള്‍ഡ് ഇലവനെ നയിക്കുന്നത്.\nചെറിയ രീതിയില് പരീശീലനം തുടങ്ങിയതായും ഇനിയുള്ള രണ്ട് മാസം ബാറ്റിംഗ് പ്രാക്ടീസ് കാര്യമായി എടുക്കണമെന്നും സച്ചിന് പറഞ്ഞു. രണ്ട് മാസമെങ്കിലും കടുത്ത പരിശീലനം നടത്തണം. എന്റെ ബാറ്റിന്റെ മിഡില് എവിടെയെന്ന് കണ്ടെത്തേണ്ടി വരും - സച്ചിന് തമാശയായി പറഞ്ഞു. ഐ പി എല്ലിന്റെ ഏഴാം സീസണില് ദയനീയമായ പ്രകടനമാണ് സച്ചിന്റെ മുംബൈ ഇന്ത്യന്‍സ് നടത്തുന്നത്. ഐ പി എല്ലില് നിന്നും വിരമിച്ച സച്ചിനെ ഐക്കണ് ആയി മുംബൈ ഇന്ത്യന്‍സ് കൂടെ കൂട്ടിയിട്ടുണ്ട്. കളിച്ച അഞ്ച് കളികളും തോറ്റ മുംബൈ പോയിന്റ് പട്ടികയില് ഏറ്റവും ഒടുവിലാണ്. സച്ചിന് കളിച്ചാലേ ടീം രക്ഷപ്പെടൂ എന്ന വിശ്വാസത്തിലാണ് ആരാധകര്. എന്നാല് വീണ്ടും ഐ പി എല്ലിലേക്കില്ല എന്ന ഉറച്ച തീരുമാനത്തിലാണ് സച്ചിന്. റിട്ടയര്‍മെന്റിന് ശേഷം ടേബിള് ടെന്നീസ്,\nബാഡ്മിന്റണ്, ഗോള്‍ഫ് തുടങ്ങിയ ഇനങ്ങളിലാണ് സച്ചിന് കമ്പം. ഐ പി എല് മത്സരങ്ങള് ദുബായില് നടക്കവേ ദുബായ് ഗോള്‍ഫ് ക്ലബ്ബിലെത്തി സച്ചിന് ഗോള്‍ഫ് പരിശീലനം നടത്തിയിരുന്നു. ദുബായ് ഗോള്‍ഫ് ക്ലബ് സച്ചിനെ ആദരിച്ച് മെംബര്‍ഷിപ് നല്‍കിയിരുന്നു. ഗോള്‍ഫ് കളി തനിക്കൊരു പ്രശ്‌നമല്ലെന്നും 41 കാരനായ സച്ചിന് പറഞ്ഞു.


4malayalees - കുളിപ്പിക്കുന്നതിനിടെ ആറു വയസ്സുകാരിയുടെ ദേഹത്ത് അമ്മ കണ്ടത് പീഡനത്തിന്റെ പാടുകള് ; കാര്യമന്വേഷിച്ചറിഞ്ഞപ്പോള് ഞെട്ടി ; 17 കാരനായ അടുത്ത ബന്ധുവില് നിന്ന് കുട്ടി നേരിട്ടത് കൊടിയ പീഡനം\nകുളിപ്പിക്കുന്നതിനിടെ ആറു വയസ്സുകാരിയുടെ ദേഹത്ത് അമ്മ കണ്ടത് പീഡനത്തിന്റെ പാടുകള് ; കാര്യമന്വേഷിച്ചറിഞ്ഞപ്പോള് ഞെട്ടി ; 17 കാരനായ അടുത്ത ബന്ധുവില് നിന്ന് കുട്ടി നേരിട്ടത് കൊടിയ പീഡനം\nതവന്നൂരിലെ ആറു വയസുകാരിയാണ് ബന്ധുവായ പതിനേഴുകാരന്റെ പീഡനത്തിനിരയായത്. പ്രതിയ്‌ക്കെതിര ബെലാല്‍സംഗം ഉള്‍പ്പെടെയുള്ള കുറ്റകൃത്യങ്ങളാണ് പ്രതിയെ അറസ്റ്റു ചെയ്ത ശേഷംപോലീസ് ചുമത്തിയിരിക്കുന്നത്. പോക്‌സോ വകുപ്പ് പ്രകാരമാണ് കേസെടുത്തത്.\nപ്ലസ്ടുപഠനത്തിനുശേഷം സ്വകാര്യ സ്ഥാപനത്തില് ജോലിക്ക് പോകുകയാണ് പ്രതി. പ്രതിക്ക് 17 വയസ്സ് പിന്നിട്ട സാഹചര്യത്തില് പ്രായപൂര്‍ത്തിയാതായി കണക്കാക്കി കേസ് പരിഗണിക്കാന് കഴിയുമോ എന്ന കാര്യം പരിശോധിക്കുമെന്ന് പോലീസ് അറിയിച്ചു. സംഭവത്തെക്കുറിച്ച് പൊലീസ് വിശദീകരണം ഇങ്ങനെ ; തവനൂര് പഞ്ചായത്തിലെ തൃക്കണാപുരത്തിനടുത്താണ് സംഭവം. ഒന്നാം ക്ലാസില് പഠിക്കുന്ന കുട്ടിയാണ് സഹോദരതുല്യനായ ബന്ധുവിന്റെ ക്രൂരതയ്ക്കിരയായത്. കുട്ടിയെ കുളിപ്പിക്കുന്നതിനിടയില് ദേഹത്തുകണ്ട പാടുകളാണ് വീട്ടുകാരില് സംശയമുണ്ടാക്കിയത്.കുട്ടിയോട് ഇതേക്കുറിച്ച് ചോദിച്ചപ്പോഴാണ് വീടിനടുത്തുള്ള ബന്ധു ഉപദ്രവിച്ചതാണെന്ന് മനസ്സിലായത്. തുടര്‍ന്ന് പതിനേഴുകാരന് പീഡിപ്പിച്ചതാണെന്നു മനസിലാക്കിയ വീട്ടുകാര് ചൈല്‍ഡ്‌ലൈന് പ്രവര്‍ത്തകരെ വിവരമറിയിച്ചു. ചൈല്‍ഡ്‌ലൈന് പ്രവര്‍ത്തകര് നല്‍കിയ വിവരമനുസരിച്ച് പ്രതിയെ പൊലീസ് കസ്റ്റഡിയിലെടുത്തു. വിശദമായി ചോദ്യം ചെയ്തപ്പോഴാണ് ഞെട്ടിക്കുന്ന പീഡനകഥ പുറത്തായത്. കുട്ടിയെ ലൈംഗികമായി ഉപയോഗിച്ചതായി വൈദ്യപരിശോധയിലൂടെ പൊലീസ് സ്ഥിരീകരിക്കുകയും ചെയ്തു.


devananda | കുട്ടിയെ കാണുന്നില്ലെന്നത് സപ്താഹം നടക്കുന്ന മിന്നൂർക്കുളം മാടൻ നട ക്ഷേത്രത്തിലെ ഉച്ചഭാഷിണിയിൽ അപ്പോൾ തന്നെ അറിയിപ്പ് നൽകി; ഒരു കിലോമീറ്റർ വരെ കേൾക്കുന്ന രീതിയിലായിരുന്നു അനൗൺസ്‌മെന്റ്; കുട്ടിയെ കടത്തിക്കൊണ്ട് പോയവന് ഇതോടെ രക്ഷയില്ലാ എന്ന് മനസിലായി; ഇയാൾ ആറ്റിൽ എറിഞ്ഞിരിക്കാനാണ് സാധ്യത എന്ന് വാർഡ് മെമ്പർ ഉഷ; ദേവനന്ദയെ ആരും പീഡിപ്പിച്ചില്ലെന്ന് വ്യക്തമാക്കി അന്തിമ പോസ്റ്റ്‌മോർട്ടം റിപ്പോർട്ടും; ഇത്തിക്കരയാറ്റിലെ ദേവനന്ദയുടെ മരണം ഉയർത്തുന്നത് ഉത്തരമില്ലാ ചോദ്യങ്ങൾ - MarunadanMalayali.com\nMarch 02, 2020 | 01:45 PM IST | Permalink\nകൊല്ലം: ഇത്തിക്കരയാറ്റിൽ മരിച്ച നിലയിൽ കണ്ട ഏഴു വയസുകാരി ദേവനന്ദ പീഡിപ്പിക്കപ്പെട്ടോ എന്ന കാര്യത്തിലുള്ള ആശങ്കകൾക്ക് വിരാമമാകുന്നു. ഈ എഴുവയസുകാരി പീഡിപ്പിക്കപ്പെട്ടിട്ടില്ലെന്ന അന്തിമ റിപ്പോർട്ട് തന്നെയാണ് വരാനിരിക്കുന്നതും എന്നതാണ് ഈ കാര്യത്തിലുള്ള വിരൽ ചൂണ്ടൽ വരുന്നത്. ദേവനന്ദ പീഡിപ്പിക്കപ്പെട്ടിട്ടില്ലെന്നു തന്നെയാണ് പോസ്റ്റ്മോർട്ടത്തിനു ശേഷമുള്ള പ്രാഥമിക റിപ്പോർട്ട്. ഫൈനൽ റിപ്പോർട്ടിലേക്ക് വിരൽ ചൂണ്ടുന്ന സൂചനകൾ തന്നെയാണ് പ്രാഥമിക റിപ്പോർട്ടിലുമുള്ളത്. പ്രാഥമിക റിപ്പോർട്ടിൽ നിന്നും വിഭിന്നമായ ഒരു റിപ്പോർട്ട് ഈ കാര്യത്തിൽ വരാനിടയില്ലെന്നാണ് വ്യക്തമാകുന്നത്. ദേവനന്ദ പീഡിപ്പിക്കപ്പെട്ടിട്ടില്ലെന്നു തന്നെയാണ് ഫോറൻസിക് വിദഗ്ദരിൽ നിന്നും ലഭിക്കുന്ന സൂചനകളും. ഇതോടെ ദേവനന്ദ പീഡിപ്പിക്കപ്പെട്ടുവെന്ന സംശയങ്ങൾക്ക് അവസാനമാവുകയാണ്.\nദേവനന്ദയെന്ന എഴുവയസുകാരിയുടെ വസ്ത്രങ്ങൾ പോലും ഉലഞ്ഞിരുന്നില്ല. ഇത് ഇൻക്വസ്റ്റ് നടക്കുമ്പോൾ തന്നെ വ്യക്തമായിരുന്നു. പോസ്റ്റ്മോർട്ടം ചെയ്തപ്പോഴും തെളിഞ്ഞത് മുങ്ങിമരണം എന്ന് തന്നെയാണ്. ആന്തരികാവയങ്ങളിൽ വെള്ളത്തിന്റെ ചെളിയുടെയും അംശങ്ങളുമുണ്ടായിരുന്നു. ബാഹ്യമോ ആന്തരികമോ ആയ പരുക്കുകളോ ക്ഷതങ്ങളോ പരുക്കുകളോ കണ്ടെത്താൻ കഴിഞ്ഞിരുന്നുമില്ല. കാണാതായതിന്റെ പിറ്റേന്നു മൃതദേഹം, ഇത്തിക്കരയാറ്റിൽ പള്ളിമൺ ഭാഗത്തുനിന്നാണു കണ്ടെത്തിയത്. ദേവനന്ദ പീഡിപ്പിക്കപ്പെട്ടിട്ടില്ലെന്നു തെളിഞ്ഞെങ്കിലും മരണം കൊലപാതകമാണെന്ന വാദത്തിൽ ഉറച്ചു നിൽക്കുകയാണ് ബന്ധുക്കൾ.\nആരോ ഒരാൾ ദേവനന്ദയെ വീട്ടിൽ നിന്നും കടത്തിക്കൊണ്ടു പോയി. ഒറ്റയ്ക്ക് വീട് വിട്ട് പുറത്തിറങ്ങാത്ത കുട്ടിയാണ് ദേവനന്ദ. ആ കുട്ടി ഒരിക്കലും ഒറ്റയ്ക്ക് പുറത്ത് പോകില്ല. ആരോ ഒരാൾ ദേവനന്ദയെ കൂട്ടിപ്പോയി. പിടിക്കപ്പെടും എന്ന് മനസിലാക്കിയപ്പോൾ സ്വയം രക്ഷപ്പെടാൻ ആറ്റിലേക്ക് കുട്ടിയെ എറിഞ്ഞു രക്ഷപ്പെട്ടു. കുട്ടിയുടെത് മുങ്ങിമരണമാണെങ്കിലും മരണം കൊലപാതകം തന്നെയാണ്. ഇതാണ് ദേവനന്ദയുടെ അമ്മ ധന്യയും ഉറ്റബന്ധുക്കളും ആരോപിക്കുന്നത്. പൊലീസ് നായ റീന നടന്നു പോയ വഴികൾ ഈ ആരോപണമാണ് സാക്ഷ്യപ്പെടുത്തുന്നത്. ദേവനന്ദയെ കാണാതായി പത്തു മിനിട്ടിനുള്ളിൽ തിരച്ചിൽ തുടങ്ങിയിരുന്നു. മിന്നൂർക്കുളം മാടൻ നട ക്ഷേത്രമാണ് വീടിനു സമീപമുള്ള ആറ്റിൻകരയിലുള്ളത്. ഈ ക്ഷേത്രത്തിൽ സപ്താഹം നടക്കുന്ന സമയമാണ്. ക്ഷേത്രത്തിലേക്കുള്ള താത്കാലിക പാലമാണ് അവിടെ പണിതീർത്തത്. എല്ലാ വർഷവും സപ്താഹം നടക്കുമ്പോൾ ഇക്കര നിന്ന് അക്കര പോകാൻ ഇടുന്ന താത്കാലിക പാലമാണ് ഇത്.\nഈ താത്കാലിക പാലം കടന്നു ദേവനന്ദ പോകില്ല. ആരോ ഒരാൾ ദേവനന്ദയെ കൂട്ടിക്കൊണ്ടു പോയി. അയാൾ ആരെന്നു കണ്ടുപിടിക്കേണ്ടത് പൊലീസിന്റെ ചുമതലയാണ്. ഇയാൾ ആരെന്നു കണ്ടുപിടിച്ചാൽ ദേവനന്ദയുടെ മരണം എങ്ങിനെ എന്ന ചോദ്യത്തിനു ഉത്തരമാകും- പഞ്ചായത്ത് മെമ്പർ ഉഷ മറുനാടൻ മലയാളിയോട് പറഞ്ഞു. മുങ്ങി മരണമാണ്, കുട്ടി പീഡിപ്പിക്കപ്പെട്ടിട്ടില്ല. അതൊക്കെ ശരി തന്നെ. പക്ഷെ ആരോ ഒരാൾ കുട്ടിയെ കടത്തിക്കൊണ്ടു പോവുകയാണ് ഉണ്ടായത്-ഉഷ പറയുന്നു. പൊലീസ് നായ നടന്നുപോയ വഴികളാണ് ഉഷ വിരൽ ചൂണ്ടുന്നതും. കുട്ടി ഒരിക്കലും പോകാത്ത വഴിയിലൂടെയൊക്കെയാണ് പൊലീസ് നായ പോയത്. പൊലീസ് നായ വെറുതെ പോകില്ലല്ലോ? ഉഷ ചോദിക്കുന്നു.\nഎന്തുകൊണ്ട് മരണം കൊലപാതകമാകുന്നു? വാദങ്ങൾ ഇങ്ങനെ:\nറീനയെന്ന പൊലീസ് നായ കാട്ടിയ വഴി ഇങ്ങനെ\nദേവനന്ദയെ കാണാതായ ദിവസം തന്നെ അവൾ എവിടെയുണ്ടാകും എന്ന ചോദ്യത്തിന് ഉത്തരം തന്നത് റീന എന്ന പൊലീസ് നായ ആയിരുന്നു. കൃത്യമായി അവൾ പാഞ്ഞ വഴിയിലും അവൾ കാട്ടി തന്ന സ്ഥലത്തുമായിരുന്നു പിറ്റേന്ന് പുലർച്ചെ ദേവനന്ദയുടെ മൃതദേഹം ലഭിച്ചതു.\nഹാൻഡ്ലർമാർ ദേവനന്ദയുടെ ഒരു വസ്ത്രം റീനയ്ക്കു മണപ്പിക്കാൻ കൊടുത്തു. വീടിന്റെ പിൻവാതിലിലൂടെ റീന പുറത്തിറങ്ങി. അതിർത്തി കടന്ന്, 15 മീറ്ററോളം അകലെയുള്ള അയൽ വീടിന്റെ പിന്നിലൂടെ ചുറ്റിക്കറങ്ങി മുന്നിലെത്തി. ആൾ താമസം ഇല്ലാതെ ആ വീട് പൂട്ടിയിട്ടിരിക്കുകയായിരുന്നു. വീടിന്റെ ഗേറ്റിലൂടെ പുറത്തിറങ്ങിയ നായ പള്ളിമൺ ആറിന്റെ തീരത്തു കൂടി 400 മീറ്ററോളം അകലെയുള്ള താൽക്കാലിക നടപ്പാലം വരെയെത്തി. നടപ്പാലത്തിനു സമീപമുള്ള കുറ്റിക്കാട്ടിലും കയറി. തുടർന്നു നടപ്പാലം കടന്നു മറുകരയിലെത്തിയ നായ ഒരു വീടിനു മുന്നിലെത്തി.\nഅവിടെ നിന്നു വീണ്ടും മുന്നോട്ടു പോയി. വീടിനു മുന്നിൽ നിന്നു നടപ്പാലം വരെ പൊലീസ് നായ സഞ്ചരിച്ചതിൽ കൃത്യത ഉണ്ടെന്നാണ് നായ നൽകുന്ന സൂചനകളിൽ നിന്നു വ്യക്തമാകുന്നതെന്നു പൊലീസ് പറയുന്നു. നടപ്പാലത്തിനു സമീപമാണ് ദേവനന്ദയുടെ മൃതദേഹം കണ്ടെത്തിയത്.\nഎന്നാൽ, വിജനമായ സ്ഥലത്തുകൂടി ദേവനന്ദ ഒറ്റയ്ക്കു നടന്നുപോയി എന്നു ആരും വിശ്വസിക്കുന്നില്ല. ദേവനന്ദയുടെ വീടിന്റെ പിൻവാതിലിലൂടെ പുറത്തേക്കിറങ്ങിയ പൊലീസ് നായ മണം പിടിച്ചു തൊട്ടടുത്ത വീടിന്റെ അതിർത്തിത്തിട്ട ചാടിക്കടന്നു അടച്ചിട്ടിരിക്കുന്ന മറ്റൊരു വീടു വഴി മൃതദേഹം കാണപ്പെട്ട സ്ഥലം വരെ പോയിരുന്നു. കുട്ടിയെ ആരെങ്കിലും കൂട്ടിക്കൊണ്ടുപോയതാകാമെന്ന സംശയമാണു ബന്ധുക്കളുടേത്. അപരിചതരുടെ സാന്നിധ്യം ഇവിടെ ഉണ്ടായിരുന്നോയെന്നും പൊലീസ് അന്വേഷിക്കും. മാതാപിതാക്കളിൽ നിന്നും ബന്ധുക്കളിൽ നിന്നും പൊലീസ് കൂടുതൽ വിവരങ്ങൾ തേടും.


indian-railways-plans-to-run-more-private-rains-private-operators-in-five-year | അഞ്ച് വർഷത്തിനിടയിൽ രാജ്യമാകെ സർവീസ് നടത്തുക 500 സ്വകാര്യ ട്രെയിനുകൾ; രണ്ടാം ഘട്ടത്തിൽ 350 റൂട്ടുകൾ കൂടി സ്വകാര്യവത്ക്കരിക്കാനൊരുങ്ങി കേന്ദ്ര സർക്കാർ - MarunadanMalayali.com\nFebruary 21, 2020 | 07:44 PM IST | Permalink\nന്യൂഡൽഹി: അടുത്ത അഞ്ച് വർഷത്തിനുള്ളിൽ രാജ്യമാകെ 500 സ്വകാര്യ ട്രെയിനുകൾ സർവീസ് നടത്താനുള്ള പദ്ധതികളുമായി ഇന്ത്യൻ റെയിൽവെ. ഇതിന്റെ ഭാഗമായി രണ്ടാം ഘട്ടമായി 350 റൂട്ടുകൾ കൂടി സ്വകാര്യവത്ക്കരിക്കും. ആദ്യഘട്ടത്തിൽ 150 റൂട്ടുകളുടെ സ്വകാര്യവത്ക്കരണമാണ് റയിൽവെ പ്രഖ്യാപിച്ചത്.\nഅടുത്ത അഞ്ച് വർഷത്തിനുള്ളിൽ 500 സ്വകാര്യ ട്രെയിനുകൾ ഓടിക്കാനാണ് കേന്ദ്രസർക്കാരിന്റെ നീക്കം. പദ്ധതിക്ക് സ്വകാര്യ കമ്പനികളുടെ ഭാഗത്ത് നിന്ന് മികച്ച പ്രതികരണം ഉള്ളതായാണ് വിവരം. ഇപ്പോൾ 13000 ട്രെയിനുകളാണ് റെയിൽവെയ്ക്കുള്ളത്. അടുത്ത അഞ്ച് വർഷത്തിനുള്ളിൽ നാലായിരം ട്രെയിനുകൾ കൂടി വേണ്ടിവരും. ഇത് മുന്നിൽ കണ്ടാണ് സ്വകാര്യ പങ്കാളിത്തത്തിനുള്ള നീക്കം. സ്വകാര്യ ട്രെയിനുകൾ ഓടിക്കാൻ റെയിൽവെയ്ക്ക് കിലോമീറ്ററിന് 686 രൂപ നൽകണം. 22500 കോടിയാണ് ഇതിലൂടെ പ്രതീക്ഷിക്കുന്ന വരുമാനം. ട്രെയിനുകൾ മാത്രമായിരിക്കും സ്വകാര്യ വ്യക്തിയുടേത്. ലോക്കോ പൈലറ്റ്, ഗാർഡ്, സുരക്ഷാ സംവിധാനങ്ങൾ എല്ലാം റെയിൽവെയുടേതായിരിക്കും.\nപൂർണ്ണ ചരക്ക് ഇടനാഴി വരുന്നതോടെ സ്വകാര്യ ട്രെയിനുകളുടെ പ്രാധാന്യം വർധിക്കുമെന്നാണ് റയിൽവെ കണക്ക് കൂട്ടുന്നത്. 2021 ഡിസംബറോടെ ചരക്ക് ഇടനാഴി പൂർത്തിയാകും. നിലവിൽ ചരക്ക് ട്രെയിനുകളുടെ വേഗം 60 കിലോമീറ്ററാണ്. ഡൽഹി-മുംബൈ, ഡൽഹി-ഹൗറ ചരക്ക് ഇടനാഴികൾ ആരംഭിക്കുന്നതോടെ വേഗത 100 കിലോമീറ്ററായി ഉയരും. ഈ റൂട്ടുകൾ 160 കിമീ വേഗതയിലുള്ള ട്രെയിനുകൾക്ക് ഓടാൻ സാധിക്കും വിധം പരിഷ്‌കരിക്കാൻ 13000 കോടി അനുവദിച്ചിട്ടുണ്ട്.


‘നോക്കുകൂലിയായി പത്ത് ലക്ഷം വേണം’ ഐ.എസ്.ആര്.ഒയുടെ വാഹനം തടഞ്ഞു - Bharath News Live\n‘നോക്കുകൂലിയായി പത്ത് ലക്ഷം വേണം’ ഐ.എസ്.ആര്.ഒയുടെ വാഹനം തടഞ്ഞു\nനോക്കുകൂലി ആവശ്യപ്പെട്ട് ഐ.എസ്.ആര്.ഒയുടെ കൂറ്റന് ചരക്ക് വാഹനം തിരുവനന്തപുരത്ത് നാട്ടുകാര് തടഞ്ഞു. തുമ്പ വി.എസ്.എസ്.സിയിലേക്ക് വാഹനം പ്രവേശിക്കുന്നതിന് തൊട്ടുമുന്‍പാണ് സംഭവം. പത്ത് ലക്ഷം രൂപ നോക്കുകൂലി ആവശ്യപ്പെട്ടെന്ന് വി.എസ്.എസ്.സി അധികൃതര് പറഞ്ഞു. പൊലീസ് ഇടപെട്ട് പ്രതിഷേധക്കാരെ നീക്കിയാണ് വാഹനം വി.എസ്.എസ്.സിയിലേക്ക് കടത്തിവിട്ടത്.\nഐ.എസ്.ആര്‍ഒ.യുടെ വിന്‍ഡ് ടണല് പദ്ധതിക്കായി മുംബൈയില് നിന്നും എത്തിച്ച കൂറ്റന് ചരക്ക് വാഹനമാണ് വേളി പാലത്തിന് സമീപം നാട്ടുകാര് തടഞ്ഞത്. നാട്ടുകാരുടെ സഹായമില്ലാതെ മെഷീന് ഉപയോഗിച്ച് വാഹനത്തിലെ ചരക്ക് ഇറക്കുന്നതിനാല് നോക്കുകൂലി വേണമെന്ന് ആവശ്യപ്പെട്ടായിരുന്നു പ്രതിഷേധം. ആകെ 184 ടണ് ചരക്കാണ് വാഹനത്തിലുള്ളത്. ഒരു ടണ്ണിന് 2000 രൂപ നിരക്കില് നോക്കുകൂലി നല്‍കണമെന്ന് പ്രതിഷേധക്കാര് ആവശ്യപ്പെട്ടതായി വി.എസ്.എസ്.സി അധികൃതര് പറഞ്ഞു.\nഅധികാരത്തിനായി താലിബാന് നേതാക്കള്‍തമ്മില് പോര്; ഏറ്റുമുട്ടലില് ബറാദറിന് വെടിയേറ്റതായി റിപ്പോർട്ട്\nതലശ്ശേരിയിൽ ആർഎസ്‌എസ്-സിപിഎം സംഘർഷം; രണ്ടു പേർക്ക് വെട്ടേറ്റു\nരാജ്യത്ത് 24 വ്യാജ യൂണിവേഴ്‌സിറ്റികളെന്ന് കേന്ദ്രം, കൂടുതലും ഉത്തര്‍പ്രദേശില്\n‘സ്ത്രീധന നിരോധന നിയമം എന്തുകൊണ്ട് കര്‍ശനമാക്കുന്നില്ല? സർക്കാരിനോട് ഹൈക്കോടതി


മഞ്ചേശ്വരം തെരഞ്ഞെടുപ്പ് കേസിൽ നിന്ന് കെ സുരേന്ദ്രൻ പിൻമാറി; വീണ്ടും തെരഞ്ഞെടുപ്പ് നടക്കും |\nമഞ്ചേശ്വരം തെരഞ്ഞെടുപ്പ് കേസിൽ നിന്ന് കെ സുരേന്ദ്രൻ പിൻമാറി; വീണ്ടും തെരഞ്ഞെടുപ്പ് നടക്കും\nമഞ്ചേശ്വരം തെരഞ്ഞെടുപ്പ് കേസിൽ നിന്ന് ബിജെപി നേതാവ് കെ സുരേന്ദ്രൻ പിൻമാറി. തെരഞ്ഞെടുപ്പിൽ കള്ളവോട്ട് നടന്നുവെന്ന് കാണിച്ചാണ് സുരേന്ദ്രൻ ഹൈക്കോടതിയെ സമീപിച്ചിരുന്നത്. കേസ് പിൻവലിക്കാൻ തയ്യാറാണെന്ന് സുരേന്ദ്രൻ ഹൈക്കോടതിയെ അപേക്ഷ വഴി അറിയിക്കുകയായിരുന്നു. കേസ് പിൻവലിച്ചതോടെ ലോക്‌സഭാ തെരഞ്ഞെടുപ്പിനൊപ്പം മഞ്ചേശ്വരത്ത് ഉപതെരഞ്ഞെടുപ്പും നടക്കും\nലീഗും സിപിഎമ്മും ചേർന്ന് കേസ് അട്ടിമറിച്ചതായി സുരേന്ദ്രൻ ആരോപിച്ചു. രാഷ്ട്രീയമായി തന്നെ ഇതിനെ നേരിടുമെന്ന് സുരേന്ദ്രൻ പറഞ്ഞു. സാക്ഷികൾ ഹാജരാകുന്നത് തടയാൻ ലീഗും സിപിഎമ്മും ഒത്തുകളിച്ചതായും ബിജെപി നേതാവ് ആരോപിച്ചു.\n2016ൽ നടന്ന തെരഞ്ഞെടുപ്പിൽ ലീഗ് സ്ഥാനാർഥിയായ പി ബി അബ്ദുൾറസാഖിനോട് 86 വോട്ടിനാണ് സുരേന്ദ്രൻ പരാജയപ്പെട്ടത്. കേസ് കോടതിയുടെ പരിഗണനയിൽ ഇരിക്കെ അബ്ദുൽറസാഖ് മരിച്ചെങ്കിലും സുരേന്ദ്രൻ കേസ് പിൻവലിച്ചിരുന്നില്ല. ലോക്‌സഭാ തെരഞ്ഞെടുപ്പിൽ സ്ഥാനാർഥിയാകുമെന്ന അഭ്യൂഹങ്ങൾക്കിടെയാണ് സുരേന്ദ്രൻ കേസ് പിൻവലിച്ചിരിക്കുന്നത്.\n← ചിറ്റിലപ്പിള്ളി ഒടുവിൽ മുട്ടുകുത്തി; വിജേഷിന് അഞ്ച് ലക്ഷം രൂപ നഷ്ടപരിഹാരം നൽകാമെന്ന് ഹൈക്കോടതിയെ അറിയിച്ചു\nഇന്ത്യൻ വ്യോമസേന നിയന്ത്രണ രേഖ ലംഘിച്ചതായി പാക്കിസ്ഥാൻ; സ്‌ഫോടക വസ്തുക്കൾ നിക്ഷേപിച്ചതായും ആരോപണം →\nമദ്യം വാങ്ങാനുള്ള പ്രായപരിധി 23 ആക്കി സർക്കാർ ഉയർത്തി\nമഞ്ചേശ്വരത്ത് മത്സരം ലീഗും ബിജെപിയും തമ്മിലാണെന്ന് കുഞ്ഞാലിക്കുട്ടി; സിപിഎം മത്സരിക്കുന്നത് രണ്ടാം സ്ഥാനത്തിന് വേണ്ടി\nപെരിയ ഇരട്ടക്കൊലപാതകം നടന്നത് സിപിഎമ്മിന്റെ അറിവോടെ; പിന്തുണ നൽകിയത് കെ കുഞ്ഞിരാമൻ എംഎൽഎയെന്നും ശരതിന്റെ പിതാവ്


വെൽഫെയർ പാർട്ടിയുമായി ചർച്ച നടത്തിയിട്ടില്ല; നിയമസഭാ തെരഞ്ഞെടുപ്പിൽ സഖ്യത്തിനുമില്ലെന്ന് മുല്ലപ്പള്ളി | Metro Journal Online\nതദ്ദേശ തെരഞ്ഞെടുപ്പിൽ താനുമായി ചർച്ച നടത്തിയാണ് നീക്കുപോക്കുണ്ടാക്കിയതെന്ന വെൽഫെയർ പാർട്ടിയുടെ വെളിപ്പെടുത്തലിനെ തള്ളിപ്പറഞ്ഞ് കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ. വെൽഫെയർ പാർട്ടിയുമായി ചർച്ച നടത്തിയിട്ടില്ല. നിയമസഭാ തെരഞ്ഞെടുപ്പിൽ സഖ്യമുണ്ടാക്കില്ലെന്നും മുല്ലപ്പള്ളി പറഞ്ഞു\nവെൽഫെയറുമായി സഖ്യമുണ്ടാക്കില്ലെന്ന നിലപാട് തദ്ദേശ തെരഞ്ഞെടുപ്പിന് മുമ്പേ വ്യക്തമാക്കിയതാണ്. കേരളത്തിന്റെ ചുമതലയുള്ള എഐസിസി ജനറൽ സെക്രട്ടറി താരിഖ് അൻവറും ഇക്കാര്യം പറഞ്ഞിരുന്നു. കെസി വേണുഗോപാലും ഇത് ആവർത്തിച്ചു. അതിലപ്പുറം ഇക്കാര്യത്തിൽ കൂടുതൽ ഒന്നും പറയാനില്ലെന്ന് മുല്ലപ്പള്ളി പറഞ്ഞു.\nമുല്ലപ്പള്ളിയുമായി ചർച്ച നടത്തിയാണ് നീക്കുപോക്കുണ്ടാക്കിയതെന്നായിരുന്നു വെൽഫെയർ പാർട്ടി സംസ്ഥാന പ്രസിഡന്റ് ഹമീദ് വാണിയമ്പലം കഴിഞ്ഞ ദിവസം പറഞ്ഞത്. ഒടുവിൽ കോൺഗ്രസ് തങ്ങളെ പഴിചാരി രക്ഷപെടുകയാണെന്നും ഹമീദ് പറഞ്ഞിരുന്നു.\n← ജോലിയിൽ നിന്ന് പിരിച്ചുവിട്ടു; തിരുവനന്തപുരത്ത് സ്‌കൂൾ ബസ് ഡ്രൈവർ ആത്മഹത്യ ചെയ്തു\nനിയമസഭാ സമ്മേളനം വെട്ടിച്ചുരുക്കി; സ്പീക്കർക്കെതിരായ അവിശ്വാസ പ്രമേയം 21ന് ചർച്ച ചെയ്യും →


ചെറിയ വലിയ എസ്.യു.വി; ഹോണ്ട ബി.ആര്.വി | Madhyamam\nHomechevron_rightHot Wheelschevron_rightAuto Newschevron_rightചെറിയ വലിയ എസ്.യു.വി;...\ndate_range 13 Jun 2016 1:19 AM GMT\nചെറിയ വലിയ എസ്.യു.വി; ഹോണ്ട ബി.ആര്.വി\nഎല്ലാവരും മിനി എസ്.യു.വി ഇറക്കുമ്പോള് ഞങ്ങളെങ്ങിനെ വെറുതെ ഇരിക്കുമെന്ന ഹോണ്ടയുടെ ചിന്തയില് നിന്നാണ് ബി.ആര്.വി പിറക്കുന്നത്. ഡസ്റ്ററും ക്രെറ്റയും എക്കോസ്പോര്‍ട്ടും ചൂടപ്പം പോലെ വിറ്റഴിയുന്നത് കണ്ട് ആവേശത്തില് ഉണ്ടാക്കിയ ഉല്‍പ്പന്നം. സാധാരണ മിനി എസ്.യു.വിയില് നിന്ന് വ്യത്യസ്തമായി ബി.ആര്.വിയൊരു ഏഴ് സീറ്റ് വാഹനമാണ്. ഹോണ്ടയുടെ ബ്രിയോ, അമേസ്, മൊബീലിയൊ എന്നീ വാഹനങ്ങളുടെ പ്ളാറ്റ്ഫോമിലാണ് ബി.ആര്.വിയും നിര്‍മ്മിച്ചിരിക്കുന്നത്. ഈ മൂന്ന് വാഹനങ്ങളും മൂന്ന് തരത്തിലുള്ളതാണ്. ബ്രിയോ ഹാച്ചും അമേസ് സെഡാനും മൊബീലിയൊ എം.പി.വിയുമാണ്. 3610എം.എം നീളമാണ് ബ്രിയോക്ക്. ബി.ആര്.വിയുടെ നീളം 4453എം.എമ്മും. ബ്രിയോ ഒരു കുഞ്ഞന് വാഹനമാണെങ്കില് ബി.ആ.വിയൊരു എസ്.യു.വിയും. എന്നാല് രണ്ടിന്‍േറയും അടിസ്ഥാനം ഒന്നാണ്. അപ്പോള് ചില ഏച്ചുകെട്ടലുകള് തീര്‍ച്ചയായും നമ്മള് പ്രതീക്ഷിക്കണം.\nനിലവിലെ ഇന്ത്യന് മിനി എസ്.യുവികളില് ഏറ്റവും നീളമുള്ള വാഹനമാണ് ബി.ആര്.വി. കാഴ്ചയില് ഈ വലുപ്പം പ്രകടമാണ്.(ഹ്യൂണ്ടായ് ക്രെറ്റയുടെ നീളം 4270എം.എം മാത്രമാണ്) എം.പി.വി ആയ മൊബീലിയോയോട് ഏറെ സാമ്യമുണ്ട്. ഉയരം കൂട്ടിയ മൊബീലിയോ വരികയാണെന്നെ ദൂരക്കാഴ്ചയില് തോന്നൂ. മുന്നില് നിന്ന് നോക്കുമ്പോള് യൂറോപ്യന് വാഹനങ്ങളുടെ കാഴ്ച്ചാ സുഖം നല്‍കുന്നുണ്ട് ബി.ആര്.വി. ക്രോമിയം പൂശിയ വലിയ ബാറുകള് ഘടിപ്പിച്ച ഗ്രില്ലില് ഹോണ്ടയുടെ ചിഹ്നം പതിച്ചിരിക്കുന്നു. വശങ്ങളിലേക്ക് കയറി നില്‍ക്കുന്ന ഹെഡ്ലൈറ്റുകള് ആകര്‍ഷകം. ക്രോം സ്ട്രിപ്പോടുകൂടിയ ഫോഗ് ലാമ്പുകളും സ്കിഡ് പ്ളേറ്റുകളും നല്‍കിയിട്ടുണ്ട്. മറ്റ് എസ്.യു.വികളെപ്പോലെ ഉയര്‍ന്ന നില്‍പ്പല്ല ബി.ആര്.വിക്ക്. കാറുകളെപ്പോലെ അല്‍പ്പം താഴ്ന്നാണ് ഇവ നിലയുറപ്പിച്ചിരിക്കുന്നത്. വശങ്ങളില് നിന്ന് നോക്കുമ്പോള് മൊബീലിയൊ തന്നെയാണ് ബി.ആ.വി. റൂഫ് റെയിലുകളും സ്കഫ് പ്ളേറ്റുകളും നല്‍കി ആഢ്യത്വം കൈവരുത്താന് കമ്പനി ശ്രമിച്ചിട്ടുണ്ട്. 16 ഇഞ്ച് വീലുകളാണ്. പിന് ഭാഗം അത്ര ആകര്‍ഷകമല്ളെങ്കിലും മോശമാക്കാതിരിക്കാന് ഹോണ്ട എഞ്ചിനീയര്‍മാര്‍ക്ക് കഴിഞ്ഞിട്ടുണ്ട്. നല്ല വലുപ്പമുള്ള പിന്നിലെ ഗ്ളാസുകള് അകത്തുള്ളവര്‍ക്ക് നല്ല പുറംകാഴ്ച്ച നല്‍കും.\nഉയരം കുറവായതിനാല് കയറലും ഇറങ്ങലും അനായാസമാണ്. ഹോണ്ട ജാസ്,അമേസ് എന്നിവക്ക് സമാനമാണ് ഡാഷ്ബോര്‍ഡ്. മൊത്തം കറുപ്പ് നിറവും അലൂമിനിയം ഫിനിഷും നല്‍കിയത് കാബിനെ ആകര്‍ഷകമാക്കുന്നു. ടച്ച് സ്ക്രീനോടുകൂടിയ ഇന്‍ഫോടൈന്‍മെന്‍റ് സിസ്റ്റം ഇല്ലാത്തത് പോരായ്മ. ഉള്ളിലെ സാധനങ്ങള് നിര്‍മ്മിച്ചിരിക്കുന്നത്. സാമാന്യം നിലവാരമുള്ള വസ്തുക്കള് ഉപയോഗിച്ചാണ്. എന്നാല് ക്രെറ്റയുടെ ആഢ്യത്വം പ്രതീക്ഷിക്കണ്ട. ബ്ളൂടൂത്ത് കണക്ടിവിറ്റി, ഓട്ടോമാറ്റിക് കൈ്ളമറ്റിക് കണ്‍ട്രോള്, സ്റ്റിയറിങ്ങില് പിടിപ്പിച്ചിരിക്കുന്ന ഓഡിയോ സ്വിച്ചുകള്, പുഷ് ബട്ടണ് സ്റ്റാര്‍ട്ട്, ഇലക്ട്രിക് ആയി മടക്കാവുന്ന റിയര്‍വ്യൂ മിററുകള്, റിവേഴ്സ് പാര്‍ക്കിങ്ങ് സെന്‍സറുകള് എന്നിവ ഏറ്റവും ഉവര്‍ന്ന വേരിയന്‍െറുകളില് ലഭിക്കും. മൂന്ന് നിരകളിലായാണ് സീറ്റുകള് ക്രമീകരിച്ചിരിക്കുന്നത്. ഏറ്റവും പിന്നില് മുതിര്‍ന്നവരേക്കാള് കൂടുതല് കുട്ടികള്‍ക്കാണ് സുഖമായിരിക്കാനാകുന്നത്. രണ്ട് നിര സീറ്റുകള് മടക്കി വച്ചാല് ആവശ്യത്തിലധികം ഇടം ഡിക്കിയില് ലഭിക്കും. പിന്നിലെ സീറ്റ് മാത്രം മടക്കിയാല് 691ലിറ്റര് ബൂട്ടാണ് ലഭിക്കുന്നത്.\nപെട്രോള്,ഡീസല് എഞ്ചിനുകള് ബി.ആര്.വിക്കുണ്ട്. ഹോണ്ട സിറ്റിയില് കാണുന്ന അതേ iVTEC പെട്രോള് iDTEC ഡീസല് എഞ്ചിനുകള് തന്നെ. പെട്രോള് വാഹനത്തിന് പഴയ അഞ്ച് സ്പീഡിന് പകരം ആറ് സ്പീഡ് ഗിയര്‍ബോക്സാണ് നല്‍കിയിരിക്കുന്നത്. ഒരു സി.വി.ടി ആട്ടോമാറ്റിക് പെട്രോള് മോഡലുമുണ്ട്. ഇതില് പാഡില് ഷിഫ്റ്റ് സൗകര്യവുമുണ്ട്. ഡീസലില് ഓട്ടോമാറ്റിക് ഇല്ല. പെട്രോളില് 15.4ഉും ഡീസലില് 21.9ഉും ഇന്ധനക്ഷമത പ്രതീക്ഷിക്കാം. മുന്നിലെ ഇരട്ട എയര്‍ബാഗുകള് സ്റ്റാന്‍ഡേര്‍ഡാണ്. ഏറ്റവും കുറഞ്ഞ വേരിയന്‍െറിലൊഴികെ എ.ബി.എസ് ബ്രേക്കിങ്ങ് സംവിധാനവും ലഭിക്കും. വില 9.3 മുതല് 13.6 ലക്ഷം വരെ.\nവിധി: ഏഴുപേര്‍ക്ക് യാത്ര ചെയ്യാവുന്ന മിനി എസ്.യു.വി എന്നതാണ് വലിയ നേട്ടം. മികച്ച പെട്രോള് എഞ്ചിനും ഓട്ടോമാറ്റിക് വാഹനവുമെന്നത് മികവ് നല്‍കുന്നു. കാഴ്ച്ചയില് അത്ര എസ്.യു.വി അല്ളെന്നതും ക്രെറ്റ പോലെ നിര്‍മ്മാണത്തില് നിലവാരം പുലര്‍ത്തിയിട്ടില്ളെന്നതും പോരായ്മ. പിന്നെ എസ്.യു.വി എന്ന് പറയാവുന്ന സവിശേഷതകളും അധികമില്ല. കുടുംബമായി പോകാവുന്ന അല്‍പ്പം ഉയര്‍ന്ന എം.പി.വിയാണ് ബി.ആര്.വി.\nTAGS:ചെറിയ വലിയ എസ്.യു.വി; ഹോണ്ട ബി.ആര്.വി


ഇമ്രാൻ താഹിറിന്റെ മകനൊപ്പം കളിച്ച് ധോണി-MS Dhoni plays with Imran Tahir’s son at airport\nഇമ്രാൻ താഹിറിന്റെ മകനൊപ്പം കളിച്ച് ധോണി\nഇതിന് മുൻപ് ധോണി ടീമംഗങ്ങളുമായി നൃത്തം ചെയ്യുന്ന വിഡിയോയും വൈറലായിരുന്നു\nസിംപിളിസിറ്റിയ്‌ക്ക് പേര് കേട്ട വ്യക്തിയാണ് എം.എസ്.ധോണി. ധോണിയും മകൾ സിവയുമൊത്തുളള രസകരമായ വിഡിയോകൾ സമൂഹമാധ്യമത്തിൽ വൈറലാവാറുമുണ്ട്. എന്നാലിപ്പോൾ സമൂഹമാധ്യമങ്ങളിൽ ചർച്ചയായി കൊണ്ടിരിക്കുന്നത് ഒരു കുഞ്ഞിനൊപ്പം ധോണി ഒരു ടോയ് കാറുമായി കളിച്ചു കൊണ്ടിരിക്കുന്ന വിഡിയോയാണ്. ഇമ്രാൻ താഹിറിന്റെ മകനൊപ്പമാണ് ധോണി എയർപോർട്ടിലിരുന്ന് ടോയ് കാറുമായി കളിക്കുന്നത്.\nഐപിഎൽ പത്താം സീസണിൽ റൈസിങ് പൂണെ സൂപ്പർജയിന്റ്‌സിന്റെ താരമാണ് ഇമ്രാൻ താഹിറും ധോണിയും. എയർപോർട്ടിൽ തറയിലിരുന്ന് കുഞ്ഞുമായി കളിച്ചു കൊണ്ടിരിക്കുന്ന ധോണി തന്നെയാണ് സമൂഹ മാധ്യമങ്ങളിലെ ചർച്ചാ വിഷയം. ഇതിന് മുൻപ് ധോണി ടീമംഗങ്ങളുമായി നൃത്തം ചെയ്യുന്ന വിഡിയോയും വൈറലായിരുന്നു. ധോണിയുടെ സിംപിളിസിറ്റിയാണ് ഈ വിഡിയോ കാണിക്കുന്നതെന്നാണ് ആരാധകർ പറയുന്നത്.\nനേരത്തെ പത്താം സീസണിലെ മത്സരങ്ങൾ തുടങ്ങുന്നതിന് മുൻപ് ധോണിയെ പുണെയുടെ ക്യാപ്‌റ്റൻ സ്ഥാനത്ത് നിന്ന് നീക്കിയത് ചർച്ചാ വിഷയമായിരുന്നു.\nധോണിയെ ‘ഇരുത്തി’ ആടിത്തിമിര്‍ത്ത് ബ്രാവോയും ഭാജിയും; വിജയാഘോഷത്തില് ചെന്നൈ താരങ്ങള്


When Mahendra Singh Dhoni served notice by JSHB | ലക്ഷങ്ങളുടെ സ്ഥലം കൈയ്യേറി വീട് വെച്ചു, ധോണിക്ക് നോട്ടീസ്! - Malayalam Oneindia\n27 min ago പാകിസ്താനിലെ കുഴപ്പങ്ങള്‍ക്ക് കാരണം ഇതാണ്... സൈന്യവും പോലീസും നേര്‍ക്കുനേര്... പൊട്ടിത്തെറി\nUpdated: Sat, May 9, 2015, 11:00 [IST]\nറാഞ്ചി: ഇന്ത്യന് ക്രിക്കറ്റ് ടീം ക്യാപ്റ്റന് എം എസ് ധോണി വീണ്ടും വിവാദത്തില്. കളിക്കളത്തില് മിസ്റ്റര് കൂളായ ക്യാപ്റ്റന് ധോണിക്ക് കളത്തിന് പുറത്ത് നിന്നാണ് ഇത്തവണയും പണി കിട്ടിയിരിക്കുന്നത്. അനധികൃതമായി ഭൂമി കയ്യേറിയെന്ന പരാതിയില് മഹേന്ദ്ര സിംഗ് ധോണിക്ക് നോട്ടീസ് അയച്ചിരിക്കുകയാണ് ജാര്‍ഖണ്ഡ് ഹൗസിംഗ് ബോര്‍ഡ്.\nറാഞ്ചിയിലെ ഹര്‍മു ബൈപാസ് റോഡിലെ കുടുംബവീടിന് സമീപത്ത് ധോണി 4300 ചതുരശ്ര അടി ഭൂമി അനധികൃതമായി കയ്യേറി എന്ന് കാണിച്ചാണ് നോട്ടീസ് അയച്ചിരിക്കുന്നത്. ബൈപാസ് റോഡ് ഹൗസിങ് കോളനിയിലെ കൂറ്റന് വീടിന് പിന്‍വശത്തുള്ള ഭൂമി കയ്യേറി സ്വന്തമാക്കുകയായിരുന്നു എന്നാണ് ആരോപണം. 15 ദിവസത്തിനകം വിശദീകരണം നല്‍കണമെന്നാണ് നോട്ടീസ്.\nലക്ഷങ്ങള് വില മതിക്കുന്ന ഭൂമിയാണ് കയ്യേറിയിരിക്കുന്നത് എന്നാണ് വിവരം. വീടിന്റെ സമീപത്ത് ഹര്‍മു ബൈപാസ് റോഡിനോടു ചേര്‍ന്നുള്ള ഭാഗത്തുള്ള ഭൂമിയാണ് കയ്യേറിയിരിക്കുന്നത്.\nഇതുവരെ എല്ലാം രഹസ്യം\nധോണിയുടെ അനധികൃത ഭൂമി കയ്യേറ്റം അധികൃതര് ഇതുവരെ രഹസ്യമാക്കി വെച്ചിരിക്കുകയായിരുന്നു. ധോണിക്ക് നോട്ടീസയച്ചതിനെ കുറിച്ച് പ്രതികരിക്കാന് ബോര്‍ഡ് മാനേജിങ് ഡയറക്ടര് ദിലീപ് ജാ തയ്യാറായില്ല.\nകുറച്ച് ദിവസങ്ങള്‍ക്ക് മുമ്പ് നമ്പര് പ്‌ളേറ്റിലാത്ത ബൈക്കുമായി റോഡിലിറങ്ങിയ ധോണിയെ റാഞ്ചി പോലീസ് 500 രൂപ പിഴയിട്ടിരുന്നു.\nഐ പി എല് മത്സരങ്ങള്‍ക്കായി ചെന്നൈയിലാണ് ഇപ്പോള് ധോണിയും കുടുംബവും. ഭാര്യ സാക്ഷി ധോണിയും മകള് സിവയും ധോണിക്കൊപ്പമുണ്ട്.\nവെള്ളിയാഴ്ച ചെന്നൈയില് മുംബൈ ഇന്ത്യന്‍സിനെതിരെ ധോണിയുടെ സൂപ്പര് കിംഗ്‌സ് തോറ്റിരുന്നു.\nipl mumbai indians chennai super kings ranchi റാഞ്ചി ചെന്നൈ സൂപ്പര് കിംഗ്‌സ് മുംബൈ ഇന്ത്യന്‍സ് ഐപിഎല്\nIndian cricket team captain Mahendra Singh Dhoni has been issuedanotice. Reportedly, in the notice the Jharkhand State Housing Board (JSHB) has asked Dhoni whyaillegally allotted plot adjacent to his originally allotted land would not be cancelled.


ഷുഹൈബ് വധത്തില് -മുഖ്യമന്ത്രി ആറു ദിവസം വാ തുറന്നില്ലെന്ന് പ്രതിപക്ഷ നേതാവ് രമേശ് ചെന്നിത്തല. | Gramajyothi News\nഷുഹൈബ് വധത്തില് -മുഖ്യമന്ത്രി ആറു ദിവസം വാ തുറന്നില്ലെന്ന് പ്രതിപക്ഷ നേതാവ് രമേശ് ചെന്നിത്തല.\nFebruary 19, 2018 2:05 pm Published by : Web Desk\nകണ്ണൂര്: മുഖ്യമന്ത്രി പ്രതികരിക്കാന് ആറ് ദിവസമെടുത്തെങ്കില് കേസന്വേഷണം എന്താകുമെന്ന് ചെന്നിത്തല ചോദിച്ചു. ഡമ്മി പ്രതികളാണ് പൊലീസില് കീഴടങ്ങിയതെന്ന് ഉറപ്പാണ്. പ്രതികള് പാര്‍ട്ടി നേതാക്കള്‍ക്കൊപ്പമാണ് കീഴടങ്ങിയതെന്നും ചെന്നിത്തല ചൂണ്ടിക്കാട്ടി.\nപരോളിലിറങ്ങിയ പ്രതികള്‍ക്ക് സംഭവത്തില് പങ്കുണ്ടെന്ന ആരോപണം ആവര്‍ത്തിക്കുന്നു. പൊലീസിന്‍റെ കൈ കെട്ടിയിടപ്പെട്ടുവെന്നാണ് സംശയിക്കേണ്ടത്. എസ്.പിയെ നോക്കുകുത്തിയാക്കി കേസന്വേഷണം വഴിതെറ്റിക്കാന് സി.പി.എം ശ്രമിക്കുന്നു. സി.പി.എമ്മും ബി.ജെ.പിയും കൊലപാതക പാര്‍ട്ടികളായി മാറിയെന്ന് ചെന്നിത്തല ആരോപിച്ചു.\nഷുഹൈബ് വധകേസില് കിര്‍മാണി മനോജിന്‍റെയും കൊടി സുനിയുടെയും പങ്ക് വ്യക്തമാണ്. വെട്ടിന്‍റെ ശൈലി ടി.പിയെ കൊലപ്പെടുത്തിയ രീതി തന്നെ. സി.പി.എം ദേശീയ നേതൃത്വം അക്രമ രാഷ്രീയത്തിലെ നിലപാട് വ്യക്തമാക്കണം. സംസ്ഥാനത്ത് സി.പി.എം അക്രമത്തിന് ദേശീയ നേതൃത്വം മറുപടി പറയണം. ടി.പി കേസിലെ അന്വേഷണ കമീഷനെ കുറിച്ച് ദേശീയ നേതൃത്വം പ്രതികരിക്കണമെന്നും ചെന്നിത്തല ആവശ്യപ്പെട്ടു.\nഫെബ്രുവരി 21ന് കണ്ണൂരില് സമാധാന യോഗം വിളിച്ചിട്ടുണ്ട്. മുഖ്യമന്ത്രി പ്രതിപക്ഷ നേതാവിനെ വിളിച്ച് യോഗത്തില് പങ്കെടുക്കാന് ആവശ്യപ്പെട്ടതായും ചെന്നിത്തല പറഞ്ഞു.


മുഖ്യമന്ത്രിയുടെ തള്ള് അൽപം കൂടിപ്പോയി; ശിവശങ്കറിന് ഐ.എ.എസ് കൊടുത്തത് നായനാർ മന്ത്രിസഭ -ചെന്നിത്തല | Madhyamam\nHomechevron_rightNewschevron_rightKeralachevron_rightമുഖ്യമന്ത്രിയുടെ തള്ള് ...\ndate_range 14 Jan 2021 5:53 AM GMT\nമുഖ്യമന്ത്രിയുടെ തള്ള് അൽപം കൂടിപ്പോയി; ശിവശങ്കറിന് ഐ.എ.എസ് കൊടുത്തത് നായനാർ മന്ത്രിസഭ -ചെന്നിത്തല\nവി.എസിനെ ഒതുക്കിയ പിണറായി ഗ്രൂപ്പ്കളിയുടെ ആശാൻ\nതിരുവനന്തപുരം: നിയമസഭയിൽ മുഖ്യമന്ത്രിയുടെ തള്ള് അൽപം കൂടിപ്പോയെന്ന് പ്രതിപക്ഷ നേതാവ് രമേശ് ചെന്നിത്തല. താനൊരു വലിയ സംഭവമാണെന്ന് സ്വയം വിളിച്ചു പറയേണ്ടിയിരുന്നില്ല. പുറകിലുള്ള ആരെ കൊണ്ടെങ്കിലും പറയിച്ചാല് മതിയായിരുന്നു. ഇത് വലിയ തള്ളായി. ഇത്രയും തള്ള് തള്ളേണ്ടിയിരുന്നില്ല. കുറച്ചൊക്കെ മയത്തില് തള്ളണമെന്നും ചെന്നിത്തല പരിഹസിച്ചു.\nപാർട്ടിക്കകത്ത് ഗ്രൂപ്പ് കളിച്ച് വി.എസ് അച്യുതാനന്ദനെ ഒതുക്കിയ പിണറായി വിജയനാണ് കോൺഗ്രസിനെതിരെ ഗ്രൂപ്പ് കളിയെ കുറിച്ച് ആക്ഷേപം ഉന്നയിക്കുന്നത്. ഗ്രൂപ്പുകളിയുടെ ആശാനാണ് പിണറായി എന്നും ചെന്നിത്തല ചൂണ്ടിക്കാട്ടി.\nലാവലിൻ കേസ് എവിടെ തീർന്നുവെന്ന് ചെന്നിത്തല ചോദിച്ചു. ലാവലിനിൽ പിണറായി ബി.ജെ.പിയുമായി അന്തർധാരയുണ്ടാക്കി. ധാരണയുടെ ഭാഗമായിട്ടാണ് കേസ് 20 വട്ടം മാറ്റിയത്. പിണറായി പ്രത്യേക ജനുസ് തന്നെയെന്നും ചെന്നിത്തല പറഞ്ഞു.\nശിവശങ്കറിന് ഐ.എ.എസ് കൊടുത്തത് ഇ.കെ നായനാർ മന്ത്രിസഭയുടെ കാലത്താണെന്നും അദ്ദേഹം ചൂണ്ടിക്കാട്ടി.\nപ്രസംഗത്തിനിടയില് ഇടപെട്ട് പരാമർശം നടത്തിയ ടി.വി. രാജേഷിനെയും ചെന്നിത്തല വെറുതേവിട്ടില്ല. അമ്മയും അച്ഛനും ഉണ്ടെന്ന് പറഞ്ഞ് ഞാന് ചാനലുകാര്‍ക്കു മുന്നില് കരഞ്ഞിട്ടില്ലെന്ന് ചെന്നിത്തല പറഞ്ഞു.\nസ്വർണക്കടത്ത് കേസിൽ പ്രതിപക്ഷത്തിന്‍റെ അടിയന്തര പ്രമേയത്തിന് അവതരണാനുമതി നിഷേധിച്ചതിന് പിന്നാലെയാണ് മുഖ്യമന്ത്രിയെ പ്രതിപക്ഷ നേതാവ് കടന്നാക്രമിച്ചത്.\nസ്വർണക്കടത്ത് കേസിൽ അടിയന്തര പ്രമേയ അവതരണത്തിനിടെ പി.ടി തോമസ് നടത്തിയ പരാമർശം നിയമസഭയിൽ ഭരണ -പ്രതിപക്ഷ ബഹളത്തിൽ കലാശിച്ചിരുന്നു. മുഖ്യമന്ത്രി പുത്രി വാത്സല്യത്താൽ അന്ധനായെന്ന പി.ടി തോമസിന്‍റെ പരാമർശമാണ് ബഹളത്തിന് വഴിവെച്ചത്.\nമുഖ്യമന്ത്രിയുടെ മകളുടെ വിവാഹത്തലേന്ന് സ്വപ്ന ക്ലിഫ് ഹൗസിൽ വന്നിരുന്നോയെന്ന ചോദ്യവും പി.ടി തോമസ് ഉന്നയിച്ചു. പുത്രവാൽസല്യത്താൽ അന്ധനായ ധൃതരാഷ്ട്രരെ പോലെയാണ് മുഖ്യമന്ത്രിയെന്നും പി.ടി തോമസ് പറഞ്ഞു.\nശിവങ്കർ സ്വപ്നസുന്ദരിക്കൊപ്പം കറങ്ങിയപ്പോൾ മുഖ്യമന്ത്രിക്ക് തടയാൻ സാധിച്ചില്ലെന്നും സ്വർണക്കടത്ത് കേസിൽ ഒന്നാം പ്രതി മുഖ്യമന്ത്രിയാണെന്നും പി.ടി തോമസ് ആരോപിച്ചു.\nTAGS:Ramesh Chennithala Pinarayi Vijayan pt thomas


ഷാർജയിൽ സൗജന്യ പാർക്കിങ് നിർത്തലാക്കുന്നു - Tourism News Live\nഷാർജയിൽ സൗജന്യ പാർക്കിങ് നിർത്തലാക്കുന്നു\nMarch 16, 2018, 10:33 am By By : Tourism News live comments\nഷാര്‍ജയില് അവധി ദിനങ്ങളിലെ സൗജന്യ പാര്‍ക്കിങ് നിര്‍ത്തലാക്കുന്നു. നഗരത്തില് തിരക്കേറിയ പ്രദേശങ്ങളില് പാര്‍ക്കിങ് നിരക്കും വര്‍ധിക്കും. ഈ മാസം 30 മുതലാണ് നിയമം പ്രാബല്യത്തില് വരിക. വാരാന്ത്യങ്ങളിലും പൊതു അവധി ദിനങ്ങളിലും ഉണ്ടായിരുന്ന സൗജന്യ പാര്‍ക്കിങ് ആനുകൂല്യമാണ് നിര്‍ത്തലാക്കുന്നത്.\nനഗരത്തിലെ പാര്‍ക്കിങ് പ്രശ്നം പരിഹരിക്കാനും ദുരുപയോഗം ഇല്ലാതാക്കാനും ലക്ഷ്യമിട്ടാണ് പരിഷ്കാരമെന്ന് നഗരസഭ വ്യക്തമാക്കി. അല്‍മജാസ്, ഷുവാഹൈന്, ബാങ്ക് സ്ട്രീറ്റ് എന്നിവിടങ്ങളിലെ പാര്‍ക്കിങ് നിരക്കിലും മാറ്റമുണ്ടാകും. സ്ഥലവാസികളുടെ അഭിപ്രായംകൂടി കണക്കിലെടുത്താണ് പരിഷ്കാരമെന്ന് നഗരസഭ വ്യക്തമാക്കി. ഇതനുസരിച്ച് പഴയ പാര്‍ക്കിങ് ബോര്‍ഡുകള് മാറ്റി സ്ഥാപിച്ചു.\nഅവധി ദിവസങ്ങളില് പാര്‍ക്കിങ് ഫീസ് ഈടാക്കാനുള്ള സംവിധാനം പാര്‍ക്കിങ് മെഷീനുകളിലും പരിഷ്കരിച്ചിട്ടുണ്ട്. മതിയായ പഠനത്തിന്‍റെയും പൊതുജനാഭിപ്രായ സമന്വയത്തിന്‍റെയും അടിസ്ഥാനത്തിലാണ് തീരുമാനം. പുതിയ നീക്കത്തോട് ജനങ്ങള്‍ക്ക് സമ്മിശ്ര പ്രതികരണമാണ്.\nTagged with: no more free parking in sharjahparking in sharjahSharjahsharjah stops free parkig


ആദ്യത്തെ ഓപ്ഷനായ Allow ടിക് ചെയ്തിട്ടുണ്ടെങ്കിൽ മാത്രമെ ഒരു പോസ്റ്റിൽ കമന്റുകൾ എഴുതുവാനുള്ള ഫീൽഡ് വായനക്കാരനു ലഭിക്കൂ. അടുത്ത രണ്ട് ഓപ്ഷനുകൾ ഒരു പോസ്റ്റ് പ്രസിദ്ധീകരിച്ചു കഴിഞ്ഞ് കുറേ കമന്റുകൾ വന്ന് കഴിഞ്ഞ് കമന്റ് ഓപ്ഷൻ അടച്ചു വയ്ക്കാനുള്ളതാണ്. രണ്ടാമത്തെ ഓപ്ഷനാണ് തെരഞ്ഞെടുക്കുന്നതെങ്കിൽ ഇതുവരെയുള്ള കമന്റുകൾ വായനക്കാർക്ക് കാണാം, പക്ഷേ തുടർന്ന് കമന്റെഴുതാൻ സാധിക്കില്ല. മൂന്നാമത്തെ ഓപ്ഷൻ ആണു സെലക്റ്റ് ചെയ്യുന്നതെങ്കിൽ ഇതുവരെയുള്ള കമന്റുകൾ ഒന്നുപോലും കാണാൻ സാധിക്കില്ല, തുടർന്ന് ആർക്കും കമന്റ് എഴുതുവാനും സാധിക്കില്ല. ഈ സെറ്റിംഗുകൾ ഏതാണ് ആവശ്യം എന്നുവച്ചാൽ അത് ടിക്ക് ചെയ്തിട്ട് ലിസ്റ്റിനു താഴെയുള്ള Done ബട്ടണിൽ ക്ലിക്ക് ചെയ്യുക. ഇനി പോസ്റ്റ് വീണ്ടും പബ്ലിഷ് ചെയ്യാവുന്നതാണ് (Update). നിങ്ങളുടെ ബ്ലോഗിലെ എല്ലാ പോസ്റ്റുകളിലേയും കമന്റ് ഓപ്ഷൻ ഒരുമിച്ച് ഇല്ലാതെയാക്കാൻ ഇനി പറയുന്ന കാര്യങ്ങൾ ചെയ്യാം.\nകമന്റ് ഓപ്‌ഷൻസ് നോക്കൂ . Comment location എന്നൊരു ഫീൽഡ് ആദ്യം കാണാം. കമന്റ് എഴുതാനുള്ള ഫീൽഡ് ബ്ലോഗിൽ എവിടെ സെറ്റ് ചെയ്യണം എന്നു തീരുമാനിക്കുന്നത് ഇവിടെയാണ്. ഡിഫോൾട്ട് സെറ്റിംഗ് embed എന്നാണ്. അതോടൊപ്പമുള്ള ഡൗൺ ആരോയിൽ ക്ലിക്ക് ചെയ്യുക. അപ്പോൽ ഒരു ലിസ്റ്റ് ലഭിക്കും. അതിൽ നിന്ന് Hide എന്ന ഓപ്‌ഷൻ ക്ലിക്ക് ചെയ്യുക. ഇനി ആ പേജിന്റെ വലതു മുകളിലുള്ള Save changes എന്ന ബട്ടണിൽ ക്ലിക്ക് ചെയ്യൂ. നിങ്ങളുടെ ബ്ലോഗിൽ നിന്ന് കമന്റ് എഴുതാനുള്ള സംവിധാനം നീക്കം ചെയ്യപ്പെടും. (അതുവരെ പ്രസിദ്ധീകരിക്കപ്പെട്ട കമന്റകൾ നഷ്ടമാവുകയില്ല) 2\nഈ വിവരത്തിന് വളരെ നന്ദി...ആശംസകൾ....


interanational | ഡ്രൈവിങ് അവസാനിപ്പിച്ച് ഫിലിപ്പ് രാജകുമാരന് ലൈസന്‍സ് തിരികെ ഏൽപ്പിച്ചു - Malayalivartha.com Widgets Magazine\nഡ്രൈവിങ് അവസാനിപ്പിച്ച് ഫിലിപ്പ് രാജകുമാരന് ലൈസന്‍സ് തിരികെ ഏൽപ്പിച്ചു\n11 FEBRUARY 2019 02:54 PM IST\nകാർ ഡ്രൈവിങ് അവസാനിപ്പിച്ച് ഫിലിപ് രാജകുമാരന്. തന്റെ ഡ്രൈവിംഗ് ലൈസൻസ് നോര്‍ഫോക്ക് പൊലീസിന് തിരിച്ചു നൽകി . അടുത്തിടെ രാജകുമാരന് ഓടിച്ച കാര് രണ്ട് പേരെ അപകടത്തില് പെടുത്തിയിരുന്നു. തുടർന്ന് അപകടത്തിൽ രാജകുമാരനു പരുക്കേറ്റില്ലെങ്കിലും ഇടിച്ച കാറില് ഉണ്ടായിരുന്ന രണ്ടു സ്തീകള്‍ക്കു പരുക്കേറ്റിരുന്നു.\nഇതേ തുടർന്നാണ് അദ്ദേഹം തന്റെ ലൈസൻസ് തിരിച്ചേൽപ്പിച്ചത്.ജനുവരി 17നാണ് അപകടം സംഭവിച്ചത്. ഇതിനുപുറമേ, അപകടം നടന്നു രണ്ടു ദിവസം കഴിഞ്ഞു സീറ്റ് ബെല്‍റ്റ് ധരിക്കാതെ വാഹനം ഓടിക്കുന്ന രാജകുമാരന്റെ ചിത്രം പുറത്തുവന്നിരുന്നു.\nഅതുകൊണ്ട് തന്നെ , ലൈസന്‍സ് തിരിച്ചേല്‍പിച്ചത് കേസുമായ് ബന്ധപ്പെട്ട് രാജകുമാരന് ഗുണകരമായേക്കും. ഇക്കാര്യം കൂടി കണക്കിലെടുത്തായിരിക്കും തുടര് നടപടിയുണ്ടാവുക. പൊതുതാല്‍പര്യം കണക്കിലെടുത്തു നിയമനടപടി ഉണ്ടായില്ലെന്നും വരാം.\nരാജ്യമൊട്ടാകെ രണ്ടു സംഭവങ്ങളും ചര്‍ച്ചാവിഷയമാവുകയും ചെയ്തു. യുകെയില് 70 വയസ്സ് ആണ് ലൈസന്‍സിനുള്ള പ്രായപരിധിയെങ്കിലും ആവശ്യക്കാര്‍ക്ക് പുതുക്കിയെടുക്കാന് അവകാശമുണ്ട്.


ഓന്തിനെ പോലെ നിറം മാറും; നട്ടെല്ലിൽ ശക്തിയേറിയ വിഷം; ഗവേഷകർ കണ്ടെത്തിയ അപൂർവ മത്സ്യം| rare band tail scorpion fish found in sethukarai – News18 Malayalam\nഓന്തിനെ പോലെ നിറം മാറും; നട്ടെല്ലിൽ ശക്തിയേറിയ വിഷം; ഗവേഷകർ കണ്ടെത്തിയ അപൂർവ മത്സ്യം\nഒറ്റ നോട്ടത്തിൽ മീനാണെന്ന് പോലും മനസ്സിലാക്കാനാകാത്ത വിധത്തിൽ ചുറ്റുപാടുകൾക്ക് സാമ്യമുള്ള നിറത്തിൽ കിടക്കാൻ ഇതിന് കഴിയും.\nLast Updated : May 31, 2020, 14:57 IST\nകൊച്ചി: കടൽപുല്ലുകളെ കുറിച്ചുള്ള പഠനത്തിന്റെ ഭാഗമായി കടലിനടിയിലൂടെയുള്ള ഗവേഷണ സഞ്ചാരത്തിനിടെയാണ് കടൽപുല്ലുകൾക്കിടയിൽ നിന്ന് പുതിയ അതിഥിയെ കണ്ടെത്തിയത്. ഏറെ സവിശേഷതകളുള്ള ഈ മീൻ ഇരകളെ പിടിക്കുന്നതിനും ശത്രുക്കളിൽ നിന്ന് രക്ഷ നേടാനുമാണ് നിറം മാറുന്നത്. ആദ്യകാഴ്ചയിൽ പവിഴത്തണ്ട് പോലെ തോന്നിച്ച മീൻ, ചെറിയ തണ്ട് കൊണ്ട് തൊട്ടപ്പോൾ നിറം മാറാൻ തുടങ്ങിയതോടെയാണ് അപൂർവയിനം മത്സ്യമാണെന്ന് ഗവേഷകർ തിരിച്ചറിഞ്ഞത്.\nഇന്ത്യയിൽ നിന്ന് ആദ്യമായാണ് ഈ മീനിനെ ജീവനോടെ ലഭിക്കുന്നത്. ഒറ്റ നോട്ടത്തിൽ മീനാണെന്ന് പോലും മനസ്സിലാക്കാനാകാത്ത വിധത്തിൽ ചുറ്റുപാടുകൾക്ക് സാമ്യമുള്ള നിറത്തിൽ കിടക്കാൻ ഇതിന് കഴിയും. ഇതിനെ പിടിക്കാനുള്ള ശ്രമത്തിൽ, ആദ്യം വെള്ള നിറത്തിൽ കാണപ്പെട്ട മീൻ നിമിഷ നേരം കൊണ്ട് കറുപ്പും പിന്നീട് മഞ്ഞ നിറമായും മാറി.\nഉള്ളിലുള്ളത് ഉഗ്ര വിഷം\nനട്ടെല്ലിൽ ശക്തിയേറിയ വിഷമുള്ളത് കാരണമാണ് ഈ വിഭാഗത്തെ പൊതുവായി സ്‌കോർപിയോൺ മത്സ്യം എന്ന് വിളിക്കുന്നത്. അത് കൊണ്ട് തന്നെ ഇവയെ സ്പർശിക്കുന്നതും അടുത്തു പെരുമാറുന്നതും അപകടമാണ്. പ്രത്യേകമായ ഉപകരണങ്ങളുടെ സഹായത്തോടെയാണ് സിഎംഎഫ്ആർഐയിലെ ശാസ്ത്രജ്ഞർ മീനിനെ സ്വന്തമാക്കിയത്.\nTRENDING:ഉമയും ഭാമയും; ഒന്നര വയസുകാരിയുടെ കൂട്ടായി ഇമ്മിണി ബല്യൊരു ആന [NEWS]Lockdown 5.0 | കേരളത്തിൽ എങ്ങനെ; വെല്ലുവിളികൾ എന്തൊക്കെ? [NEWS]'നിശബ്ദതയും കുറ്റകൃത്യമാണ്'; ജോർജ് ഫ്ളോയിഡിന്റെ കൊലപാതകത്തിൽ നെറ്റ്ഫ്ലിക്സ് [NEWS]\nമിക്കവാറും രാത്രികളിലാണ് ഇവ ഇര തേടുന്നത്. ഇര തൊട്ടടുത്ത് വരുന്നത് വരെ കടലിന്റെ അടിത്തട്ടിൽ ചലനമില്ലാതെ കിടക്കുന്നതാണ് രീതി. ഇര അടുത്തെത്തിയാൽ മിന്നൽവേഗത്തിൽ അകത്താക്കും. കാഴ്ച ശക്തി കൊണ്ടല്ല, മറിച്ച് വശങ്ങളിലുള്ള പ്രത്യേക സെൻസറുകളിലൂടെയാണ് ഇരതേടുന്നത്. ഇത്തരത്തിൽ 10 സെ.മീ വരെ അകലെയുള്ള ഞണ്ടിന്റെ ശ്വാസോച്ഛോസം പോലും പെട്ടെന്ന് തിരിച്ചറിയാനുള്ള ശേഷി ഈ മീനിനുണ്ട്. ഇരകളുടെയും ശത്രുക്കളുടെയും സാന്നിധ്യം ധ്രുതഗതിയിൽ ഇവ തിരിച്ചറിയും.\nനിമിഷങ്ങൾക്കുള്ളിൽ നിറം മാറാൻ കഴിയുന്ന സ്‌കോർപിയോൺ മത്സ്യ വിഭാഗത്തിൽ പെട്ട വളെര അപൂർവമായ 'ബാൻഡ്‌ടെയിൽ സ്‌കോർപിയോൺ' ആണിത്. തമിഴ്നാട്ടിലെ സേതുകരൈ തീരത്തുനിന്നാണ് സിഎംഎഫ്ആർഐയിലെ സീനിയർ സയന്റിസ്റ്റ് ഡോ ആർ ജയഭാസ്‌കരന്റെ നേതൃത്വിലുള്ള ഗവേഷക സംഘം മീനിനെ കണ്ടെത്തിയത്. പഠനത്തിന്റെ ഭാഗമായുള്ള പരിശോധനകൾക്ക് ശേഷം മീനിനെ സിഎംഎഫ്ആർഐയിലെ മ്യൂസിയത്തിൽ നിക്ഷേപിച്ചു.


മരണത്തെ നേരില് കണ്ടപ്പോള് രക്ഷകരായത് മെഡിക്കല് കോളജ്; നന്ദി പറഞ്ഞ് നേപ്പാളി കുടുംബങ്ങള്\nFirst Published 28, Feb 2018, 12:59 PM IST\nഏഴ് പേരടങ്ങുന്ന കുടുംബത്തിലെ എല്ലാവരും ഭക്ഷ്യവിഷബാധയേറ്റ് അവശനിലയിലായി.\nതിരുവനന്തപുരം: ഉപജീവനത്തിനായി നേപ്പാളില് നിന്നും കേരളത്തിലേക്ക് വന്നതായിരുന്നു പ്രേമന്-ജാനകിയുടെയും ശങ്കര്-കലാമതിയുടെയും കുടുംബങ്ങള്. എന്നാല് ജീവിതത്തിലൊരിക്കലും സംഭവിക്കാത്ത അത്യാഹിതമാണ് അവരെ പിടികൂടിയത്. ഏഴ് പേരടങ്ങുന്ന കുടുംബത്തിലെ എല്ലാവരും ഭക്ഷ്യവിഷബാധയേറ്റ് അവശനിലയിലായി. കൂട്ടിരിക്കാന് പോലും ആരുമില്ലാത്ത3കുരുന്നുകള് ഉള്‍പ്പെടെയുള്ള കുടുംബത്തെ രക്ഷിച്ചെടുക്കുകയായിരുന്നു തിരുവനന്തപുരം മെഡിക്കല് കോളേജ്.\nനേപ്പാളിലെ ഭജന് എന്ന സ്ഥലത്തു നിന്നും പശു ഫാമിലെ ജോലികള്‍ക്കായാണ് ജേഷ്ഠാനുജന്‍മാരായ പ്രേമനും ശങ്കറും അവരുടെ ഭാര്യമാരോടും മക്കള്‍മാരോടുമൊപ്പം മൂന്ന് വര്‍ഷം മുമ്പ് കേരളത്തിലെത്തിയത്. പ്രേമന്-ജാനകി ദമ്പതികളുടെ മക്കളാണ് കിരണും (3) ഐശ്വര്യയും (ഒന്നര). ശങ്കര്-കലാമതി ദമ്പതികളുടെ മകളാണ് അമൃത(3). പ്രേമന് ഒരു വര്‍ഷമായി തിരുവനന്തപുരം കണിയാപുരത്താണ് ജോലിചെയ്തിരുന്നത്. ശങ്കര് കോഴിക്കോട്ട് നിന്നും 15 ദിവസം മുമ്പാണ് ഇവരോടൊപ്പം താമസമാക്കിയത്.\nദൗര്‍ഭാഗ്യവശാല് ഇവര്‍ക്കെല്ലാവര്‍ക്കും ഒരുമിച്ച് ഭക്ഷ്യവിഷബാധയേറ്റു. വയറിളക്കവും കടുത്ത പനിയുമായിരുന്നു ലക്ഷണം. അവശ നിലയിലായ3കുരുന്നുകളേയും കൊണ്ട് ഫെബ്രുവരി 20-ാം തീയതി എസ്.എ.ടി. ആശുപത്രി പീഡിയാട്രിക് വിഭാഗം അത്യാഹിത വിഭാഗത്തില് ഇവരെത്തി. എന്നാല് കൂടെവന്ന രക്ഷകര്‍ത്താക്കളും ഇതേ അവസ്ഥയിലായതിനാല് പിടിച്ച് നില്‍ക്കാനായില്ല. അവശരായ അവരെ ജീവനക്കാര് ഇടപെട്ട് മെഡിക്കല് കോളേജില് അഡ്മിറ്റാക്കി.\nഅച്ഛനമ്മമാര് ആശുപത്രിയിലായതോടെ ഒറ്റപ്പെട്ടുപോയ ഈ കുരുന്നുകളെ ഡോക്ടര്‍മാരും നഴ്‌സുമാരും ഉള്‍പ്പെട്ട ജീവനക്കാര് ഏറ്റെടുത്ത് സ്വന്തം മക്കളെപ്പോലെ ശുശ്രൂഷിച്ചു. ശരീരത്തില് നിന്നും ജലാംശം നഷ്ടപ്പെട്ട് നിര്‍ജലീകരണാവസ്ഥയില് അതീവ ഗുരുതരാവസ്ഥയിലുള്ള കുട്ടികളെ ഉടന് തന്നെ പീഡിയാട്രിക് ഐ.സി.യു.വിലേക്ക് മാറ്റി തീവ്രപരിചരണം നല്‍കി. സംഭവത്തില് എസ്.എ.ടി. സൂപ്രണ്ടുള്‍പ്പെടെയുള്ളവര് ഇടപെടുകയും ഈ കുട്ടികളുടെ പ്രത്യേക പരിചരണത്തിനായി ഒരു നഴ്‌സിനെ നിയമിക്കുകയും ചെയ്തു.\nവയറിളക്കം കാരണം നിരന്തരം ഡയപ്പര് മാറ്റുകയും കുട്ടികള്‍ക്കാവശ്യമായ വസ്ത്രങ്ങളും ഭക്ഷണവും സംഘടിപ്പിക്കുകയും ചെയ്തു. കുട്ടികള്‍ക്കാവശ്യമായ പരിശോധനകളും മരുന്നുകളുമുള്‍പ്പെടെ എല്ലാം സൗജന്യമായി ചെയ്തു കൊടുത്തു. നിരന്തര പരിചരണത്തിനൊടുവില് രോഗം ഭേദമായ കുട്ടികളെ വാര്‍ഡിലേക്ക് മാറ്റുകയും നിരീക്ഷണത്തിന് ശേഷം കഴിഞ്ഞ ദിവസം ഡിസ്ചാര്‍ജ് ചെയ്യുകയും ചെയ്തു. മറുനാട്ടില് സംഭവിച്ച ആപത്തില് തങ്ങളുടെ കുരുന്നുകള്‍ക്ക് കൈത്താങ്ങായ എസ്.എ.ടി.യിലെ ജീവനക്കാരോട് പകുതി മലയാളത്തില് നന്ദിപറയുമ്പോള് ഈ നേപ്പാളി ദമ്പതികളുടെ കണ്ണ് നിറഞ്ഞു.


സംസ്ഥാനത്തെ സ്‌കൂളുകളിൽ മാസ്‌ക് നിർബന്ധമാക്കി; ഒന്നാം ക്ലാസിലെത്തുന്നത് നാല് ലക്ഷത്തോളം കുട്ടികൾ\nHomemaskസംസ്ഥാനത്തെ സ്‌കൂളുകളിൽ മാസ്‌ക് നിർബന്ധമാക്കി; ഒന്നാം ക്ലാസിലെത്തുന്നത് നാല് ലക്ഷത്തോളം കുട്ടികൾ\nതിരുവനന്തപുരം: സ്‌കൂളിലെത്തുന്ന കുട്ടികളും അധ്യാപകരും നിർബന്ധമായും മാസ്‌ക് ധരിക്കണമെന്ന് വിദ്യാഭ്യാസമന്ത്രി വി.ശിവൻകുട്ടി. നാളെ സംസ്ഥാനത്തുടനീളം 12986 സ്‌കൂളുകളിൽ പ്രവേശനോത്സവം നടക്കുമെന്നും മന്ത്രി പറഞ്ഞു. 42.9 ലക്ഷം വിദ്യാർഥികൾ നാളെ സ്‌കൂളിലെത്തും. ഒന്നാം ക്ലാസിൽ നാല് ലക്ഷത്തോളം കുട്ടികളാണ് എത്തുന്നത്.\nപ്രവേശനോത്സവത്തിന്റെ ഔദ്യോഗിക ഗാനം മന്ത്രി പുറത്തിറക്കി. കഴക്കൂട്ടം ഗവൺമെന്റ് സർക്കാർ സ്‌കൂളിൽ സംസ്ഥാന തല പ്രവേശനോത്സവം നടക്കുന്നത്. 9.30 മുഖ്യമന്ത്രി പ്രവേശനോത്സവം ഉദ്ഘാടനം ചെയ്യും. പി.ടി.എയുടെ ഫണ്ട് പിരിവിന് ഉത്തരവാദിത്വം സ്‌കൂൾ പ്രധാനാധ്യാപകനാണെന്നും മന്ത്രി പറഞ്ഞു.\n‘ഓരോ രക്ഷകർത്താവിന്റെയും സാമ്പത്തിക സ്ഥിതി അനുസരിച്ച് മാത്രമാണ് ഫണ്ട് വാങ്ങിക്കാൻ പാടുള്ളൂ.വിദ്യാർഥികളോട് വിചേനം കാണിക്കുന്ന സ്വകാര്യ ബസുകൾക്കെതിരെ കർശന നടപടിയെടുക്കുമെന്നും മന്ത്രി മാധ്യമപ്രവര്‍ത്തകരോട് പറഞ്ഞു.


യാത്രാവിലക്ക് വിനയായി: പ്രവാസികള്‍ക്ക് യാത്രാചെലവ് ബാധ്യതയാകുന്നു | Travel Ban\nയാത്രാവിലക്ക് വിനയായി: പ്രവാസികള്‍ക്ക് യാത്രാചെലവ് ബാധ്യതയാകുന്നു\nയുഎഇ, ഒമാന്, സൗദി അറേബ്യ എന്നീ ഗള്‍ഫ് രാജ്യങ്ങളിലേക്ക് നേരിട്ട് ഇന്ത്യയില് നിന്ന് പോകാന് കഴിയാത്തതിനാല് മറ്റ് രാജ്യങ്ങള് വഴിയാണ് പലരും ഇവിടങ്ങളിലേക്ക് തിരിക്കുന്നത്\n|19 May 2021 7:48 AM GMT\nസൗദി അറേബ്യയില് ജോലി ചെയ്തുവരികയായിരുന്ന കണ്ണൂര് മാണിയൂര് സ്വദേശിയായ അബ്ദുല് സലാം കഴിഞ്ഞ ഡിസംബറിലാണ് നാട്ടിലെത്തിയത്. മാര്‍ച്ച് മാസം അവധിക്കാലം കഴിഞ്ഞുവെങ്കിലും സഊദി അറേബ്യ യാത്രാവിലക്ക് ഏര്‍പ്പെടുത്തിയതിനാല് തിരിച്ചുപോകാനും കഴിഞ്ഞില്ല. ഒടുവില് ജോലി നഷ്ടപ്പെടുമെന്ന സ്ഥിതിയിലെത്തിയപ്പോള് ട്രാവല് ഏജന്‍സികളുമായി ബന്ധപ്പെട്ടു, ബഹ്‌റൈന് വഴി സൗദിയിലെത്താനാകുമെന്നാണ് ഏജന്‍സിക്കാര് പറഞ്ഞത്. പക്ഷേ ചിലവ് നാലിരട്ടിയിലധികം ആവുകയും ചെയ്യും.\nവേറെ ഗത്യന്തരമില്ലാതെ അദ്ദേഹം ഈ മാര്‍ഗത്തിലൂടെ സഊദിയിലെത്തുകയും ചെയ്തു. 'ഇനി ഈ യാത്രാ ചെലവിന്റെ ബാധ്യത തീര്‍ക്കാന് തന്നെ മാസങ്ങളോളം ജോലിയെടുക്കേണ്ടി വരും'- അബ്ദുല് സലാം പറയുന്നു.\nഇത് ഒരു വ്യക്തിയുടെ മാത്രം അനുഭവമല്ല. യുഎഇ, ഒമാന്, സൗദി അറേബ്യ എന്നീ ഗള്‍ഫ് രാജ്യങ്ങളില്‍നിന്ന് അവധിക്കായി നാട്ടിലെത്തിയ നിരവധി പേരുടെ അനുഭവം കൂടിയാണ്. നിലവില് ഈ രാജ്യങ്ങളിലേക്ക് ഇന്ത്യയില് നിന്ന് നേരിട്ട് യാത്ര ചെയ്യാനാവില്ല. മറ്റ് രാജ്യങ്ങളിലെത്തി അവിടെ 14 ദിവസം ക്വാറന്റൈന് പൂര്‍ത്തിയാക്കി മാത്രമേ യുഎഇ, ഒമാന്, സൗദി അറേബ്യ എന്നിവിടങ്ങളിലേക്ക് യാത്ര ചെയ്യാനാവുകയുള്ളൂ. ഇത് ഭീമമായ ബാധ്യതയാണ് പ്രവാസികള്‍ക്ക് വരുത്തിവയ്ക്കുന്നതെന്ന് ഈ രംഗത്തുള്ളവര് പറയുന്നു.\n'ഇന്ത്യയില്‍നിന്ന് നേരിട്ട് വിലക്കേര്‍പ്പെടുപ്പെടുത്തിയിരുന്ന ഗള്‍ഫ് രാജ്യങ്ങളിലേക്ക് നേരത്തെ ബഹ്റൈന്, മാലിദ്വീപ്, നേപ്പാള്, അര്‍മേനിയ തുടങ്ങിയ രാജ്യങ്ങള് വഴിയായിരുന്നു ആളുകള് പോയിരുന്നത്. എന്നാല് ഇപ്പോള് മാലിദ്വീപും നേപ്പാളും ഇന്ത്യയില്‍നിന്നുള്ള യാത്രക്കാരെ വിലക്കിയിരിക്കുകയാണ്. അതിനാല് തന്നെ ഇപ്പോള് 90 ശതമാനം പേരും ബഹ്റൈന് വഴിയാണ് യുഎഇ, ഒമാന്, സഊദി അറേബ്യ എന്നിവിടങ്ങളിലേക്ക് പോകുന്നത്' അല്‍ഹിന്ദ് ടൂര്‍സ് ആന്റ് ട്രാവല്‍സ് ബിസിനസ് ഡെവലപ്മെന്റ് മാനേജര് മുഹമ്മദ് ഷബീര് എംകെ പറയുന്നു.\nമറ്റൊരു രാജ്യത്ത് ദിവസങ്ങളോളം താമസിച്ച് പോവുന്നതിനാല് തന്നെ 1-1.5 ലക്ഷത്തിനുമിടയില് ചെലവ് വരുമെന്ന് അദ്ദേഹം പറയുന്നു. ബഹ്റൈന് വഴിയുള്ള യാത്രാ മാര്‍ഗമാണ് ഭൂരിഭാഗം പേരും തെരഞ്ഞെടുക്കുന്നത്. ഏതാനും വിമാനങ്ങള് മാത്രം സര്‍വീസ് നടത്തുന്നതിനാല് 50,000-75,000 ഓളം ടിക്കറ്റിനായി തന്നെ വേണ്ടിവരും.\nഇതിന് പുറമെ ആ രാജ്യത്തെ വിസിറ്റിംഗ് വിസാ ചാര്‍ജും ക്വാറന്റൈന് ചെലവും വഹിക്കേണ്ടി വരും. ഇത് വലിയ ബാധ്യതയാണ് ഗള്‍ഫ് രാജ്യങ്ങളിലേക്ക് തിരിച്ചുപോകുന്ന പ്രവാസികള്‍ക്കുണ്ടാക്കുന്നത്.\nകോവിഡിന് മുമ്പ് വിസിറ്റിംഗിനായും മറ്റ് കാര്യങ്ങള്‍ക്കുമായി ഗള്‍ഫ് രാജ്യങ്ങളിലേക്ക് നിരവധിപേര് പോയിരുന്നെങ്കില് കോവിഡിന് ശേഷം ജോലി-ബിസിനസ് സംബന്ധമായ യാത്രകള് മാത്രമാണ് നടക്കുന്നത്. വിമാനങ്ങളുടെ എണ്ണം കുറവായതിനാല് ടിക്കറ്റുകള്‍ക്കും ഉയര്‍ന്ന നിരക്കാണുള്ളത്. രാജ്യങ്ങള് തമ്മില് എയര്‍ബബിള് ഒപ്പുവച്ചതിനാല് ഒരു നിശ്ചിത കാലയളവില് നിശ്ചിത ആളുകള് മാത്രമാണ് യാത്ര ചെയ്യുന്നത്. ഇത് ടൂറിസം മേഖലയെ പൂര്‍ണമായും ബാധിച്ചിട്ടുണ്ട്. കഴിഞ്ഞ ഒരു വര്‍ഷമായിട്ട് ഹോളിഡേ ട്രിപ്പുകള് ഒന്നും തന്നെ നടക്കുന്നില്ലെന്നും ഷബീര് ചൂണ്ടിക്കാട്ടി.\nനിലവില് പ്രതിദിനം 600-700 പേരാണ് ഇന്ത്യയില്‍നിന്ന് ഈ മാര്‍ഗങ്ങളിലൂടെ യുഎഇ, ഒമാന്, സഊദി അറേബ്യ എന്നിവിടങ്ങളിലേക്ക് പോകുന്നത്. ഇതില് ഭൂരിഭാഗവും കേരളത്തില്‍നിന്നുള്ള സാധാരണ പ്രവാസികളാണ്. അതേസമയം യുഎഇയിലേക്ക് അത്യാവശ്യമായി എത്തേണ്ടവര്‍ക്ക് ബിസിനസ് ചാര്‍ട്ടേഡ് വിമാനങ്ങളിലൂടെ യുഎഇയിലെത്താനുള്ള അവസരമുണ്ട്. ഇതിന് യുഎഇ അനുമതി നല്‍കിയിട്ടുണ്ടെങ്കിലും എട്ട് സീറ്റുള്ള ബിസിനസ് ചാര്‍ട്ടേഡ് വിമാനത്തിലൂടെ യാത്ര ചെയ്യുന്നതിന് ഏകദേശം 4.2 ലക്ഷം രൂപയാണ് ചെലവ്. ഉയര്‍ന്ന സ്ഥാനങ്ങളില് ജോലി ചെയ്യുന്നവരും ബിസിനസുകാരുമാണ് ഇത്തരത്തില് യുഎഇയിലേക്ക് യാത്ര ചെയ്യുന്നതെന്നും ഷബീര് പറയുന്നു.\ntravel ban travel restrictions gulf travel


13,534 പേർ കൂടി ഭൂമിയുടെ അവകാശികള് - Janayugom Online\nഅഞ്ചുവര്‍ഷംകൊണ്ട് ലക്ഷ്യമിടുന്നത് അഞ്ചു ലക്ഷം പേർക്ക് കിടപ്പാടം\nഎല്‍ഡിഎഫ് സര്‍ക്കാരിന്റെ ഇച്ഛാശക്തിയിൽ ഇന്നലെ ഒറ്റദിവസം സംസ്ഥാനത്ത് 13,534 കുടുംബങ്ങൾ ഭൂമിയുടെ അവകാശികളായി. നൂറുദിന കർമ്മപരിപാടിയുടെ ഭാഗമായാണ് ഇത്രയും കുടുംബങ്ങൾക്ക് ഭൂരേഖകൾ കൈമാറിയത്. ഒന്നാം ഇടതുപക്ഷ സർക്കാരിന്റെ കാലാവധിക്കുള്ളിൽ ഒന്നേമുക്കാൽ ലക്ഷത്തോളം പേർക്കാണ് ഭൂമിയുടെ അവകാശം പതിച്ചു നൽകിയതെങ്കിൽ രണ്ടാം സർക്കാർ ലക്ഷ്യമിടുന്നത് അഞ്ചു ലക്ഷം പേർക്ക് കിടപ്പാടം എന്നതാണ്. അതിലേക്കുള്ള ചുവടുവയ്പ്പായിരുന്നു ഇന്നലെ നടന്ന പട്ടയമേള.\nനൂറുദിനത്തിനകം 12,000 പട്ടയം കൊടുക്കാനുള്ള തയ്യാറെടുപ്പോടെയാണ് റവന്യു വകുപ്പ് മുന്നേറിയത്. നടപടിക്രമങ്ങൾ ചിട്ടയോടെ പാലിച്ചപ്പോൾ13,651 പട്ടയങ്ങൾ ഭൂവുടമകൾക്ക് കൊടുക്കാൻ സാധിച്ചുവെന്നത് റവന്യു വകുപ്പിന്റെ നേട്ടമായി. വനഭൂമി പട്ടയങ്ങളിൽ 40 കൊല്ലമായി ഉണ്ടാക്കാൻ കഴിയാത്ത നേട്ടമാണ് കഴിഞ്ഞ ഇടതുപക്ഷ സർക്കാർ കൈവരിച്ചത്. കഴിഞ്ഞ രണ്ടു പട്ടയമേളകളിലാണ് കൂടുതൽ വനഭൂമി പട്ടയങ്ങൾ നൽകിയത്. ഇത്തവണയും 240 വനഭൂമി പട്ടയങ്ങൾ നൽകി. മുൻകാലങ്ങളിൽ വാസയോഗ്യമല്ലാത്ത ഭൂമിയുടെ പട്ടയം നൽകിയെന്ന പരാതി പരിഹരിക്കാൻ നടപടി തുടങ്ങിയിട്ടുണ്ടെന്ന് റവന്യു മന്ത്രി കെ രാജൻ പറഞ്ഞു. ഏറ്റവുമാദ്യം ആദിവാസി ഭൂമികളിലെ പരാതികൾ പരിഹരിക്കും. ഇനി നൽകുന്ന പട്ടയങ്ങളിൽ പരാതിയുണ്ടാകരുതെന്ന് ഉദ്യോഗസ്ഥർക്ക് കർശന നിർദ്ദേശവും നൽകിയിട്ടുണ്ട്.\nപട്ടയ വിതരണത്തിന്റെ സംസ്ഥാനതല ഉദ്ഘാടനം മുഖ്യമന്ത്രി പിണറായി വിജയൻ ഓൺലൈനായി നിർവഹിച്ചു. ചടങ്ങിൽ റവന്യു-ഭവന നിർമ്മാണ മന്ത്രി കെ രാജൻ അധ്യക്ഷത വഹിച്ചു. ഒല്ലൂർ മണ്ഡലത്തിലെ പീച്ചി സ്വദേശിനി റോസിക്ക് ആദ്യപട്ടയം റവന്യു മന്ത്രി കെ രാജൻ കൈമാറി. മന്ത്രിമാരായ കെ രാധാകൃഷ്ണൻ, ആർ ബിന്ദു തുടങ്ങിയവർ പങ്കെടുത്തു.\nതൃശൂർ ജില്ലയിൽ 3,575 പട്ടയങ്ങളാണ് വിതരണം ചെയ്തത്. ഇടുക്കി 2,423, മലപ്പുറം 2,061, കോഴിക്കോട് 1,739, പാലക്കാട് 1,034, കണ്ണൂർ 830, കാസർകോട് 589, എറണാകുളം 530, വയനാട് 406, ആലപ്പുഴ 108, കോട്ടയം 74,കൊല്ലം 58, പത്തനംതിട്ട 55, തിരുവനന്തപുരം 52 വീതം ഭൂരേഖകളാണ് കൈമാറിയത്. 14 ജില്ലാ കേന്ദ്രങ്ങളിലും 77 താലൂക്ക് കേന്ദ്രങ്ങളിലും കോവിഡ് പ്രോട്ടോക്കോൾ പാലിച്ച് പട്ടയവിതരണം നടന്നു.\nEnglish Summary : 13534 landless given deeds by ldf government\nLDF government Deeds Distribution\nസ്വര്‍ണ്ണക്കടത്ത് കേസ്; ഫൈസൽ ഫരീദിന്റെ അടുത്ത കൂട്ടാളി അറസ്റ്റിൽ


Sudinam Online | Malayalam news website from Kannur News Paper Sudinam Kannur KOTTAYAM – Page 159 – Sudinam Online | Malayalam news website from Kannur News Paper Sudinam Kannur.\nവിഎം സുധീരനെ വഴിയില് തടയും\nകോട്ടയം: നിലവിലുള്ള ബാറുകള്‍ക്ക് ലൈസന്‍സ് നല്‍കാന് എതിരു നില്‍ക്കുന്ന കെപിസിസി പ്രസിഡന്റ് വി.എം. സുധീരനെ വഴിയില് തടയുമെന്നു ബാര് തൊഴിലാളി യൂണിയന് (കെടിയുസി-എം) ജില്ലാ കമ്മിറ്റി. പ്രസിഡന്റ് ജോസ്‌കുട്ടി പൂവേലില് അധ്യക്ഷത വഹിച്ചു. സംസ്ഥാന സെക്രട്ടറി ഇ.സി. ദേവസ്യ ഉദ്ഘാടനം ചെയ്തു. ടോമി മൂലയില്, അഡ്വ. ജോബി കുറ്റിക്കാട്ട്, സിബി നരിക്കുഴി, സത്യന്‍കുമാര്, ശശിധരന്, പ്രദീപ്കുമാര്, ഗോപിനാഥന്, പുഷ്‌കരന് എന്നിവര് പ്രസംഗിച്ചു.\nകോട്ടയം ശിശു സൗഹൃദ ജില്ലയായി മാറുന്നു\nറോഡ് പൊളിച്ചിട്ട നിലയില്; ദുരിതം പേറി യാത്രക്കാര്\nബി.ജെ.പി. പ്രവര്‍ത്തകനെ വെട്ടിയ പ്രതികളെ സംരക്ഷിക്കുന്നു: ബിജെപി\nകോട്ടയം: ബി.ജെ.പി. പ്രവര്‍ത്തകനു വെട്ടേറ്റ സംഭവത്തില് പ്രതിസ്ഥാനത്തുള്ളവരെ പോലീസ് സംരക്ഷിക്കുന്നതായി ബി.ജെ.പി. കുമരകം പഞ്ചായത്ത് കമ്മിറ്റി കുറ്റപ്പെടുത്തി. തെരഞ്ഞെടുപ്പിനു തലേന്നു പോസ്റ്റര് പതിക്കുന്നതിനെ ചൊല്ലി ബി.ജെ.പി.സി.പി.എം. പ്രവര്‍ത്തകര് തമ്മിലുണ്ടായ സംഘര്‍ഷത്തിലാണ് ബി.ജെ.പി. പ്രവര്‍ത്തകനായ കരിവേലില് സതീഷിന് വെട്ടേറ്റത്. പിടിയിലായ മൂന്നു സി.പി.എം. പ്രവര്‍ത്തകര് ഇപ്പോള് റിമാന്റിലാണ്. മുഖ്യ പ്രതിസ്ഥാനത്തുള്ള വിജയപ്പന് വേലച്ചേരി, പ്രശാന്ത് കടമ്പനാട്, പ്രദീപ് ലക്ഷംവീട് എന്നിവര് പോലീസിന്റെ ഒത്താശയോടെ ഒളിവില് കഴിയുകയാണെന്നു കുമരകം തെക്കുംകരയില് രാഷ്ട്രീയ സ്വയം സേവകസംഘവും ബി.ജെ.പി. കുമരകം പഞ്ചായത്ത് കമ്മിറ്റിയും … Continue reading "ബി.ജെ.പി. പ്രവര്‍ത്തകനെ വെട്ടിയ പ്രതികളെ സംരക്ഷിക്കുന്നു: ബിജെപി"\nകഞ്ചാവ് ; രണ്ടംഗസംഘം പിടിയില്\nകോട്ടയം: ഒന്നരക്കിലോ ഗ്രാം കഞ്ചാവുമായി തമിഴ്‌നാട് സ്വദേശി അടക്കം രണ്ടുപേര് പിടിയില്. കമ്പം ഉത്തമപുരം തേവര് തെരുവില് പിച്ച മണി(43), മൂലവട്ടം കുന്നുംപള്ളി ഭാഗത്ത് തൈപ്പറമ്പില് തോമസ് (ജോസഫ്49) എന്നിവരെയാണ് എക്‌സൈസ് സ്‌പെഷ്യല് സ്‌ക്വാഡ് ഇന്‍സ്‌പെക്ടര് രാഗേഷ് ബി ചിറയത്തിന്റെ നേതൃത്വത്തിലുള്ള സംഘം പിടികൂടിയത്. ഇവരുടെ കൈയില് നിന്നും വില്‍പനയ്ക്കായി കൊണ്ടുവന്ന 1150 ഗ്രാം കഞ്ചാവും പിടിച്ചെടുത്തു. രഹസ്യവിവരം ലഭിച്ചതിനെ തുടര്‍ന്ന് ഇന്നലെ രാവിലെ ഒമ്പതരയോടെ പാമ്പാടി ഒമ്പതാം മൈലില് കുമളിയില് നിന്നും കോട്ടയത്തേക്കു വരികയായിരുന്ന സ്വകാര്യബസ് … Continue reading "കഞ്ചാവ് ; രണ്ടംഗസംഘം പിടിയില്"\nകോട്ടയം : ആശുപത്രിക്കു മുന്‍പിലെ തോട്ടില് കക്കൂസ് മാലിന്യം തള്ളാനെത്തിയ ലോറി നാട്ടുകാര് പിടികൂടി പോലീസില് ഏല്‍പ്പിച്ചു. ഡ്രൈവര്‍ക്കെതിരെ പൊലീസ് കേസെടുത്തു. കഴിഞ്ഞദിവസം അര്‍ധരാത്രിയോടെ നാട്ടകം പ്രാഥമികാരോഗ്യ കേന്ദ്രത്തിനു മുന്‍പിലെ തോട്ടിലാണു ലോറിയിലെത്തിയ സംഘം കക്കൂസ് മാലിന്യം തള്ളാന് ശ്രമിച്ചത്. അര്‍ധരാത്രി സംശയാസ്പദമായ സാഹചര്യത്തില് കണ്ട വാഹനം നാട്ടുകാര് തടയുകയായിരുന്നു. തുടര്‍ന്നു നഗരസഭ കൗണ്‍സിലര് അനീഷ് വരമ്പിനകത്തിന്റെ നേതൃത്വത്തിലുള്ള സംഘം സ്ഥലത്തെത്തി വാഹനം പരിശോധിച്ചു. വാഹനത്തിനുള്ളില് കക്കൂസ് മാലിന്യമാണെന്നും, ആളൊഴിഞ്ഞ പ്രദേശത്തു മാലിന്യംതള്ളാന് എത്തിയതാണെന്നും ഡ്രൈവര് സമ്മതിച്ചതോടെ … Continue reading "കക്കൂസ് മാലിന്യം തള്ളാനെത്തിയ ലോറി നാട്ടുകാര് പിടികൂടി"\nചാടും തവള… പറക്കുന്ന തവള…\nതലയോലപ്പറമ്പ്: ചാടും തവള… പറക്കുന്ന തവള… ആരും അതിശയിക്കണ്ട, വേണ്ടിവന്ന തവളയും പറക്കും. ചേമ്പാല ഖദീജാ മന്‍സില് മജീദിന്റെ വീട്ടിലാണ് ചൊവ്വാഴ്ച പറക്കുന്ന തവളയെത്തിയത്. കണ്ടവരെല്ലാവരും അതിശയിച്ചിരിക്കുകയാണ്. മജീദിന്റെ മകന് മുഹമ്മദ് ആഷിഖ് മജീദും സഹപാഠി മണ്‍സൂര് മജീദുമാണ് ആദ്യം തവളയെ കാണുന്നത്. പച്ചനിറത്തിലുള്ള തവളയുടെ വിരലുകള് മുഴുവന് ചുവന്ന നിറത്തിലുള്ളതാണ്. പറന്നുനടക്കുന്ന തവളയുടെ വിവരം നാടാകെ പാട്ടായിരിക്കുകയാണ്. സംഭവമറിഞ്ഞ് നിരവധിയാളുകളാണ് മജീദിന്റെ വീട്ടിലേക്കെത്തുന്നത്. ദ്വാരമിട്ട പ്ലാസ്റ്റിക് പാത്രത്തിലാണ് ഇതിനെ സൂക്ഷിച്ചിരിക്കുന്നത്. … Continue reading "ചാടും തവള… പറക്കുന്ന തവള…"\nമോഷണക്കേസ് പ്രതി ആത്മഹത്യക്ക് ശ്രമിച്ചു\nകോട്ടയം: കാഞ്ഞിരപ്പള്ളി സബ് ജയിലില് മോഷണക്കേസ് പ്രതി ആത്മഹത്യക്ക് ശ്രമിച്ചു. മൂര്‍ഖന് ജോസ് എന്ന ജോസാണ് ആത്മഹത്യക്ക് ശ്രമിച്ചത്. ഇയാളെ കോട്ടയം മെഡിക്കല് കോളേജ് ആശുപത്രിയില് പ്രവേശിപ്പിച്ചു.\nറബര് തോട്ടമുടമ കുത്തേറ്റു മരിച്ചു\nകോട്ടയം: കാഞ്ഞിരപ്പള്ളിക്ക് സമീപം കപ്പാട് മൂന്നാം മൈലില് റബര് തോട്ടമുടമ കുത്തേറ്റു മരിച്ചു. റബര് സ്ലോട്ടര് ടാപ്പിംഗിനെ ചൊല്ലിയുണ്ടായ തര്‍ക്കത്തെതുടര്‍ന്ന് തോട്ടം ഉടമ കുത്തേറ്റു മരിച്ചത്. കാഞ്ഞിരപ്പള്ളി കപ്പാട് ജോസഫ് ജെ ഞാവള്ളി (60)യാണ് ദാരുണമായി കൊല്ലപ്പെട്ടത്. ഭാര്യയും മക്കളുമുള്‍പ്പടെ നാല് പേര്‍ക്കു കുത്തേറ്റു. ഇതില് ചിലരുടെ നില ഗുരുതരമാണ്. വീട്ടിലെ ജോലിക്കാരനായ ബിജു എന്നൊരാള്‍ക്കും കുത്തേറ്റിട്ടുണ്ട്. ബുധനാഴ്ച രാവിലെ 10 ഓടെയാണ് സംഭവം. സംഭവവുമായി ബന്ധമുണ്‌ടെന്നു സംശയിക്കുന്ന കാഞ്ഞിരപ്പള്ളി ചെമ്മലമറ്റം … Continue reading "റബര് തോട്ടമുടമ കുത്തേറ്റു മരിച്ചു"\nകോട്ടയം: കഞ്ചാവുമായി ആര്‍പ്പൂക്കര സ്വദേശിപിടിയില്. ആര്‍പ്പൂക്കര പ്രവീണ്‍നിവാസില് സന്തോഷ് തോമസ് (ഉപ്പന് സന്തോഷ് 43) നെയാണ് ജില്ലാ പൊലീസ് മേധാവിയുടെ ഷാഡോ പൊലീസ് സംഘം അറസ്റ്റ് ചെയ്തത്. നഗരത്തിലെ പ്രധാന കഞ്ചാവ് വില്‍പ്പനക്കാരില് ഒരാളായ സന്തോഷ് സ്‌കൂള് വിദ്യാര്‍ഥികള്‍ക്കാണു കഞ്ചാവ് വില്‍ക്കുന്നത്. ഇതേ തുടര്‍ന്ന് ഒരാഴ്ചയായി ഷാഡോ പൊലീസ് സംഘത്തിന്റെ നേതൃത്വത്തില് നഗരത്തിലെ വിവിധ സ്‌കൂളും പരിസരവും നിരീക്ഷണത്തിലായിരുന്നു. സ്‌കൂള് വിദ്യാര്‍ഥികള്‍ക്കുള്ള ചെറുപൊതി കഞ്ചാവുമായി സന്തോഷ് എത്തിയതായി വിവരം ലഭിച്ച് വെസ്റ്റ് എസ്‌ഐ ടി.ആര്. ജിജു ഷാഡോ … Continue reading "കഞ്ചാവുമായി പിടിയില്"


100 പൗണ്ടില് താഴെയുള്ള വസ്തുക്കള് അടിച്ചുമാറ്റുന്നതിനാണ് സ്ത്രീകള്‍ക്ക് സാധാരണയായി ഫൈന് ചുമത്താറുള്ളത്\nസ്ത്രീ-പുരുഷ സമത്വത്തിനായി വാദിക്കുന്നവരുടെ ശ്രദ്ധയ്ക്ക്! ബ്രിട്ടനില് മറ്റ് പല കാര്യങ്ങളുടേതിലും പോലെ ഓണ്-ദി-സ്‌പോട്ട് ഫൈനുകളിലും സ്ത്രീകള് സമത്വം കൈവരിച്ചിരിക്കുന്നുവെന്ന് മാത്രമല്ല പുരുഷന്‍മാരെ മറികടന്നിരിക്കുന്നുവെന്നാണ് റിപ്പോര്‍ട്ട്. സ്ത്രീകള്‍ക്ക് ലഭിക്കുന്ന ഓണ് സ്‌പോട്ട് ഫൈനുകളില് പകുതിയും മദ്യപിച്ച് ലക്കുകെട്ടതിനും, മോശം പെരുമാറ്റങ്ങള്‍ക്കുമാണെന്നും കണക്കുകള് വ്യക്തമാക്കുന്നു.\nപെനാല്‍റ്റി നോട്ടീസ് ഫോര് ഡിസോര്‍ഡര് പ്രകാരം സ്ത്രീകള് ചെയ്യുന്ന കുറ്റങ്ങള്‍ക്ക് ഫൈന് ഈടാക്കുന്നത് 2013ല് നിന്നും ഇരട്ടിയായി ഉയര്‍ന്നു. 25 ശതമാനത്തില് നിന്നും 2019ല് എത്തിയപ്പോള് 47 ശതമാനം കുതിച്ചുചാട്ടമാണ് നേടിയിരിക്കുന്നത്. ചരിത്രത്തില് ആദ്യമായാണ് സ്ത്രീകള് പുരുഷന്‍മാരെ മറികടന്ന് ഫൈന് നേടുന്നത്. മദ്യപിച്ച് ലക്കുകെട്ടതിനും, മോശം പെരുമാറ്റങ്ങള്‍ക്കും 41 ശതമാനം പുരുഷന്‍മാര്‍ക്കാണ് ഈ കാലയളവില് ഫൈന് ലഭിച്ചത്.\nഇംഗ്ലണ്ടിലും, വെയില്‍സിലും ദിവസേന ശരാശരി അഞ്ച് സ്ത്രീകള്‍ക്ക് വീതം 90 പൗണ്ട് ചാര്‍ജ്ജ് ചെയ്യപ്പെടുന്നുണ്ട്. കഴിഞ്ഞ ആറ് വര്‍ഷത്തിനിടെ പോലീസ് കൈമാറിയ ഡിസോര്‍ഡര് പെനാല്‍റ്റി നോട്ടീസുകളുടെ എണ്ണം കുതിച്ചുയര്‍ന്നതായി ജസ്റ്റിസസ് വുമണ് & ക്രിമിനല് ജസ്റ്റിസ് സിസ്റ്റം മന്ത്രാലയത്തിന്റെ റിപ്പോര്‍ട്ടും വ്യക്തമാക്കി. ഷോപ്പ് ലിഫ്റ്റിംഗിന് പിടിക്കപ്പെടുന്ന സ്ത്രീകളുടെ ഇരട്ടിയാണ് മദ്യപിച്ച് ലക്കുകെട്ടതിന് ഫൈന് അടിക്കപ്പെടുന്നവരുടെ എണ്ണം.\n100 പൗണ്ടില് താഴെയുള്ള വസ്തുക്കള് അടിച്ചുമാറ്റുന്നതിനാണ് സ്ത്രീകള്‍ക്ക് സാധാരണയായി ഫൈന് ചുമത്താറുള്ളത്. എന്നാല് കഴിഞ്ഞ വര്‍ഷം ഇത്തരം 1001 നോട്ടീസുകളാണ് സ്ത്രീകള്‍ക്ക് നല്‍കിയത്. 2013ല് ഷോപ്പിലെ മോഷണങ്ങളായിരുന്നു 50 ശതമാനവും. 2019ല് എത്തുമ്പോള് ഇത് മാറിമറിഞ്ഞു.


ബ്ലാസ്റ്റേഴ്‌സ് താരങ്ങളെ വിദഗ്ധ പരിശീലനത്തിനയച്ചു - FUTURE KERALA - Future Kerala\nകൊച്ചി: കേരളാ ബ്ലാസ്റ്റേഴ്‌സ് താരങ്ങളായ പ്രശാന്ത് കെ, ലോകെന് മിറ്റോയ് തുടങ്ങിയവര്‍ക്ക് വിദഗ്ധ പരിശീലനം നല്‍കാന് ഫിന്‍ലഡിലെ മുന്‍നിര ക്ലബായ’ സിയനാ ജുവാന് ജാല്‍ക്കാ പല്ലൊകൊറോ'(എസ്‌ജെകെ )യിലേക്ക് അയച്ചു. ജൂലൈ ഒന്നു വരെ മികച്ച കോച്ചുകളുടെ കീഴില് ഇവര് പരിശീലനം നേടും. നാലാം സീസണിലേക്ക് ടീമിനെ ഒരുക്കുന്നതിന്റെ ഭാഗമായാണ് നടപടി.\nഉരുപതുകാരനായ പ്രശാന്ത് ബ്ലാസ്റ്റേഴ്‌സിന്റെ വേഗം കൂടിയ വിംഗ് കളിക്കാരനാണ്. ഏതു പൊസിഷനിലും കളിക്കാനുള്ള കഴിവും മാനേജ്‌മെന്റ് വിലയിരുത്തുന്നു. അണ്ടര് 19 ദേശീയ ടീമിലേക്കും നേരത്തെ തെരഞ്ഞെടുക്കപ്പെട്ടിരുന്നു.\nമണിപ്പൂര് സ്വദേശിയായ ലോകെന് ബ്ലാസ്റ്റേഴ്‌സിന് വേണ്ടി ബൂട്ടണിഞ്ഞത് കഴിഞ്ഞ സീസണിലാണ്. 21 കാരനായ ലോകെന്, റോയല് വാഹിംഗ്‌ദോ ക്ലബിലാണ് കളിച്ചു തുടങ്ങിയത്. ഫിന്‍ലന്‍ഡ് ടോപ് ഡിവിഷന് ലീഗിലെ ഇപ്പോഴത്തെ റണ്ണര് അപ്പ് ടീമാണ് എസ്‌ജെകെ 2016-ല് ലീഗ് ചാമ്പ്യന്‍മാരായിരുന്നു. കഴിഞ്ഞ മൂന്ന് വര്‍ഷമായി യുയോഫാ യൂറോപ്പ് ലീഗിലും കളിക്കുന്നുണ്ട്.\nഎസ്‌ജെകെയുമായുള്ളതുപോലെയുള്ള ബന്ധം മറ്റു പല ക്ലബുകളുമായി ബ്ലാസ്റ്റേഴ്‌സിനുണ്ടെന്നും കളിക്കാര്‍ക്ക് കൂടുതല് ലോക നിലവാരത്തിലുള്ള പരിശീലനവും മികച്ച കളിക്കാരുമൊത്തുള്ള പരിശീലനവുമാണ് ലക്ഷ്യമിടുന്നതെന്നും കേരള ബ്ലാസ്റ്റേഴ്‌സ് കോച്ച് ഡേവിഡ് ജെയിംസ് പറഞ്ഞു.\nഅന്താരാഷ്ട്ര ക്രിക്കറ്റില് 400 വിക്കറ്റ് സ്വന്തമാക്കി അശ്വിന്


രക്ഷാകര ചരിത്രം മൂന്ന് വ്യത്യസ്ത കാലഘട്ടങ്ങളുള്ള ഒരു മുന്നേറ്റമാണ്.\n1. പിതാവായ ദൈവത്തിന്റെ കാലം അഥവാ പഴയനിയമകാലം.\n2. യേശുവിന്റെ കാലം.\n3. പരിശുദ്ധാത്മാവിന്റെ അഥവാ സഭയുടെ കാലം.\nദൈവത്താല് നിയുക്തമായ, പ്രത്യേകം വിളിക്കപ്പെടുകയും തിരഞ്ഞെടുക്കപ്പെടുകയും ചെയ്തവരുടെ സമൂഹമാണ് ക്രൈസ്തവസഭ. ഇവര് ദൈവത്തിന്റെ സ്വന്ത ജനമാകയാല് തിരുസഭ എന്ന് വിളിക്കുന്നു.\nദൈവജനമെന്ന നിലയില് ഇസ്രായേല്, ദൈവത്താല് പ്രത്യേകം വിളിച്ച് കൂട്ടപ്പെട്ടവരായിരുന്നു. പഴയനിയമ ജനത രൂപംകൊണ്ടത് അബ്രാഹത്തിന്റെ വിളിയോടും ഉടമ്പടിയാല് അത് മുദ്രിതമാക്കപ്പെട്ടതിനോടും കൂടിയാണ് (ഉല്‍പ്പ 15:18). ഈ ജനതയില് നിന്നാണ് വാഗ്ദാന പൂര്‍ത്തീകരണമായ മിശിഹായുടെ ആഗമനം. (ഉല്‍പ്പ3:16) സമയത്തിന്റെ പൂര്‍ത്തിയില് മനുഷ്യനായി അവതരിച്ച ഈശോമിശിഹാ പഴയനിയമജനതയുടെ തുടര്‍ച്ചയും പൂര്‍ത്തീകരണവുമെന്ന നിലയില്, പുതിയ നിയമജനതയെ വിളിച്ചുകൂട്ടി. അങ്ങനെ പുതിയ ദൈവജനം രൂപംകൊണ്ടു (1 പത്രോ2:10).\nദൈവീക സഹവാസത്തില് കഴിഞ്ഞിരുന്ന ആദിമാതാപിതാക്കന്‍മാര് ഒരു സമൂഹമായിരുന്നു. പാപം ദൈവീകപദ്ധതിയെ തകിടം മറിച്ചപ്പോള് ഈ സമൂഹം ചിന്നഭിന്നമായി. ദൈവത്തോടുകൂടി കഴിയേണ്ടിയിരുന്ന മനുഷ്യന് വിദ്വേഷം മൂലം വിഘടിതനും, അഹങ്കാരത്താല് സൃഷ്ടാവില് നിന്ന് ഓടിയകന്നവനുമായി. ഈ ദൈവീക സഹവാസം പുന:സ്ഥാപിക്കുന്നതിനാണ് ഈശോ വന്നത്. ഈശോയിലൂടെയാണ് മനുഷ്യകുലം രക്ഷിക്കപ്പെടുന്നത് (യോഹ 11:52). അവിടുന്ന് സ്ഥാപിക്കുന്ന സഭയിലെ അംഗങ്ങള് പരസ്പ്പരം അനുരജ്ഞിതരാകും. വിശ്വാസം വഴി ഈശോമിശിഹായിലൂടെ സഭയിലേക്ക് പ്രവേശിക്കുന്നവര് അനുഗ്രഹിക്കപ്പെടുന്നു. സഭാംഗങ്ങള് ഈശോമിശിഹായില് രക്ഷയുടെ അവകാശികളായിത്തീരുന്നു, രക്ഷിക്കപ്പെട്ടവരുടെ സമൂഹവും (1 കോറി 1:18).\nമിശിഹായുടെ തിരുരക്തത്താല് വിലയ്ക്ക് വാങ്ങപ്പെട്ട പുതിയ ഇസ്രായേലാണ് സഭ. പ്രവാചകന്‍മാര് കാത്തിരുന്ന ഉടമ്പടി ജനതയാണിവര്. ഈ ഉടമ്പടി മുദ്രിതമാക്കപ്പെട്ടതോ, മിശിഹായുടെ രക്തത്താലും. മനുഷ്യ ഹൃദയങ്ങളില് എഴുതപ്പെട്ടിരിക്കുന്ന അരൂപിയുടെ നിയമമാണ് ഈ ഉടമ്പടിയുടെ പത്രിക. ദാനിയേല് വിളംബരം ചെയ്ത വിശുദ്ധന്മാരുടെ രാജ്യമാണവര്.\nപഴയ നിയമം മുന്‍കൂട്ടി അറിയിക്കുകയും ഒരുക്കിക്കൊണ്ട് വരികയും ചെയ്ത 'സഭാ രഹസ്യം' ഈശോയാണ് വെളിപ്പെടുത്തിയതും സ്ഥാപിച്ചതും. അവിടുത്തെ ദൈവരാജ്യ പ്രഘോഷണത്തില് ലക്ഷ്യം വെച്ചത് സഭയെയായിരുന്നു (മത്താ 13:43). അങ്ങനെ ദൈവരാജ്യം ഭൂമിയില് സമാഗതമായി (മത്താ 12:28). പത്രോസാകുന്ന പാറമേല് തന്റെ സഭ സ്ഥാപിക്കുമെന്ന് അവിടുന്ന് വാഗ്ദാനം ചെയ്തു (മത്താ 16:18). ജറുസലേമിന്റെ നാശം (മത്താ 23:37) പഴയ ജനതയുടെ സ്ഥാനത്ത് പുതിയ ജനമായ സഭ ഉടലെടുക്കുന്നതിന്റെ പ്രതീകമാണ്.\nമിശിഹാ പിതാവിന്റെ അടുത്തേക്ക് കടന്നുപോയ അവിടുത്തെ പെസഹായോടെ സഭ ജനിക്കുന്നു(യോഹ 13:1). അവിടുന്ന് മരിച്ചവരില് നിന്നുയിര്‍ത്ത് അരൂപിദാതാവായതോടെ (1 കോറി 15:45) ഒരു പുതിയ സൃഷ്ടി, ഒരു പുതിയ മനുഷ്യവര്‍ഗ്ഗം ഉടലെടുത്തു. ഈശോയുടെ ഉത്ഥാനത്തോടുകൂടി പരിശുദ്ധാത്മാവ് ജീവന് നല്‍കുന്ന ഈശോയുടെ ആത്മാവായി മാറി. സഭാപിതാക്കന്‍മാരുടെ അഭിപ്രായത്തില്, പുതിയ ഹവ്വയായ സഭ ഈശോയുടെ പാര്‍ശ്വത്തില് നിന്നും പുറപ്പെട്ടതാണ്. അവിടുത്തെ തിരുവിലാവില് നിന്നു പുറപ്പെട്ട രക്തവും ജലവും (യോഹ19: 34) യോഹന്നാന്റെ വീക്ഷണത്തില്, മിശിഹായുടെ ആദ്യബലിയെയും സഭയുടെ അരൂപിയായ പരി. ആത്മാവിനേയുമാണ് സൂചിപ്പിക്കുക. സ്വര്‍ഗ്ഗത്തില് പിതാവിന്റെ മഹത്വം പ്രാപിച്ച മിശിഹാ, അരൂപിയെ വര്‍ഷിച്ച് തുടങ്ങിയതോടെയാണ് സഭ ഭൂമിയില് ജന്മമെടുത്തത്.\nജറുസലേമില് രൂപം കൊണ്ട ക്രൈസ്തവ സമൂഹം ശ്ലീഹന്‍മാരുടെ പ്രബോധനങ്ങളില് ഉറച്ച് നില്‍ക്കുകയും പ്രാര്‍ത്ഥനയിലും അപ്പം മുറിക്കലിലും പങ്ക് ചേരുകയും ചെയ്തിരുന്നു (അപ്പ 2:42). വിശ്വാസികളുടെ സമൂഹം ഒരേ ആത്മാവും ഒരേ മനസ്സുമായി വ്യാപരിച്ചു. ആദിമസഭയ്ക്ക് പല പീഢനങ്ങളേയും അതിജീവിക്കേണ്ടതായിവന്നു. പലരും രക്തസാക്ഷിത്വം ചൂടി. ആദിമ ക്രൈസ്തവസമൂഹം ജറുസലേമില് ആയിരിക്കെ സമറിയായുടെ തലസ്ഥാനമായ അന്ത്യോക്യയില് ഒരു ക്രൈസ്തവ സമൂഹമായിത്തീര്‍ന്നു. ശിഷ്യന്‍മാര് ആദ്യമായി ക്രിസ്ത്യാനികള് എന്ന് വിളിക്കപ്പെട്ടത് ഇവിടെ വെച്ചാണ്. ക്രിസ്ത്യാനി എന്ന വാക്കിനര്‍ഥം 'ക്രിസ്തുവിനെ പ്രതി സഹിക്കുന്നവന്' എന്നാണ്.\nലോകത്തിന്റെ വിവിധഭാഗങ്ങളില് എത്തിച്ചേര്‍ന്ന ശ്ലീഹന്‍മാര് തങ്ങള് അനുഭവിച്ചാസ്വദിച്ച മിശിഹാനുഭവം അതതു സ്ഥലങ്ങളിലെ ജനങ്ങളുമായി പങ്കുവെച്ചു.' ആദ്യം മുതലേ ഉള്ളതും, ഞങ്ങള് കേട്ടതും സ്വന്തം കണ്ണ് കൊണ്ട് കണ്ടതും കൈ കൊണ്ട് സ്പര്‍ശിച്ചതുമായ ജീവന്റെ വചനത്തെക്കുറിച്ചാണ് ഞങ്ങള് പ്രസംഗിക്കുന്നത്' (1 യോഹ 1:1). അപ്പസ്‌തോലന്‍മാരെല്ലാവരും ഒരേ വിശ്വാസസത്യമാണ് പ്രസംഗിക്കുകയും പഠിപ്പിക്കുകയും ചെയ്തത്. ഒരേ മിശിഹായെയാണ് രക്ഷകനായി ജനങ്ങള്‍ക്ക് ചൂണ്ടി കാണിച്ചത്. എങ്കിലും സുവിശേഷ സന്ദേശം സ്വീകരിച്ച സമൂഹത്തിന്റെ സംസ്‌ക്കാരം, ജീവിത രീതികള്, ആചാരക്രമങ്ങള്, ഭാഷ-രാഷ്ട്രീയ-മത പശ്ചാത്തലങ്ങള് എന്നിവയുമായുള്ള പ്രതിപ്രവര്‍ത്തന ഫലമായി വ്യത്യസ്ത സഭകള് രൂപം കൊണ്ടു.